text:
好喇終於可以的起心肝再繼續寫我嘅不丹之旅.
成個不丹之旅嘅高潮一定係行上位於海拔三千米上嘅虎穴寺!基本上每個去不丹嘅遊客都一定會上虎穴寺,冇上過嘅話應該都唔算黎過不丹.(就連早我兩個幾月去嘅王子同王妃都上你就知啦!)
其實我好少行山,所以之前上網睇人地講話行左三個鐘上山同三個鐘落山我已經諗我會唔會頂唔順?甚至乎幾個月前我已經諗使唔使練定啲體能先呢?最後其實都冇刻意去練體能嘅,不過因為我都係一個唔怕行路嘅人所以有意無意就行多啲路練腳骨力咁囉.
之前講過因為呢個時候算係不丹旅遊淡季,成個不丹嘅旅程頭四日我地都好少見到人.但我地上虎穴寺嗰日咁啱撞正佢最重要嗰個chamber嘅一年一度開放日,所以我地上山嗰日係超!多!人!我懷疑成個不丹啲人有一半都黎左上山!
平時阿導遊都好就我地時間九點或者九點半先出發,但嗰日可能一來人多二來又知我地行得慢,所以要我地八點出發,好啦冇所謂啦行山係應該要早啲嘅.於是早餐食飽飽我地就開車出發去虎穴寺山腳嘞.話雖虎穴寺係海拔三千米,但其實又唔係真係行足三千米高嘅因為不丹本來就係喺高海拔,所以實際係由大約二千米多啲開始啦.後來我check返iphone嗰height climbing track,哦都唔係好高啫都係行左109層之嘛即係一棟ICC咁啫 XDDDDD
嗰日天氣其實麻麻,開始時都冇雨,但大概行左半個鐘就開始落雨,雖然未至滂沱大雨但都唔係細,加上山路好多泥濘其實好滑好跣!好彩阿導遊教練比左支行山棍我地,如果唔係我真係行唔到⋯⋯ 其實上山有一半路係可以比錢騎馬仔上嘅,但阿導遊教練一開始就叫我地行完全冇問過我地要唔要騎馬仔,去到大概三分一先同我講話呢日落雨人又多唔好騎馬仔有啲危險喎.不過我後來都覺得佢啱嘅,因為啲路其實唔闊又好近崖邊,坐上左隻馬仔度仲高啲應該會驚啲,加上嗰日啲路跣應該會仲驚!同埋其實自己行晒全程行完之後成功感真係好大!
一開始嘅山腳只係出現好短暫嘅平路.我地已經拎住支竹行都覺得辛苦,睇下啲本地人大包小包仲要揹住小朋友行真係好勁!
上山就係可以騎呢啲馬仔喇!不過你睇其實條路唔闊人馬爭路,讓路就要唔係人行到邊邊就馬仔行到邊邊,都真係幾牙煙!
一開始我問教練其實全程行到上山要幾耐,佢話大約個半鐘,佢九個字都行完喎.咁我真係相信佢應該真係行九個字都上到因為佢大大話話行左一百次仲要佢條友仔係著住件國服行又行得超快但氣都唔喘汗都冇一滴!我行左半個鐘已經成件衫濕晒!
點解我叫佢教練,你睇下佢就係全程行山竹都唔洗汗都冇滴又行先我地成條街再遠處回望我地比
壓力動力我地等我地行快啲囉.再睇下條路,呢啲真係叫唔係路⋯⋯
一路上其實都真係本地人多,一家大細有老有嫩咁,帶晒野食同一大壺拉茶上山,仲有啲話係印度過黎嘅僧侶,可以知道呢個開放日係幾咁重要.
行行下阿教練又撞到熟人.呢位係佢妹妹嘅好朋友,成家人一齊黎上山,佢地帶晒自己整嘅餅同拉茶上黎行,咁啱喺度抖抖就請埋我食餅飲茶.
行左大概兩個半鐘終於見到個虎穴寺!個虎穴寺真係好有氣勢因為佢就係起喺個懸崖邊!不過見到佢其實都係未到,因為差不多到虎穴寺最後呢段路係又落又上嘅樓梯,啲樓梯又企又大級加上嗰時仲落緊雨又超多人我覺得係比山路更難行嘅路段!
嗱黎到呢個位見到喺對面,都要再又落又上行埋啲石梯先可以入到去!大家可以按圖放大睇下無論虎穴寺出面條樓梯入面上下層平台全部都塞滿人!
咁多人為左要入去一年開放一次嘅呢個咁重要嘅室其實就係據講當初寧波車騎住飛虎飛到黎呢度,並且喺呢個山洞閉關修練左三年三月三日,虎穴寺都係因為呢個山洞以得名.呢個山洞係寺嘅低層,我諗平時呢個位應該係冇人,但我地上到去遠處望過去已經見到全部塞滿晒人.聽講當地人要入去係要排好耐隊,但唔知導遊教練係咪真係相識滿天下到連門口實Q都係佢啲friend(一路上佢係不斷撞到朋友,家人朋友,前女友等等XDDD,真係懷疑佢係咪成個Paro嘅人都識晒!),竟然比我地優先入去!門口實Q仲同我講,This is the most important room in Taktsang Monastery. You make a wish and it will be granted!好奇妙,唔知點解我一入到去我自己突然好激動,其實入面只係黑媽媽一個好窄嘅山窿,但嗰下我突然覺得我可以黎到呢到,又撞啱入到呢個咁重要嘅地方幫喺身邊同唔喺身邊嘅家人祈求平安,我好幸運.
好喇參觀完晒虎穴寺又排除萬難咁(因為真係好鬼多人,基本上同新年年宵人迫人咁嘅情況冇分別.尤其是出入期間限定開放嘅嗰個室都係阿教練一手拉住我先可以出入到)終於要落山喇.其實嗰時都差不多點幾兩點嗰肚餓到痴線,但都冇計呀要行返落半路山腰嗰cafe先有飯食呀陰公.
我地行完出黎另一個角度嘅虎穴寺,睇下佢依山崖而建仲要一路上都係啲唔係路,咁多個世紀前啲人究竟點做得到?
返到去半路個 cafe終於食飯喇!由於呢個係呢座山唯一一個食飯嘅地方,所以全部遊客都係喺呢度食飯抖抖!呢個cafe係政府營運,只serve齋菜係冇肉,阿導遊話雖然呢度十年如一日日日都係出同樣嘅食物,但佢特別在所有餸菜都係用柴火煮.
食埋個飯再繼續落山一路都係落雨.唔知係咪食完飯有氣有力,落山我竟然可以極速落到!由山腳行上山頂再行返落山腳連埋食飯嗰半個鐘左右,我地只係用左5個鐘多啲就完成!!!!相比我之前睇嘅遊記話三個鐘上三個鐘落,我地都算係咁啦!!!行完雖然係好X攰,但真係好開心好滿足!!!!
行完望返上去,虎穴寺就係啲雲霧中間.就咁睇好似唔係好高好遠,但都行左10KM同埋差不多一千米上落!


c: text/html

text:
葡萄牙
葡萄牙(Portugal),又叫葡國,官名葡萄牙共和國(República Portuguesa),係西歐一國.佢響伊伯利亞半島西邊,響歐陸來講係最西面嘅.葡國本土隔離係西班牙,西面就係大西洋.葡萄牙嘅歷史長久,不過國家畀羅馬天主敎敎宗承認係一國嗰時就要等到1143年10月5號.
史[編輯]
葡萄牙早喺幾千年前就有人定居.1139年就建立咗個葡萄牙王國,行君主制度.
十五世紀係葡萄牙人最威水嘅時候.佢哋不斷向外擴張,不停咁做船去海上探險.就係咁葡萄牙喺海外攞咗好多資源返嚟,經濟一度去到頂點.
隨住英國,荷蘭同西班牙相繼崛起,葡萄牙喺16世紀就開始衰落.葡萄牙成日同佢哋打仗,打到咩都冇晒.1910年葡萄牙王國結束,正式行共和制度.
地理[編輯]
葡國本土隔離西班牙,西面係大西洋.如果以航海嚟講,葡萄牙係由歐洲直接經大西洋美洲,好有優勢.佢響大西洋亦都有亞速爾羣島同馬德拉羣島.
葡萄牙北部係山地,中部沿海地區有好多漁村同度假勝地,而南部就係丘陵地帶.
經濟[編輯]
葡萄牙嘅經濟向來都唔係好好.一般嚟講佢嘅農業重發達過製造業,工業產品雖然好多化工同石油,但最出名嘅係用水松木製造嘅軟木塞,即係酒樽蓋.十五世紀嗰陣葡萄牙有好多殖民地,好似巴西,掌握咗好多原料資源,不過而家大部份殖民地都獨立咗,所以葡萄牙已經冇呢方面優勢.
葡萄牙貨幣目前係用緊歐元,係歐元創始國成員之一.

robotstxt: allowed

filter: keep


text:
「落雪」
雖然以前住大連嘅時候,冬天落雪係好正常,不過真係好多年無去過落雪嘅地方.一般落雪嘅地方都會有暖氣,所以其實係室內都唔會太凍.不過一出去就會凍到變雪條!最記得有一次去芬蘭工作,因為大風雪搞到班飛機遲咗一個鐘頭先至降落,一落機先知到真係好誇張,應該係咁多年遇到嘅最大風雪.不過落雪真係好靚,白濛濛一片真係好舒服!
「行程」
估唔到今日嘅旅程會係車入面度過.本來今日嘅行程係食完早餐之後揸車去摘福岡嘅士多啤梨,然後就去食燒牛肉同行街.點知因為落大雪嘅關係,好多高速公路都封咗,搞到我哋無辦法去到鳥栖.最後我哋唯有是但搵個地方食少少嘢,然後就不斷搵其他路前往黑川.去咗咁多次日本旅行真係第一次遇到咁嘅情況,就係咁我哋第三日嘅行程就係去黑川嘅溫泉旅館.
「黑川」
去到黑川其實已經五六點,所以去到旅館無幾耐我哋就去食晚飯.不過真係好凍,去到黑川基本上好似上咗雪山咁,一片白濛濛,就連啲水都結冰.好彩條路唔係太多積雪同無結冰,不過去之前都預咗會落雪,所以租車嘅時候就已經租埋雪胎以防萬一.一如以往,郭大少一去到溫泉旅館就當咗係自己屋企咁跑嚟跑去,周圍搞嘢.不過困住咗係架車成日都真係幾悶嘅.
Also published on Medium.


text:
等左幾日 SIMCITY 送(賠) 咩 GAME 終於有結果,大家打開 ORGIN 就見到 EA 皇恩浩蕩咁列咗堆 GAME 出黎任你揀!不過,好多人反應唔係諗揀咩GAME好,而係諗有邊隻GAME係我已經買左! 正如我地站長Van仔上個月先俾左 $389買Dead Space 3,咁你嘅心情應該會同張相一樣想搵個鎚仔發洩下.其次,一共八款遊戲先唔講邊好玩唔好玩,點解會有「植物大戰喪屍」同埋「鑽石方塊」兩隻手機 GAME 走咗出黎,究竟 EA 想搞 GAG 定係覺得佢地可玩性同其他六款大作睇齊呢?
講返正題,六款遊戲中
(兩款手機GAME 唔計數) 首選一定 Dead Space 3,一來價錢貴二來最新出,呢點相信唔會有人反對.不過,如果你對單機同恐佈 GAME 都冇乜興趣,同類 Mass Effect 3 你多數都唔會考慮!因此次選我會推介 BattleField 3,起碼單機同上網對戰都玩得,而且人氣都唔太弱,相反 Medal Of Honor WarFighter 連個系列都宣布摺鬼埋,除非你對佢特別鍾情,否則哩個肯定係最伏嘅選擇,吸引力連 Need For Speed 都不如.最後如果全部 GAME 都唔啱你口味,咁唔好諗揀隻 SIMCITY 4 Deluxe 實冇死,反正 Server 成日死,冇得玩新果集玩下舊都好呀!


text:
其實都唔係特登去喱間misocool食拉麵,不過剛好喱日約左友人W去太古坊睇展覽(至於去睇乜展覽,先賣個關子留待下篇再講,都係一雞幾味好D,如果唔係邊得黎咁多野寫……),睇完就順道行出去搵食,最近就黎依間,W之前食過話正,就即管去試試.
不得不佩服W「自家編製」的搵食秘笈!其實不嬲都知佢閒來就會四出覓食,不過依家先知原來佢隨身會帶備一本小notebook,上面貼滿報紙雜誌介紹的食店.跟住佢去搵食一定無死.喱間misocool其實W之前已經同另一友人K率先試過,覺得掂就的埋我黎再食多次.翻查OR,misocool原來在中環同埋尖東都有分店,可能好多blog友都已經食過,睇佢個招牌上面寫住ramen(拉麵)同埋bento(便當),應該係佢地招牌菜!唔好講咁多,入去望望先!
入到去坐低後周圍望下環境,同一般日式餐館有D唔同,感覺上似西餐廳多少少,環境都幾闊偌,D台唔會太密.由於剛剛過左lunch hour,所以唔駛等,不過聽W講食晏時段係要等位的.打開menu,上面寫住「潮日新聞」,玩食字都算幾有諗頭!但唔知係咪真係會日日更新D菜式,我諗多數只係綽頭吧!
由於唔太肚餓,兩人都無叫便當,只食拉麵.W揀了豬骨湯底的帶子拉麵($50),基爾就揀海鮮拉麵($58),仲要特登揀蕃茄湯底,睇下D功夫得唔得!另外加$12轉set,就加左碟煎餃子,仲有6隻咁多.大家睇到個價錢,都知道其實唔係貴味千D行野好多咋!但味道就好好多,個蕃茄湯底幾濃,絕對唔係水聊聊果隻,賣相亦唔錯,而且都幾大碗,食力一向麻麻的基爾就覺得幾鬼飽,結果幾乎兩個人都食唔晒D餃子.Anyway,可以畀個B+佢,值得推介一下.有機會再去的話,就再試埋佢地個便當先!
鯽魚涌華蘭路2-10號地下


text:
其實寫垃圾都唔難,最難係要摷張垃圾相放喺篇度.大家都知啦,跟鴨仔團去旅行,時間好寶貴,冇理由對住堆垃圾都影餐飽啫.幾經辛苦,卒之俾我到一張,影嘅係一堆垃圾,張相本身又係垃圾,真係fit晒!
講到垃圾,如果係自己製造嘅,當然係要自己搞番掂,其實都冇乜好埋怨.最討厭就係嗰外來垃圾,日日都收到一大堆,真係不勝其煩!
今日就收到聯X財務打嚟嘅垃圾電話,竟然話係覆番我之前嘅查詢.呢咁嘅大耳窿,真係避都避唔切啦,我有乜理由會自己送上門啫,真係乜都敢死.早幾日揸打銀行嘅電話仲搞,我明明已經好老牛咁「喂」咗一聲架啦,個姐姐仔仲要稱呼我做「小姐」.我就話我唔係「小姐」啦,點知時間好似突然停頓咗咁,姐姐仔竟然隔咗幾秒先識講對唔住.我當然知道係個database搞錯咗,不過個姐姐仔完全唔識執生,真係唔趕客先怪啦.呢咁嘅垃圾電話,仲要鑊鑊都係喺我最忙嘅時候打嚟,直頭煩到想連電話都掟埋.
相對於垃圾電話,垃圾fax可能仲煩.嘥晒fax紙唔在講,最弊係好多時收垃圾收到冇晒紙,連緊要嘅fax都入唔到.好在我屋企冇fax機,少咗呢樣麻煩.不過以前喺公司就試過俾垃圾fax騷擾,真係唔知好嬲定好笑.話說以前有個舊同事,簡直係一個問題少女,借落周身債就玩失蹤,搞到大耳窿追債追到上公司.後來公司梗係炒咗佢啦,點知佢竟然玩報復,晚晚send幾十張垃圾fax返嚟.最搞係內容全部都係針對部門嘅男同事,話A君乸型,B君搞機,C君性無能,D君有性病,E君生愛滋,我都算最好彩架喇,只係俾佢話鹹濕.單擾攘咗成兩個禮拜,最後都係要報警先擺得平.
至於數量最多嘅,就肯定係垃圾電郵嘞,日日都收一大堆.好彩電郵有垃圾過濾功能,可以入到inbox嘅都只係極少數.不過就成日擔心會殺錯良民,次次都要喺個spam folder睇清楚先delete,其實都幾煩吓.真係唔明垃圾電郵有幾大實際效用,日日走嚟煩住晒,搞到神憎鬼厭,人地仲點會幫襯你啫!咁我當然明白,垃圾電郵以量取勝,其實成本好低,只要有極少數人落疊就掂.
不過最令人費解嘅,都算係垃圾留言嘞.我唔係講緊廣告留言,我係指好似琴日個蒙面人咁,走嚟講埋晒九唔搭八嘅.其實又唔係話對呢類垃圾留言好反感,只係唔明人為乜要咁做啫.友以蒙面人嘅身分出現,入嚟我個blog度講埋晒無厘頭,例如「9up」,「抽水」,「好差」之類,理據完全欠奉,又冇提出有針對性嘅反駁.我當然明白呢類人其實好幼稚,而且欠缺分析能力,不過佢地入得嚟留言,點都有目的啩.想表達意見?但係呢類留言根本就冇內容,又表達到乜呢.想令我唔開心?其實我都不知幾開心,有人送上門俾我插,要打發呢低能仔直頭係伊斯執啦.點都好啦,總之我一定係立於不敗之地,因為我擁有對留言嘅生殺大權.其實只要我覺得唔啱睇,㩒個制就可以delete咗佢.垃圾留言雖然係短,但係點都要打幾隻字,而我就只要㩒一個制就可以將佢地消滅,蝕底嘅一定係留言嗰人啦.不過咁,我暫時都未delete過垃圾留言(除咗廣告留言),一來係因為有機會俾我插吓人,但係最主要都係因為我尊重所有留言者!冇錯,入得嚟我個blog留言,就算係垃圾人我都會尊重!


text:
話說我同只梨講咗要去香港好耐 琴日終于達成啦
晨早七點几到天一等車
無奈 我哋悟知具體上車點系邉 見時間差悟多了 就好緊張感周圍滕
後尾先發現 原來系天一後面 geeze..
十點几到咗皇崗 過關淨系用咗半個鐘 比我想像中少人好多
點知 搭部感嘅;爛鬼穿梭巴 去到佐敦都用咗四十几分鐘
仲要一路听住部車悟夠力 不斷發動嘅聲 睇住隔離一部一部車超過我哋 十分無奈
到步之後 就即刻搭地鐵去尖沙咀了 因爲聽聞果邉最多sasa同卓悅
果然 系果一遰 sasa同卓悅嘅出現率 同seven一樣高
于是 我就跟住梨瘋狂感穿梭系呢d舖度 比價 埽貨
最無奈嘅系 只梨沉醉到不知時日過 可憐我餓到肚仔一直叫
等佢終于醒悟過來果陣 已經一點半了
幾經波折 終于到咗大家樂
粟米肉粒燴飯 都几好吃嘅
下晝悠閑好多 去咗傳說中嘅 加連威老道 非常難記嘅名
我買咗譵好高嘅高踭鞋啊. 著落覺得几好睇 我几鍾意
無意中入咗間舖 搵到我一直尋覓嘅puma
正逢outlet 超級平 所以 霖都無霖 就買咗啦
點知臨走果陣 梨又發現咗譵佢話類似豹紋嘅 開口笑 于是 買埋
then. 我哋兩個都系 咩住個書包 戚住一對鞋 一袋其他戰利品
講真 超級攰
所以 行到甘上下 我哋就入咗間 星巴克嘆抖下
碎硃古力星冰樂 我覺得几好飲啊 悟知廣州有無咧. 嘻嘻
last 走咗去m記dum時間
一時興起 决定吃 開心樂園餐
無奈發現 杯橙汁 果然好"精緻"
last 嘅last. 繙麳過關果陣 竟然無免稅商店
搞到我哋兩個都無買到烟比老豆
that's all..
网易公司版权所有 ©1997-2018


text:
小朋友唔鐘意飲奶可以點做?
-
仔仔而家四歲, 自從戒左奶之後就慢慢開始唔鐘意飲奶, 因為本身我同老公都偏細粒, 怕佢唔夠鈣又長唔高, 想佢多D飲奶, 豆品又驚多激素! 仲有咩可以幫仔仔補鈣? 鈣片其實係咪真係work?
-
ceci
係唔係隻奶粉唔岩佢飲呀? 試下轉第2隻奶粉睇下會唔會好d
-
ccchiping
鈣片唔可以食太多! 只要補夠就可以
-
crreamy
比小朋友自然咁食啦, 如果佢喜歡食豆品都係好事, 你小心D揀就可以了
-
唔係, 隻隻都試過不過佢都唔鍾意
-
@ccchiping 所以我都頭痛緊, 有冇sis有比小朋友食呢類補充品? 想知邊隻好, 始終小朋友食落肚要小心好多,
-
debbbby_53
我有keep住比個女食應采兒代言果隻HP牌牛奶鈣, 佢好似係比較天然, 同埋有鋅可以幫到腦部發展, 唔洗食好多, 都係足夠就可以!
-
crreamy
@debbbby_53 said:
我有keep住比個女食應采兒代言果隻HP牌牛奶鈣, 佢好似係比較天然, 同埋有鋅可以幫到腦部發展, 唔洗食好多, 都係足夠就可以!
我仔都食緊, 係媽媽會d朋友話佢地個小朋友食左幾好, 之後叫我地比小朋友食,
-
唔該哂sis! 你地試過OK我都放心D去買!


text:
原來已經成年無寫過野
不知不覺原來個DOMAIN已經俾我用左成12年
年年都諗住唔續落去但結果年年都係HOLD住
就算連自己都唔黎都多少有D感情
我諗我到死之前我都會繼續續落去,然後臨死之前一炮過續多十年
成年無用過,今次最大改變係換左間HOSTING,以前用香港公司,得果500MB就要成三百幾蚊一年,雖然容量唔係問題,但係三舊幾一年唔用都幾貴
所以前幾日收到EMAIL到期就去搵另一間,而家轉左去一間外國公司,SERVER放係盧森堡,言論自由比香港大,唔計洗頭艇應該比香港安全好多
最重要係個價錢,一年40蚊1GB SSD仲要包一粒IP,個SERVER D野仲要先進過香港果個好多
真係望返過去10年交果D年費單,我DIU出聲
第四回龍馬脱藩マラソン(完)
話說果晚我係度諗,宇都宮先生問我一唔一齊去道後溫泉,佢話佢有幾張贈劵可以用,其實佢個意思係咪話果晚佢可以收留我係佢屋企過一晚夜,仲可以請埋我食飯呢?
果日一路開車我一路係度搵酒店,中間都話好貴,平果種就滿晒,佢都問我搵唔搵到酒店我話搵唔到,不過總會有辦法解決
日本人通常都係咁,哩D野唔會直接講出黎,可能怕羞,可能怕失禮,哩D同香港人唔一樣,香港人如果有哩個諗法第一句就話你今晚無地方落腳不如去我度瞓咁
不過而家諗都無用,下年2月如果報到名跑愛媛馬或者再跑一次脫藩先去呃飯食啦
其實脫藩真係跑完果日就已經想再跑多次,今次一定要報大仇
Nana Mizuki Live Adventure 2015 in Kita-Kyushu
我發現我無寫過LIVE ADVENTURE,都差唔多7個月之前
本身係想踩單車由福岡上去小倉,但係果排成35度都有,踩75公里路上去可能未去到已經中暑死左,之前試過一次由博多踩到上宗像,一日來回,本身個人跑步時已經曬黑,然後果日又曬紅變關公,過多兩日變左個非洲人 “Nana Mizuki Live Adventure 2015 in Kita-Kyushu” の続きを読む


text:
abbydidi 寫:MartinTong 寫:天龍4308 未有報告 睇下今晚有冇時開苞
部機重過4仔好多 色水方面又吾金又吾銀 總G 仔似晒我
arm arm 草草了事set完機
個auto set up 都幾簡單 仲可以check 幾個皇帝位 仲易個4仔
check 出哩d數值 同我人手再check 都差吾多 算幾準
我最like 佢個介面 全GUI 有公仔同文字 同ma有好多setting 要遲d有時間慢慢玩
用左PS3 試日版功夫
試番 4肥婆 "米再嘈吖"個幾段 好明顯同4仔好有分別
先講中置
D聲好出好清脆 巳往未聽過 同過力水好夠力 出到個htm4
再講 detail
比4仔好好多 快準恨哩形容 不過簿在dd 可能要煲一排再試試
低貧方面
同eddie所講一樣 控制個低貧好好 比舊哇Z9同4仔聽多好多野 + 上用左MK350同SVS PB12+ 嘩! 拆樓咁 成間就散咁 原用個十仔d setting冇變度 咁樣証明得到4308 係控制低貧方面下左功夫
遲D再汁過 睇下仲有冇得改好d
Network方面
一插落上 部電腦 detect 得到 即刻彈左個Icon 寫住 Network Audio 同係個Router見得有4308個MAC 同IP 好方便
係manual講可以update個firmware 同可以web base 改數值 吾洗一定要用remote哩改
Wireless 未試 遲D或等另外d巴打試左再
樣
我 過 AV Amp 個樣 仔 不如4O左佢算9數把啦 我覺得好緊要 因為部機擺係廳度 大部份時間觀賞多過用 吾 仔都入吾到屋 同今次個色水真係幾好 其實係 黑同銀簡左好耐
輸入端子
有4組 HDMI, 3組色差, 3組同軸 3組光纖
可以自由assign 同改名
網絡電台
部機上左網 可以簡全世界既電台 好方便
Web Menu Control
睇下 remote 都吾用 正正正
希望今次冇咁肺啦
想請問如果後置 3808 應該 set surround B 定係 surround back 呀?
我已經駁咗 Front, Sorround A, Centre
但係對後置唔知駁邊


text:
今日心情有少少差~又有d煩喔!點解甘講!?唉,我都唔知從何說起好!我髮覺係我身邊既人講野越來越傷人啊!係距自己觀唸入麵,其實好似係一個好簡單既字眼,但係不知不覺就已經傷害咗我,但係如果同距講距肯定覺得我好似好小氣甘,甘咪唯有收埋係個心度囉.根本就係愚蠢既做法!我知道嘎,但係講出黎距肯定又怪責自己,呢排我髮覺自己好似乜都係講多錯多既,所以亦都選擇咗唔講好過講!如果乜都講俾距聽,距就會覺得自己無用,與其係甘,唯有寫下日記髮洩下喇!
啊~~~好想叫出黎!你個大壞蛋,成日都蝦我,我要勦滅你······
其實我好想買金莎嘎,平時忍住口唔食,亦都唔講,係因為唔想你浪費錢,等你留翻黎自己用,今日突然好想食,係我猶豫咗好耐後,終于決定買喇!我心思思甘帶你行到去硃古力果度,花多眼亂,想望多兩望先再決定,點知你不停甘係隔離催我,點解你永遠唔肯多花一D時間俾我呢?難道你d時間真係甘寶貴?甘我d時間呢?你永遠就識得催人快d,但係你永遠無會覺得人地花時間去等你果d就唔係時間黎既!我平時等你出門口果d時間都遠遠多過呢幾分鍾喇!係你再三催促既底下,我無曬買硃古力既心情!放棄囉~~~跟著仲要俾你話添,唉!真係唔衰羅黎衰了,都話咗講多錯多做多錯多嘎喇!唔睇就乜事都無了,真係自己羅黎衰嘎!去到春之花,見到硃古力繼續想望多幾眼,唉,又一次俾你話了!真係想聲自己兩巴,當時唔想將脾氣髮洩係你身上,傻傻甘緊握拳頭,忍!!!跟著痛苦甘髮現手掌心多咗N個深深既指甲印,又一次自己羅黎既,羅自己黎髮洩,我當時應該羅d食物黎髮洩先岩,下次要參攷下!
仲有,好想講既就係你成日都會話我無主見,甘其實我地大傢都係一樣,點解我講無所謂呢三個字,係你觀唸入麵就永遠係覺得我無主見呢!?你唔可以睇成係我想將就你咩!甘點解你口入麵講既無所謂,就永遠係將就我既意思呢?姐你講既野永遠是對的!好...我讓你!我承認我係無乜主見啊!但係有時我講無所謂都係想你食得滿足d,你想食咩我咪跟你羅!但係...有時好似個結果變咗!真係...
唉~~總既黎講,髮現問題就要檢討!唔講出黎咪寫出黎羅!起碼,宜傢寫咗出黎舒服咗n多!
爽!!!哇...哈哈,超人
网易公司版权所有 ©1997-2018


text:
艾德蒙頓 必去景點及艾德蒙頓市中心附近酒店推介
艾德蒙頓市中心附近酒店預訂
累積 10 晚,送 1 晚
仲可享精選酒店神秘優惠價
艾德蒙頓必去推介 - 艾德蒙頓市中心
想去 艾德蒙頓 自由行?等 Hotels.com 帶你玩盡 艾德蒙頓艾德蒙頓市中心 啦!留意我地文章,話你知去艾德蒙頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋艾德蒙頓艾德蒙頓市中心 附近有咩酒店,等你更加容易計劃行程,慳返酒店來回景點嘅時間.
艾德蒙頓艾德蒙頓市中心 自由行
去得艾德蒙頓艾德蒙頓市中心 自由行最緊要一定係揀啱日子去.一啲熱門景點例如,艾德蒙頓 嘅 艾德蒙頓市中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
艾德蒙頓艾德蒙頓市中心 交通
想去艾德蒙頓市中心 暢順無阻濟,最好就係出發前,睇清楚艾德蒙頓艾德蒙頓市中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
艾德蒙頓艾德蒙頓市中心 必食必買攻略
艾德蒙頓艾德蒙頓市中心一直都係旅遊熱門地點,去到艾德蒙頓艾德蒙頓市中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
富有中國特色嘅 碰瓷黨 越嚟越猖獗,仲嚟到九龍塘搵食,有人用車cam影到有中國大媽衝向一架停定咗嘅車,試圖敲詐賠償.睇嚟喺香港要裝車cam,同埋遇到 碰瓷黨 後唔落車,等警察嚟,同埋要求將車cam SD Card擺入證物袋係常識.只不過,對付 碰瓷黨 最有效方法,並唔係車cam,因為呢班友呃錢係視車cam如無物,亦唔係白痴嘅當區區議員西門梓敬,或叫李梓敬,叫差佬多啲巡邏,差佬唔會識睇邊個係 碰瓷黨 .最有效方法,係取消自由行同雙程證,或者可以大大減少 碰瓷黨 作惡嘅機會.
碰瓷黨 點解咁多嚟香港
碰瓷黨 同果啲喺旺區肆虐嘅旺區傷殘乞兒都係同類動物,係中國嘅犯罪集團有組織運佢地落嚟,由於佢地目的唔係居留香港.所以,犯罪集團係犯唔著搵大飛運佢地落嚟,大飛走私係做啲更值錢嘅生意,所以佢地係同依家過份寬鬆嘅雙程證以及自由行政策有關,如果唔係有公安勾結犯罪集團亂批簽證,邊有咁多 碰瓷黨 大媽,旺角亂唱歌bad taste大媽同埋果啲旺區乞兒?所以唯一有效大大減少 碰瓷黨 嘅方法,係取消自由行政黨,大幅收緊雙程證審批,同埋香港政府拒絕來港目的可疑旅客入境,至可能解決問題,只不過李梓敬呢啲無X用嘅仆街,又要保住地產商喺自由行嘅利益,唔敢堅做嘢反對自由行,所以就話叫差佬多啲巡邏咁白痴.呢啲無X用,只識得擦北京鞋嘅無X用二世祖區議員係咁嘅質素,呢啲係又一村居民自己嘅選擇,你選咗個廢柴又怪得邊個呢?(最好笑係條友喺美國係幫左膠政客助選,但返嚟扮RechtExtreme,我真係笑X咗).
對於一個真右派,嚴控移民係對付 碰瓷黨 呢啲狗屎垃圾嘅有效方法,其實我本來預期李梓敬呢啲宣稱右派會講呢啲,只不過,李梓敬喺中國共產黨面前立即腳軟,所以佢只不過係一個假右派.我諗喺 碰瓷黨 呢個問題上面,我右過好多人,甚至我認為,應該大幅削減中國移民,至可能有效解決香港當前嘅社會問題,只不過毒媒班友繼續放毒,反對限制中國移民,香港有幾多個真右派,我真係十分之有疑問.


text:
福岡(粵拼:fuk1 gong1;日文:福岡市(Fukuoka shi))係日本福岡縣嘅縣廳所在.喺人口上係日本第八大,九州第一大城.1972年成為政令指定都市.
從釜山坐高速船到呢度祇需要3個鐘,同時福岡市喺東京同中國上海嘅中間位置.正因為佢喺地理上接近朝鮮半島同中國,所以佢將自己嘅發展目標定位爲「亞洲國際城市」.
喺江戶幕府開始鎖國之前嘅中世紀,今日福岡市內嘅博多係日本同亞洲各國貿易嘅門戶,因此家下經常用博多(日文:博多(はかた Hakata))指代福岡.不過實際上,原先嘅福岡同博多係兩個唔同嘅城,福岡係喺江戶時代由黑田氏建立嘅.今日流過市中心嘅那珂川啱好劃開咗原先嘅福岡同博多,河西係福岡,佢作為福岡藩嘅領主城堡而發展,噉河東係博多,發展自商業市鎮.1889年福岡同博多合埋成立福岡市,不過從嗰時起市名嗌乜就好多人嘈,有啲人唔嗌福岡市,嗌博多市都有嘅,亦有人嗌做「福博市」.結果而家兩個名並用,比如火車站同海港都叫「博多」,而機場反而叫「福岡機場」.
家下博多區成咗福岡市嘅代表,比如JR喺福岡設嘅新幹綫站唔叫福岡站,叫博多站.
位於九州北部,佔弦月型嘅福岡平原大部分地方,面臨玄界灘,博多灣,今津灣.北面係博多灣北部嘅志賀島,佢同玄界灘之間有稱爲「海之中道」(日文:海の中道)嘅連島沙洲,西面係糸島半島,半島之東就係市區.南面同西南面係脊振山區,同佐賀縣相接.喺各種大大細細嘅有人島入面,博多灣裏頭嘅能古島,市中心西面博多灣口附近玄界灘邊嘅玄界島,市中心西北面嘅小呂島都包咗喺市區入面.
福岡市同朝鮮半島之間隔住咗壹崎島,對馬島.佢係日本主要都市之中離朝鮮半島,中國等東亞大陸地方最近嘅都市,就直綫距離講,離東京都區部1100公里,離大阪市550公里,離韓國嘅釜山200公里,首爾550公里,離中國嘅上海900公里,離臺灣嘅臺北市1300公里.
地形同洋流好複雜噉相互影響,全年氣候特徵分爲兩面,受太平洋影響時暖而多雨,冬天時就受日本海影響.年均温喺17℃左右,年均降水量大約1500到2000毫米.
夏天時最高温到36℃,對比九州其他地方,極端高溫唔多見.冬天時北面嘅玄界灘有對馬暖流流過,令平原部分嘅最低氣溫好少降到零下.吹冬季風時,日本海嘅影響令福岡市成日多雲.據日本氣象廳統計,年均降雪日係17日,每年都會變,不過相差唔大.


text:
午餐:水蜜桃 南瓜 南瓜飯波
今日再整飯波,亦都好成功!好開心終於整到實淨啲嘅飯波啦!
Snack : 香蕉班戟
媽媽第一次整,都係上網學.雖然網上有教只用香蕉+蛋黃都可以整到,但今次我就試下用全蛋,因為細佬之前已經食過少少全蛋(大人食物),唔覺得有咩敏感,所以就大膽咁俾佢試下啦!
結果呢,第二日竟發現佢雙手同背脊都出左好多細細粒既紅點!
所以我諗都係唔好俾蛋白佢食住啦!
晚餐:菜心,菜心飯波
因為有D懶,所以個飯波只係加左自己切碎既菜心,撈埋入D飯度整成波波.
唔知係咪因為用返普通米,所以唔係咁實淨呢?!
再加上呢位BB唔係好想食野咁噃~
一開始就已經唔願拎黎食,我拎起引佢,佢就有拎黎食.
不過都只肯食兩三條,同埋揸爛D飯,跟住就唔肯食啦~(扭計喊)
最近買咗個video editor,試用版有水印我唔鍾意,所以用咗80大元去買!不過效果唔太理想,唔係修得唔好,而係有時用心打咗好多字之後,竟然可以突然間冇咗一半!可能係我條片太長啦!但都冇可能咁樣㗎嘛!我仲好有心機咁一而再,再而三咁打過哂!總共冇咗3,4次.最後我太攰啦!放棄咗一啲字幕…但真係嬲嬲哋呀!
Anyway,細佬食嘢嘅片暫時冇出事,可能真係因為片長比較短啦…整咗今日全日精華片段!去片~~


text:
夏日炎炎,剩係行山又好熱,放假做咩好?緊係唔會叫你38度行鳳凰山,其實輕輕鬆鬆行城門水塘就岩岩好.
準備好晒所有食物同飲料之後就可以去82小巴站,荃灣(兆和街).
其實落左車之後兩邊都可以行,因為城門水塘係一個圈黎,當然唔想行咁多可以向後邊呢條樓梯上去會舒服D.
D梯級其實一路上都唔算斜,而且有好多樹蔭,唔會比個太陽射正.
行左一陣就接上車路,轉右向下行就得啦.
跟住會見到有條開明之路森林深處.
行多5分鐘就見到有個窿窿,入到去就見到世外桃園.
呢道好似拍古裝比人追到走頭無路就會追到呢度.
四邊都可以睇到成個塘景.
再走落去,左邊係去大埔,右邊繼續遊城門.
沿途經過好多燒烤場,可以當休息地方.
行到去12號場,見到有人拍古裝戲,不過就無發哥.如果有時間,就係右邊條小樓梯落去.
出面又有靚景睇.
決定係度休息陣,就鋪墊坐啦! 唔想咁曬就係樹林中間坐.
一張墊+一個野餐籃+一張坐墊就已經好舒服.
張坐墊純係比我呢個廢人向後"挨'.
係度最岩播咩歌?
心急人上?
城邦會戰勝歸來?
我最後選左播:
綠袖子.
如果玩完仲有力氣可以沿住行一圈,如果無就可以沿路行番去搭車走.沿途有樹蔭,其實都唔係太熱JA.
想睇野餐野上我地FB睇啦!
點解影黎影去都無人嘅?因為等緊你地自己去打卡影相同發掘野餐樂趣呀!
注意事項:
1. 由於天氣熱,帶足夠水同野食去,都係水最解渴.
2. 盡量唔好一個人去行.
3. 雖然而家7點太陽先落山,但5,6點就睇下自己係邊,預計回程時間.
4. 郊野地方昆蟲多,請自備防蚊物品.
5. 可以帶把萬同刀係身,開野食,斬草,開生果等等都好方便.


text:
2018-02-09
九巴推月票$780任搭 劉國勳今鋪攞晒彩
新界過海返工嘅打工仔有福了!運輸署今日批咗九巴個月票計劃,個計劃涵蓋大部分路線(包括聯營隧巴路線,通宵路線及旅遊路線),一日最多可以搭10程九巴路線服務同埋兩程B1號線服務(即係來回落馬洲嘅路線),價錢仲要係780蚊咋!下個月就有㗎啦!
乘客可以由下星期三(14日)開始,用八達通喺售賣機買3月嘅月票.(九巴圖片)
Jenny有位住「大西北」嘅同事聽到個消息簡直係感動到痛哭流涕,事關佢成日同Jenny呻,日日由元屯天(元朗,屯門,天水圍)過嚟港島返工,一個月落嚟車費就已經冇咗張金牛!有呢張月票嘅話,慳返嘅錢,應夠High個Tea喎!而家面價係780蚊,若果配合埋政府之前講嗰個交通補貼計劃,月票價格就相當於685蚊,聽落確唔錯!
75折搭車 都好吖
咁呢張月票係點用法呢?Jenny幫大家問過九巴嗰邊,佢哋會喺九龍同埋新界嘅主要有蓋公共運輸交匯處同巴士總站,整返個九巴月票售賣機.乘客可以由下星期三(14日)開始,用八達通喺售賣機買3月嘅月票,交易成功月票就會自動記錄喺張八達通卡入面,每張八達通可以同時買及記錄到當月同埋下個月有效嘅月票,咁就唔使袋多張卡喇!
九巴仲幫大家計過,以元朗來往銅鑼灣嘅968號巴士為例,一程係23.4蚊,如果返22日工,每月車費係1029.6元,用月票就慳到249.6蚊,即係折咗75折.雖然而家淨係出咗一種月票,Jenny估短中途嘅乘客就未必受惠到喇,但係對於住新界要過海返工嘅打工仔嚟講又真係幾抵噃!
聯營線只係九巴用得
不過大家唔好太開心住,呢個世上冇嘢係完美嘅!呢張月票雖然包埋同城巴新巴聯營嘅隧巴路線,但係九巴個服務員姐姐同小妹講,張月票係要搭到九巴架車先可以用到,如果上咗架城巴,都係會扣返本身八達通啲錢㗎!Jenny已經預視到,個個都喺巴士站排晒長龍等嗰架九巴,結果上到車都冇位坐,就咁搖成個鐘返屋企都幾辛苦……希望九巴同運輸署快啲手同城巴公司傾掂數,有優惠就齊齊推出,等大家唔使企喺到食風喇!
劉國勳彷似月票代言人今鋪攞晒彩
少少題外話,今次九巴推月票得到唔少市民掌聲,民建聯劉國勳今鋪威啦!次次放風都係佢,簡直就做咗代言人咁款,大家應該好快就會見到「成功爭取」Banner出現喇!之不過,據Jenny所知民主派嗰邊其實有少少唔太Like對家攞晒彩,皆因巴士月票呢壇嘢唔同黨派都有跟開,但政府就淨係放風畀建制派……唉!睇開啲啦!親疏有別都唔係第一日啦!更何況選舉近了?


text:
3D dinner
作為女仔,冇理由冇嚟過 maison Es
呢間位於灣仔星街嘅小店,
門口有架單車,
入邊全部都係好fancy 嘅裝修
食Tea嘅時建議都係唔好叫男仔一齊來
😂😂😂因為九成九全部都係女仔
不過今次去試新野,發現晚餐時間就多咗好多男仔嘞
先介紹吓今次去試食嘅係3D dinner
外國其實早幾年都有,
不過係香港就係第一次有,
而且仲係喺上海帶返嚟香港𠻹
尋日開始正式接受上網Booking
3D dinner 意思即係用投影效果
運用喺餐桌上,令到大家同時可以
感受到視覺同味覺嘅享受
先講下成個Menu有四道菜,
除咗第一道starter 之外,
其餘三道菜(包括甜品)都有video,
由一個小小廚師,為你烹調唔同食物
分別係沙律,海鮮湯,牛扒同甜品
唔好以為四道菜份量好少,
以女仔份量計,食到去牛扒就已經開始飽啦
就座之後,服務員會首先要食客盡量保持
面前嘅碟要保持乾淨,以方便投影
(由於我哋太為食,成日都食到周圍都係😂)
服務員仲會提醒,大家幾時開始要
準備相機,隨時要拍片同影相
投影嘅範圍,唔止係面前嘅碟
碟以外嘅範圍都會被投影到
所以枱面嘅乾淨程度,對投影效果都會有影響
食嘅時候大家就要保持乾淨啦
建議大家可以約埋一班朋友,
一齊去,過程好玩又得意,
非常推薦!
訂座網站
#lepetitchef


text:
搬咗嚟深水埗住成個星期,終於叫做差唔多執好屋企可以放假去嘆番吓,今日就先嚟呢度叫「添好運點心專門店」嘆番一盅兩件啦!
我晨早一起身就建議話不如去附近呢間點心專門店試吓
但係我知成日都好多人排隊所以就一支箭刷牙洗面就落去拎飛先
未去到門口已經見到好似排隊買新iPhone咁企哂踎哂喺門口
我梗係快快手去門口呀姐面前拎番張飛先
拎到個number係168,飛就叫到158
因為好多都係2個嚟(我要4個位枱),所以等咗15分鐘度就到我
不過呢度要齊哂人先至俾入去
就算我隔離有個人佢話其他人行緊過嚟都冇面俾
呀姐話「行緊過嚟即係未齊啦」跟住就嗌另一張枱入
冇辦法因為人哋真係唔憂做,見到好多人係一個個Gip拉住入去食
勁做遊客生意,反而Local人佔少數
冇計啦!香港人都唔鍾意排隊,見到咁多人即閃
我同呀姐講話未齊人,可以一陣間齊人再話佢知就有得入
咁我就拎住張點心紙Tick住先(有好多筆喺度唔駛驚冇筆)
雖然佢點心紙有d點心打咗粒星星係側邊
但係打星嗰d點心都唔係Openrice推介嗰d
所以覺得有少少好似會中伏嘅感覺就冇揀到
坐喺度等等吓之際望去門口
原來佢來頭真係好巴閉!
連續幾年米芝蓮指南推介(心諗是咪真係咁勁先)
但係我見佢嘅價錢又唔算好貴喎
其實如果齊人的話同埋早少少應該唔駛等好耐
但係過咗十點半之後就越嚟越多人
差唔多十一點佢哋嚟到啦
我同呀姐講番168號齊人跟住唔駛1分鐘就入得啦
我哋坐咗張四人枱(唔記得影室內環境)
有冷氣,頗懷舊裝修,坐得唔算舒服仲幾迫
呢度茶錢不分年齡位位$2
但係茶冇得揀,唔駛諗住有鐵觀音定水仙
全部一式一樣都係好似茶餐廳你一坐低送嚟個杯食筷茶
不過嘢食上得好快(可能因為人流快卦,所以我估廚房一路做樓面一路出點心)
唔知有意無意首先嚟咗個酥皮焗叉燒包做頭盤
拎上手熱呼呼,外面脆卜卜,裡面叉燒熱辣辣!10分我俾9分!
之後就嚟咗籠蝦餃,合格之作,仲有d鹹!
勝在皮係實正,唔會一夾就爛
蝦都算大大隻,唔會混水摸魚落埋d蝦膠充大粒
呢個豬潤燒賣掂,塊豬潤真係用紹興酒醃過嚟
食入口真係連口都聞到香味,但係下面舊肉就平平冇奇!
輪到呢個古法糯米雞
個個話嚟親都要叫
我專登夾開俾大家睇
如果有食開一定知道食親糯米雞對筷子一夾落去就黐住哂d糯米
但係呢個糯米雞真係食得出新鮮,糯米好爽
裡面唔會好似大家樂咁放隻雞翼喺度咁唔正宗(不過都食慣咗幾好食)
有大大隻冬菇同新鮮雞肉同臘腸!
仲有一個驚喜就係潤腸
雖然唔大條,只係一細楷!但係一食落去就知道唔係揸流撻!
10分我俾滿分!
跟住嚟個鳳爪排骨飯,冇咩特別
純綷Hysan鍾意食所以嗌俾佢食!
仲有個齋腸(拉布腸)
佢係滑,不過好多地方都做到,所以唔算特別!
呀劍評語: 好唔好食見人見致,老實講「唔好食」一定唔輪到佢,但係你話佢特別好食又唔見得上,不過以我食糯米雞咁有經驗嚟講真係算唔錯,其他仲有酥皮焗叉燒包同豬潤燒賣好食!
添好運點心專門店 簡介
地址
深水埗福榮街9-11號地舖
電話
2788 1226
營業時間
星期一至五: 10:00-22:00
星期六至日: 09:00-22:00
招牌菜
古法糯米雞 / 布拉腸粉 / 杞子桂花糕 / 晶瑩鮮蝦餃 / 酥皮焗叉燒包


text:
呢句說話入面, 保羅講到點解依從 "works of the law" o既人會o係一個詛咒之下. 因為申命記 27.26 講到, 所有唔依從晒所有律法, 去做呢 d 律法, o既人都要受詛咒. 呢句申命記o既說話就成為保羅呢個 argument o既基礎. 表面上就好簡單, 但係如果我地問: 咁保羅佢自己又點了解申命記呢句說話, 佢又認為呢句說話入面邊一度先係重心呢? 點解佢會 quote 申命記呢句經文呢? 學者主要有五種解釋, 個個都唔同o既. 以下係 summary:
1) 傳統路線. 如果比較一下申命記 27.26 o 係希伯來文同埋希臘文o既版本, 我地會發覺有一個好大o既出入: 就係希臘文 (亦即是保羅 quote o既版本) 多o左兩個"all"字. 而一個傳統解釋就係話, 保羅認為唔可能有人可以做晒"所有"律法, 大不了都係做大部份律法, 但係冇人可以守律法守到完美, 所以所有人都注定o係詛咒入面. 呢個解釋o既問題係, 保羅佢自己似乎唔係咁睇律法個喎. o係腓立比書 3.6 o個度, 保羅講到佢o既背景, 就家族, 佢係希伯來人, 就守律法, 佢係法利賽人, 就熱心, 佢追殺教會, 就律法, 佢係 amemptos, 完美. 所以佢自己可能就係一個可以守晒所有律法o既人. 而且, 要守晒所有律法, 其實冇乜咁難, 因為我地唔可以忘記, 律法個系統入面包括有 sacrifice. 一個破o左律法o既人, 只要去做 sacrifice, 承認自己錯o左, 咁就算係守晒所有律法.
2) 人類學路線. R. Bultmann 認為人性係本衰o既, 佢地唯一可以做o既就係認衰, 而一個人可以做得最錯o既就係唔知衰, 以為自己可以靠自己做得 d 乜. 所以同傳統路線唔同, Bultmann o既著眼點o係 "to do them" o個度. 即是話, d 守律法o既人被詛咒唔係因為守律法守得唔夠完美, 而係因為佢地去守律法. 無論守得好, 守得唔好, 守律法就係衰, 就係自以為是, 以為自己可以解決罪o既問題. 呢個解釋好有問題, 因為申命記 27.26 前半句講到明, "cursed is everyone who does NOT abide by all the things written in the book of the law," 而 Bultmann 就倒轉, 話 d 人被詛咒係因為佢地守律法, 變成申命記o係一句說話入面有好大個矛盾.
3) 民族主義路線. James Dunn 話, d 守律法o既人受詛咒係因為佢地守o既律法係 "national badges", 例如割禮. 所以呢 d 守律法o既人就將 d 外邦人排於教會門外, 完全唔係神咁樣計劃. 之前我地睇過, 傳統路線將佢地o既視線放晒o係"所有律法"呢幾個字上面, 呢個民族主義路線就相反, 完全 ignore 呢幾隻字. 而呢個, 我相信係問題所在, 因為申命記 (同埋保羅) 講緊o既係"所有律法", 而唔係純粹o個 d "national badges".
4) 修辭路線. E.P. Sanders 話, 保羅 quote 申命記 27.26 只有一個原因, 只係因為呢段經文有"律法"同埋"詛咒"呢兩個詞語. 保羅想講明律法會帶來詛咒, 又咁o岩申命記 27.26 係呢一句短短o既文字裡頭又有呢兩個 terms, 所以保羅就 quote 佢出o黎. 所以申命記 27.26 本來講乜係亳無關係, 入面o個句"所有律法"亦唔係重點所在. 呢個簡單o既解釋唔係冇可能, 但係話以保羅一個自細就熟讀聖經o既人o黎講, 當佢 quote 一句經文, 如果話佢 quote o既時候完全冇o個句經文o既前文後理o係腦海入面, 咁又有 d 奇怪, 直頭係唔自然.
5) 歷史路線. N.T. Wright, F. Thielman, J. M. Scott 認為, 申命記 27.26 o既前文後理對了解加拉太書 3.10 好重要. 簡單講, 申命記講o既詛咒係 exile, 而事實上, 以色列亦真係有受o左呢個詛咒, 食到應一應. 雖然, o係公元前第六世紀尾段, 波斯國比 d 以色列人返去以色列地, 起返佢地個聖殿, 但係近期好多研究都指出, 其實即使o係回歸後, 好多以色列人依然認為佢地仲未"回歸"得晒, 未算係復國, 詛咒依然o係度. 所以保羅o係呢度就話, 雖然理論上守律法唔係唔可能, 但係你地要記得, 從史實o既角度, 以色列當時就係守律法守出事, 個詛咒到今時今日都仲o係度, 加拉太書 3.13 話個詛咒要靠耶穌釘十字架先搞得掂. 你地o既前輩搞成咁, 咁你係咪仲要中個頭埋去先?
當然仲有好多其他種解釋, 講都講唔晒咁多, 不過以我了解, 最出位就係呢五個說法.


text:
維也納 必去景點及中央圖書館附近酒店推介
中央圖書館附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 中央圖書館
想去 維也納 自由行?等 Hotels.com 帶你玩盡 維也納中央圖書館 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納中央圖書館 附近有咩酒店,等你更加容易計劃行程,慳返酒店來回景點嘅時間.
維也納中央圖書館 自由行
去得維也納中央圖書館 自由行最緊要一定係揀啱日子去.一啲熱門景點例如,維也納 嘅 中央圖書館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納中央圖書館 交通
想去中央圖書館 暢順無阻濟,最好就係出發前,睇清楚維也納中央圖書館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納中央圖書館 必食必買攻略
維也納中央圖書館一直都係旅遊熱門地點,去到維也納中央圖書館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
胃食兵團又四出搵食喇!今次我哋足不出戶就已經可以品嚐不同美食,皆因學識咗點用Deliveroo手機app呀!科技進步,就有呢個好處.不過咁樣會養懶人㗎喇!但響現今呢個爭分奪秒嘅時代,時間等於金錢,最緊要方便快捷丫嘛!
每逢weekend,晴朗嫲嫲唔駛過來我哋屋企幫手照顧晴朗.我哋都會煮啲簡單嘢,出外食或者買外賣嚟應付三餐.自從用咗Deliveroo餐飲外賣服務之後,因為實在太方便,差唔多星期六,日都總會幫襯佢哋呀!
我哋曾經試過叫茶餐廳嘅食物,嚟到都仲熱辣辣㗎!*o*
又叫過上海料理,唔錯喎!唔係響deliveroo睇到都唔知原來屋企附近有上海餐廳,晴朗都食得好開心!^o^
香港人始終有種地道情懷,心血來潮好想食車仔麵,結果真係如我所願,理想達到呀!*o*
可能大家會覺得,呢啲嘢周街都食到啦!但係我哋響呢度住咁耐,都唔知原來附近有車仔麵食.一開app就搵到想食嘅嘢,仲要送到嚟屋企.真係好方便呀!^o^
「媽媽又叫咗咩嘢食呀?」
晴晴每次都係最心急果個,好明顯佢係胃食妹嚟啦!XD
今次因為突然好想食韓式卡邦尼汁炒年糕,所以就order咗韓國料理喇!
除咗年糕外,仲有紫菜飯卷同韓式便當添!大滿足!*o*
大家睇見咁多美食,係咪都覺得好正呢?
唔駛出門口都有唔同美食送上門,快捷方便!
夏天天氣咁熱,開冷氣煲住韓劇等嘢食到,果個感覺真係好嘆㗎!
有好嘢!梗係要教埋大家用啦!
快啲download番個手機app,一齊來試試~
開啟deliveroo手機app後,會顯示附近嘅餐廳.只要有顯示,都可以落order㗎!
就以我哋最近叫韓國嘢食為例,睇中邊間餐廳就click入去,然後可以睇menu~
跟住揀食物加入購物籃,揀好晒就按「查看購物籃」,double check一下食物係咪點齊,同確認一下數量~
有一點要留意!$85以下嘅訂單要收額外費用$55.既然係咁,梗係叫超過$85嘅食物啦!相信冇人會願意付額外收費卦~ XD
確認訂單後,就會開始計時.想知道自己點選嘅食物幾時送到,一目了然~
每次呢個時候係最緊張㗎!因為估計送遞員已經響屋企附近喇!
送遞時間比預期快,唔駛半小時就已經送到,自己出去買都唔得啦!@o@
如遇天氣唔好,app會有通知,送遞時間可能會有啲延誤.不過都係畀定心理準備大家啫!我記得果次都係大概半小時就送到~
我見deliveroo不斷有新餐廳加入,完全冇諗過連壽司,雪糕,雪條甚至乎甜品都有得外賣囉!下次一定要試試先得呀!^o^
我哋居住嘅地方樓下百無,如果想買嘢就要步行大約15分鐘到附近屋邨便利店或超級巿場購買,其實都好唔方便,點解當初會揀呢度住㗎?我都唔記得咗喇!用咗deliveroo之後,晴朗爸爸唔駛特登揸車出去買外賣,少啲州車勞頓,又可以多啲時間培晴朗玩.安在家中就可以食到不同美食,實在係啱晒懶人一族呀!大家都立即download手機app睇下附近有咩嘢心水餐廳啦!
Deliveroo餐飲外賣服務
查詢電話:5808 8718
網址:https://deliveroo.hk/zh
facebook: https://www.facebook.com/deliveroohk


text:
謝安琪 私底嘅Whatsapp言論,固然係十分之無知,只不過, 謝安琪 Whatsapp 聲帶咁樣周街傳,其實亦反映香港人有一個問題,就係真正嘅言論自由,例如集會自由唔去捍衛,但一啲惡意言論嘅作為,都竟然認為係自由.
謝安琪 聲帶根本不應流出
首先, 謝安琪 私底下喺Whatsapp講乜,係她嘅通訊自由,亦係佢嘅私隱,有乜公共性可言,點解要俾人攞嚟周圍傳,成件事荒謬絕倫,都未計當中其實係有版權,簡直嚟講,傳聲帶果個人,不論出於善意定惡意,都係明顯嘅侵權行為,所以 謝安琪 嘅content抵鬧,但傳聲帶行為本身,亦唔係乜嘢英雄所為.我capture陳澍同我messenger對話,都係因為有可能要用嚟作法律,或輿論戰用途,你會唔會見我無喇喇攞啲私人對話出嚟耀武揚威?
香港近十幾年網上文化,有一樣十分之惡性嘅一面,就係以為Screen Capture係大晒,攞人地啲私人對話出嚟恥笑係大晒,將一啲無公共性嘅議題,用言論自由做包裝,實際上,唔係攞嚟批鬥人,就係用嚟抹黑自已唔順眼嘅人,仲要好多人匿名行為而唔打算為自已嘅言論負起任何責任,呢個亦係到今日,我仍然認為網典好多內容根本係唔應該存在,有人玩惡意screen capture我絕對唔會猶疑引用我可以用嘅法律工具,清理問題.我們成日鬧共產黨紅衛兵或五毛手段無恥,唔通呢個係justify你用同一種手法,更何況我懷疑有啲人係扮民主派支持者嘅五毛,熱普城呢啲友仔嘅本質大家仲未見識過咩.
要網絡有一個健康環境,唔好俾五毛搞到變垃圾場,有一種自律係好重要,就係如果件事無公共性,就唔該吓吓起人底,起五毛底,起梁振英底,起林鄭月娥底,無問題,但如果有啲起底行為純粹係食花生需要,咁你應該諗呢啲花生好唔好食.
仲有一樣嘢,匿名言論,係應該保護有公眾利益討論之用,如果一啲政策倡議之類仲玩匿名,仲要果樣嘢實際係危害公眾,我只會認定呢啲濫用匿名嘅粉腸根本係五毛,呢個世界咁多fake news,有時都要多謝有人濫用匿名機制.


text:
如何開展你的第ㄧ份工作才能贏在起跑線?
1 Aug 2017
多謝各位對我早前嘅分享俾咗好多正面嘅反應同鼓勵,促使我再續寫另一篇部落格,同大家分享一下, 選擇第一份工作嘅重要性.
最近我讀咗一篇訪問, 故事嘅主人翁咁啱係我認識嘅年輕人,當日曾於CFA協會共事咗一段短嘅日子.印象中,我覺得佢係一個好乖巧,好勤力嘅小伙子.讀完佢篇訪問,先知道呢個當年嘅十優狀元,原來花咗接近十年嘅時間先至搵到佢自己嘅理想.我覺得有點可惜,人生有幾多個十年呢?當然,我覺得最開心嘅係見到佢依家搵到佢自己最享受,最有滿足感及意義嘅工作.其實,工作嘅收入真係不能完全代表一個人生存嘅真正意義!
當年剛畢業嘅暑假,我去咗一間連鎖快餐店做暑期工,仲打算去埋人生第一次嘅旅行先正式投入工作,但點知黄山瘟疫,最後沒法起行.所以當我真正番工嘅時候已經係八月,比一般人遲.
我知道一般大學生都好緊張搵工,想一畢業就開工,但我反而覺得工作嘅路係好漫長嘅,如果可以避開搵工高峰期反而可能更易搵工.雖然當時我呢份工作嘅人工可能係同級嘅同學入面最低,但我又唔係太介意,因為我覺得最緊要去到一間我自己想去嘅公司工作,做我想做嘅野.
回想當日搵工時,我都曾經去面試做市場推廣員,即係做保險業Sales,但我當年一心只想做Marketing嘅工作,對銷售工作不太有興趣,加上喺學校時已經好鍾意攪展覽會,所以最後就去咗一間喺大陸主辦展覽會嘅公司工作.
喺人生當中,工作嘅路係好漫長嘅,最開心係可以搵到自己最享受,最有滿足感嘅工作.(圖片來源:BillionPhotos.com)
一入職我係由Marketing Trainee 做起,咁即係乜嘢都要做嗰隻:學習收集資料做Brochure,同印刷部同事傾檔期等.我做左大概半年就想離開呢間公司,但係我呢個好精明嘅老闆,每半年就會加我一次人工同埋升我職,令我喺呢間公司做咗一年多就已經係Assistant Sales Manager(唉,原來都係離不開要做sales);再半年後我就已經係Marketing Manager.除了有機會免費出Trip環遊世界,仲很早就成功達到我之前定下五年內升做經理的目標,有同學甚至話我當時嘅人工可能已係全級Top tier.對於一個Fresh Graduate嚟講,呢一份工作確實充滿挑戰,令我畢生難忘,眼界大開,甚至乎係改寫我嘅人生!
我嘅「終生學習」亦係由第一份工作開始,因為我發覺要做好Sales 嘅工作, 就要學習Selling Techniques同埋 Negotiation Skills.「書到用時方恨少」的確係金句,到工作後期我老闆要我管埋IT部門,當年公司仲係用緊 Telex(電報)做Marketing Campaign,部門負責儲存全公司的Data .其實以前讀書嘅時候我啲IT功課都好多時係抄同學嘅,我從來冇諗過我要做一份同IT有關嘅工作,所以我就即刻又去讀書,學吓點Set Up個Database同埋點樣去改良個System,然後就去管理一班年輕人…… 跟住係點? 下期再續有關呢份工嘅趣事.
以上內容及資料僅屬個別作者的個人意見,並不代表www.CTgoodjobs.hk的立場.CTgoodjobs對因以上人士張貼之資訊內容所帶來之損失或損害概不負責.


text:
密蘇拉 必去景點及藍奇練習場附近酒店推介
藍奇練習場附近酒店預訂
累積 10 晚,送 1 晚
仲可享精選酒店神秘優惠價
密蘇拉必去推介 - 藍奇練習場
想去 密蘇拉 自由行?等 Hotels.com 帶你玩盡 密蘇拉藍奇練習場 啦!留意我地文章,話你知去密蘇拉 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋密蘇拉藍奇練習場 附近有咩酒店,等你更加容易計劃行程,慳返酒店來回景點嘅時間.
密蘇拉藍奇練習場 自由行
去得密蘇拉藍奇練習場 自由行最緊要一定係揀啱日子去.一啲熱門景點例如,密蘇拉 嘅 藍奇練習場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
密蘇拉藍奇練習場 交通
想去藍奇練習場 暢順無阻濟,最好就係出發前,睇清楚密蘇拉藍奇練習場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
密蘇拉藍奇練習場 必食必買攻略
密蘇拉藍奇練習場一直都係旅遊熱門地點,去到密蘇拉藍奇練習場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
波芬 必去景點及塞薩爾塔附近酒店推介
塞薩爾塔附近酒店預訂
累積 10 晚,送 1 晚
仲可享精選酒店神秘優惠價
波芬必去推介 - 塞薩爾塔
想去 波芬 自由行?等 Hotels.com 帶你玩盡 波芬塞薩爾塔 啦!留意我地文章,話你知去波芬 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋波芬塞薩爾塔 附近有咩酒店,等你更加容易計劃行程,慳返酒店來回景點嘅時間.
波芬塞薩爾塔 自由行
去得波芬塞薩爾塔 自由行最緊要一定係揀啱日子去.一啲熱門景點例如,波芬 嘅 塞薩爾塔,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
波芬塞薩爾塔 交通
想去塞薩爾塔 暢順無阻濟,最好就係出發前,睇清楚波芬塞薩爾塔 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
波芬塞薩爾塔 必食必買攻略
波芬塞薩爾塔一直都係旅遊熱門地點,去到波芬塞薩爾塔,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
以一個正常香港人嚟講,那怕是笨拙嘅港燦,八達通同廁紙絕對算得上是生活必需品.要點樣用應該人人都知;又或者「用晒」要點樣重新補給,即八達通點樣增值,去邊度買廁紙,又或者急起上嚟無嘅話點樣急就章,亦應該唔駛阿媽教.但林門鄭氏妖鵝接連搞兩單笑料出嚟,統監府張匪曉明急於補鑊,收咗西環錢左賊唔知點算之餘,尋常港燦港喱都覺得佢有無搞錯.
搭地鐵唔識入閘,當然就係搭AM車成性,莫講話不知民間疾苦,根本連衙門以外嘅百姓係點生活都唔知.八達通出現於1997年年底,妖鵝當時已位至副庫務司,即係佢對於「搭車」嘅經歷一定仲停留响入散銀嘅時期.咁同「公務員」呢三個字又有乜關係呢?
眾所周知有一本叫「公務員金科玉律」嘅典籍 (但官場唔知因為無印刷本) ,內容只得以下幾句:
多做多錯,少做少錯除咗導致官場中人為求唔好使自己出錯鍾意推嚟推去卸責之餘,仲有係有乜新奇好玩就算唔刺激嘅嘢,明明要做都搵千百個理由藉口唔做.
唔做一定唔會錯
若然有錯,一定係程序指引錯,絕不會係自己錯
以前有人做過,跟住做就唔會錯
如果無人做過,千萬唔好諗住搏扎而錯過
簡單啲講,以我接觸咗超過十年嘅驗車為例,Cap. 347A 寫咗車燈只係燈絲發光,話之你BENZ 寶馬高科技HID頭燈,總之「前無古人」批過,就「後無來者」唔批.直到署長Say Yes話可以簽Exemption,即係署長肯issue 份「指引」 就先至跟住做.又例如黃世澤爆過嘅小巴LED路線牌黑幕,撇除係咪班驗車官玩豐田特權,明明無法例條文禁止,總之就因為以前無人裝過,就一定唔可以俾佢PASS.
照推斷因為林門鄭氏無睇過「使用八達通指引」,於是明明嘟咗,Panel 著咗綠箭咀,但下意識「唔做唔會錯」就要等到個助理提佢先至過閘.就即係上述HID 例子咁,有人「孭咗隻鑊」咪做嘢 (過閘)囉.
「無廁紙」其實都係同出一轍.無「程序指引」可以响附近周圍搵,又無人提供一份新嘅指引話仲有24小時營業嘅超市,於是就「以前有人做過,跟住做就唔會錯」嘅下意識驅使佢躝返去 (計正應該唔可以再行入去) 政務司司長官邸.另外,呢件事仲反映住呢條臭八婆嘅執生能力係零,情願賴咗都要跟返住「程序指引」做嘢.
平日啲公務員做嘢已經可以激到彈下彈下,而一個都只係識「程序指引」嘅人有何能力管治香港?根本就小學六年班學能測驗文字推理題!但最攞命嘅係如果689同佢真係演出《普京與梅德偉傑夫》(香港版),而統監府張匪曉明就是導演同編劇,呢隻妖鵝會搞出乜爛局,班左賊門唔好仲同我講薯片都係仆街囉 (頭盔:呢一刻我四個都唔撐,但更加唔會撐長毛.稍後另文詳講).
返回主頁


text:
辛德爾 必去景點及辛德爾站附近酒店推介
辛德爾站附近酒店預訂
累積 10 晚,送 1 晚
仲可享精選酒店神秘優惠價
辛德爾必去推介 - 辛德爾站
想去 辛德爾 自由行?等 Hotels.com 帶你玩盡 辛德爾辛德爾站 啦!留意我地文章,話你知去辛德爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋辛德爾辛德爾站 附近有咩酒店,等你更加容易計劃行程,慳返酒店來回景點嘅時間.
辛德爾辛德爾站 自由行
去得辛德爾辛德爾站 自由行最緊要一定係揀啱日子去.一啲熱門景點例如,辛德爾 嘅 辛德爾站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
辛德爾辛德爾站 交通
想去辛德爾站 暢順無阻濟,最好就係出發前,睇清楚辛德爾辛德爾站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
辛德爾辛德爾站 必食必買攻略
辛德爾辛德爾站一直都係旅遊熱門地點,去到辛德爾辛德爾站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
九龍 必去景點及廣東道附近酒店推介
廣東道附近酒店預訂
累積 10 晚,送 1 晚
仲可享精選酒店神秘優惠價
九龍必去推介 - 廣東道
想去 九龍 自由行?等 Hotels.com 帶你玩盡 九龍廣東道 啦!留意我地文章,話你知去九龍 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋九龍廣東道 附近有咩酒店,等你更加容易計劃行程,慳返酒店來回景點嘅時間.
九龍廣東道 自由行
去得九龍廣東道 自由行最緊要一定係揀啱日子去.一啲熱門景點例如,九龍 嘅 廣東道,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
九龍廣東道 交通
想去廣東道 暢順無阻濟,最好就係出發前,睇清楚九龍廣東道 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
九龍廣東道 必食必買攻略
九龍廣東道一直都係旅遊熱門地點,去到九龍廣東道,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
《2010年新春台北之旅》- 第二天(1) – 前往烏來
[ 2010年2月15日 (星期一,年初二);天陰有雨;氣溫:around 13度]
今日會由台北去烏來,因為唔洗趕時間,所以打算11點先chech-out.丹迪旅店嘅房租係包埋早餐架,所以起身之後先落地下飯廳食早餐.早餐係自助餐形式,不過食物只有幾款,味道過得去咁啦.
因為第三晚會再返丹迪旅店住多晚,所以我地將大件行李寄存係旅店,只帶少少嘢入去烏來.
出發之前係澳門上網搵過資料,好多人話由台北去烏來最慳時間嘅方法係先坐捷運到新店站,然後由新店站坐公車到烏來.由於係假期關係,我地估計會有好多人去烏來,如果係新店上公車一定唔會有位坐,所以決定直接係台北車站附近嘅公車總站坐公車.
公車站就係公園路中央健康保險局嘅馬路邊,由台北車站捷運站八號出口行出路面(下圖1),然後向住同車站大樓相反嘅方向直行就係,距離大約只有250米.首先會經過台北市政府警察局中正第一分局(下圖2~3),警察局斜對面馬路有一個巴士站(下圖4),綠色牌果個門口就係中央健康保險局其中一個門口,呢個站係公車由總站開出之後嘅第一個站,可以係度上車,不過總站只係前少少,所以最好行去總站上車.係警察局過馬路繼續向前直行,就會見到中央健康保險局另一個門口(下圖5),係呢度向前行10幾米就係公車總站啦,車站前面有間M記.
我地11點3到公車站,當時除左我地只有另外3個人上車.坐公車可以用悠遊卡,上車時拍一次卡,到落車時要再拍一次扣錢.
(更新: 由台北車站去烏來的公車NUMBER已經由1601號改左做849號,只係改左個NUMBER,其他野冇變.)
因為係年初二假期嘅關係,所以台北市區路上唔係好多車,架公車除左停站同埋紅燈訂車之外,都行得好順暢,由台北車站去到新站捷運站用左45分鐘時間,如果坐捷運,由台北車站到新店站大約25分鐘,快一半左右.
雖然係總站只得5個人上車,不過一路上都不斷有人上車,到達新店站之前已經冇晒座位,而且亦已經企左好多人.公車停靠新店站嘅時候,已經見到好多人排緊隊等上車,好彩我地選擇係總站上車,唔係都幾慘.由新店站到烏來嘅車程大約35分鐘,不過全程山路,又上又落,企足全程腳都軟.
公車係烏來嘅總站係烏來老街附近,如果入住烏來璞石麗緻或者春秋烏來(現稱:馥蘭朵烏來渡假酒店),可以係總站之前個車站落車,呢兩間酒店就係公路旁邊.如果坐公車返台北,就要去返總站等車,因為係路邊車站上車係旺季應該好難有位坐.
可能係因為落雨關係,烏來山腰上漂浮住好多雲霧,空氣好清新,一落車即係吸多幾嗒.而且又見到又清又綠嘅河水,不過第二日走嘅時候發現河水由墨綠色變左做泥黃色.
待續. . . . . .


text:
惠斯勒 必去景點及埃克塞萊拉特椅式滑雪纜車附近酒店推介
埃克塞萊拉特椅式滑雪纜車附近酒店預訂
累積 10 晚,送 1 晚
仲可享精選酒店神秘優惠價
惠斯勒必去推介 - 埃克塞萊拉特椅式滑雪纜車
想去 惠斯勒 自由行?等 Hotels.com 帶你玩盡 惠斯勒埃克塞萊拉特椅式滑雪纜車 啦!留意我地文章,話你知去惠斯勒 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋惠斯勒埃克塞萊拉特椅式滑雪纜車 附近有咩酒店,等你更加容易計劃行程,慳返酒店來回景點嘅時間.
惠斯勒埃克塞萊拉特椅式滑雪纜車 自由行
去得惠斯勒埃克塞萊拉特椅式滑雪纜車 自由行最緊要一定係揀啱日子去.一啲熱門景點例如,惠斯勒 嘅 埃克塞萊拉特椅式滑雪纜車,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
惠斯勒埃克塞萊拉特椅式滑雪纜車 交通
想去埃克塞萊拉特椅式滑雪纜車 暢順無阻濟,最好就係出發前,睇清楚惠斯勒埃克塞萊拉特椅式滑雪纜車 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
惠斯勒埃克塞萊拉特椅式滑雪纜車 必食必買攻略
惠斯勒埃克塞萊拉特椅式滑雪纜車一直都係旅遊熱門地點,去到惠斯勒埃克塞萊拉特椅式滑雪纜車,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
摩茲納 必去景點及Crusaz (克魯沙) 滑雪纜車附近酒店推介
Crusaz (克魯沙) 滑雪纜車附近酒店預訂
累積 10 晚,送 1 晚
仲可享精選酒店神秘優惠價
摩茲納必去推介 - Crusaz (克魯沙) 滑雪纜車
想去 摩茲納 自由行?等 Hotels.com 帶你玩盡 摩茲納Crusaz (克魯沙) 滑雪纜車 啦!留意我地文章,話你知去摩茲納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋摩茲納Crusaz (克魯沙) 滑雪纜車 附近有咩酒店,等你更加容易計劃行程,慳返酒店來回景點嘅時間.
摩茲納Crusaz (克魯沙) 滑雪纜車 自由行
去得摩茲納Crusaz (克魯沙) 滑雪纜車 自由行最緊要一定係揀啱日子去.一啲熱門景點例如,摩茲納 嘅 Crusaz (克魯沙) 滑雪纜車,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
摩茲納Crusaz (克魯沙) 滑雪纜車 交通
想去Crusaz (克魯沙) 滑雪纜車 暢順無阻濟,最好就係出發前,睇清楚摩茲納Crusaz (克魯沙) 滑雪纜車 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
摩茲納Crusaz (克魯沙) 滑雪纜車 必食必買攻略
摩茲納Crusaz (克魯沙) 滑雪纜車一直都係旅遊熱門地點,去到摩茲納Crusaz (克魯沙) 滑雪纜車,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
今日天氣唔好, 我哋去咗奧海城同圓方行街, 但係結果多咗個景點, 就係西九海濱長廊啦! 話說呢日夜晚約咗公公婆婆一家在圓方食晚飯, 所以就沿住東涌線向九龍站出發
原本我哋都打定輸數會落雨, 所以先在奧海城落車, 食個下午茶同睇吓有咩行
之後我哋見到冇再落雨, 仲有少少太陽咁, 於是我哋就博吓, 去西九海濱長廊
離開咗奧運站, 搭多一個站到九龍
一出九龍站向左行去機鐵個邊, 你就會見到有間Baleno, 沿路跟住指示就行出機鐵站!
一出機鐵站見到架新的士, Hysan即刻想同佢影番張相!
過咗一條短短馬路後再向住天橋方向行(切記忍耐個盞勁耐都轉綠公仔的紅綠燈>.<), 行行吓我同呀仔介紹全港最高的建築物ICC! 佢見到最頂頂個幾層插咗入雲度覺得好新奇!
之後過馬路到西隧前巴士站就會見到天橋, 上到去就會見到西隧口, 好多車喺我哋腳下行過!
行到過對面之後, 就已經見到西九海濱長廊入口喇! 佢哋兩個見到大海同咁多船都興奮起來!
落咗橋之後在入口隔離, 有個租單車的地方SmartBike, 大人細路Size都有, 小童車$20/hr, 大人要買$50智能咭(有$40餘值), 好似八達通咁用, 因為今日落雨地濕, 所以我哋就冇踩啦!
沿路再行會見到個碼頭, 再轉彎就行入去海濱長廊, 佢哋見到水氹就好興奮, 即刻要過去踩
今日我早有預備, 帶哂水鞋同多套衫就係諗住俾佢哋嚟呢度玩個夠! Daddy開到聲, 佢哋攞正牌當然踩番夠本, 成身濕哂!
再轉個彎就見到好大既海景同草地, Hysan盡情又跑又跳! 平時喺屋企做唔到既動作通通做齊
Hysan準備要用佢最大力去踩呢個大水氹!
頭先一路都影唔哂既ICC, 呢個位終於可以連人帶埋揀嘢入哂鏡!
Hysan身後係一個好大既圓形單車場
估唔到呢度都有得打千秋! 哥哥仲未識自己越打越高!
當然唔少得呢個千秋迷芊芊都要玩埋一份啦!
行到嚟最出呢個位置喇, 可以坐喺海濱休息吓
當然要同景點影番張相!
呢度有多部汽水機俾人買飲品, 呢包375都係$6.5 (7-11賣緊$7.9 >.<)
兩兄妹係度拈花惹草!
最後我哋夠鐘要番去會合公公婆婆佢哋, 見到個地盤圍版又幾靚, 又影番幾張相先, 最後毋須沿路回頭走, 只要繼續往前走, 向西九大戲棚方向行, 便可回到圓方及ICC!
Photo by CANON 5D Mark III, Len | EF 35mm f/1.4L USM
呀劍評分: 8分


text:
(photo via cc Flickr user rushdi13)
我成日都話,如果你想要某樣野,你一定要講出嚟,唔好好似啲女朋友咁,明明想要又扮唔想要,然後期望對方會參透箇中玄機,「參透到就應份,參透唔到就嬲咗人」咁先得架嘛.
你心裡面實係話:「超,你個毒撚有咩資格講女朋友點點點呀?」但其實唔止女朋友,好多情況下好多人都係咁架,倒如老婆(如有)……講下姐,係陌生人咁做你先會嬲架姐,女朋友/老婆咁做又點會嬲呢?唔敢嬲,最多響心入面屌鳩佢幾次姐,屌者愛也呀.我講緊嘅係搭港鐵想你讓座但又唔出聲,認為你讓係應份,會自動自覺起身,然後你唔讓佢就單單打打發爛渣,想你無面拍你片果類人.唔止係搭車讓座,日常生活都好多時候係咁.
今日返屋企搭lift果時撞到個師奶,兩手拎住兩抽野.我入lift先嘅,我一入就禁咗自己果層,見佢入埋嚟就禁埋閂門.佢入到嚟就企咗響到唔郁,我諗應該係住同一層.但係諗諗下,唔係喎,我日日都差唔多時間出門口同返屋企,差唔多認得曬同層果啲人,好似一次都未見過呢個師奶.(包括對面個靚女學生妹,毒撚我好想同佢做……做朋友,但係為咗對方幸福,我唯有默默守護佢,目送佢.雖然最後佢都係「摺」咗一聲,可能我默默咁望住佢太耐.)我住30樓以上嘅,部lift上到十幾樓果時,個師奶失驚無神擰轉面撐大對眼望住我.
我咁高大威猛,廢青有為,唔係睇中我下話?我梗係當堂小鹿亂撞啦,直情鳩都縮埋添呀,大佬,恐怖片咩,無啦啦好似撞鬼咁啤到你恆一恆,粒聲唔出咁.我地四目交投良久,我嚇到自已同自己十指緊扣,然後部lift上到30樓果時,佢將手上果兩抽野放曬去一隻手,用吉出嚟果隻手去禁咗個制———31樓.
《師奶老江湖大戰純情小毒撚》大結局,原來係個師奶一路都等緊我幫佢禁lift,而我就錯過咗呢段孽緣.
原來響佢心裡面,一路都幻想緊一個陌生後生仔會主動好有禮貌咁問佢「幾樓呀公主殿下?」然後好標準咁除咗頂帽,左手按住右胸,微微欠身咁行個禮.作為毒撚自問都算識睇眉頭眼額,估唔到我咁都察覺唔到,一定最衰都係我啦.
呢啲心態同啲讓座撚根本完全一樣.佢地唔係仆街,佢地唔係欺壓後生仔,佢地只係容易受傷嘅王子公主,同埋唔識表達自己,比毒撚更毒撚嘅on9.大家千奇唔好歧視精神方面有問題嘅人,要包容下佢地.我地要悉心呵護佢地,等佢地健康快樂咁成長.只要我地忍住心痛無視佢地,等佢地學識向人地表達自己,唔好乜都當老奉,佢地先可以成為一個健全嘅大人.拖住個喼企埋你果到?唔好理佢.單打你「家下啲後生好自私」?唔好理佢.拍你片?整理下頭髮,執好個樣,挺起胸膛,比個微笑,個樣適合賣萌嘅可以講句:「咦唔係影相咩?傻咗添哈哈哈~☆」
所以大家記得,對住呢啲人唔好手軟.就算對住女朋友都係.如果你女朋友咁就嬲咗你甚至飛咗你,咁你就由佢啦,佢唔值得你愛.我會好好對佢架喇,你放心去啦.


text:
依排天氣熱,室內室外溫差好大,我身邊唔少人都因此而感冒.我嘅問題呢就唔系感冒,系條腰唔知點解無啦啦開始痛.有陣時系夜晚成晚痛到完全冇辦法瞓,日頭都會時不時痛下,完全唔知發生咗麽事,真系好影響日常生活……
老公睇我捱得咁辛苦就周圍問人有冇醫腰痛勁啲嘅醫生.之後朋友就介紹咗盤木源醫師比我哋,話盤醫師有好多年嘅臨床經驗,對于腰酸腰痛等脊椎問題都好有研究,絕對值得信賴.于是比腰痛問題困擾多日嘅我由老公陪住一齊去到木源綜合矯脊中醫診所,book左3點,去到之後醫護人員都好Nice,診所內淡淡嘅中藥味都好令人安心.
盤醫生睇完我嘅情况之後話依啲係都市病,長期企嘅姿勢同坐嘅姿勢唔正確就容易導致腰椎耗損,最後傷及神經,引發痛症.解釋完病因之後,盤醫生又同我講解咗治療嘅方式:針灸+矯脊+電療+舒肌+敷藥,五種方式共同作用可以好快緩解疼痛,消除炎症,舒緩神經.
盤醫生好細心,針灸嗰陣時落針一啲都唔痛.針灸配合電療同埋紅外綫燈嘅輔助,效果特別神奇,第一次治療完就可以感覺到痛症减輕咗好多,個人又精神番!
中醫講求嘅系由內至外全方位緩解痛症.依個紅外線燈係照嘅時候特別舒服,盤醫生話依個燈可以幫助行血散瘀,活血通絡,對于痛症有非常出色嘅緩解效果;配合針灸,通常患者係第一次治療嘅時候就可以見到一定效果.
之後盤醫生又幫我敷咗中藥鞏固治療效果.雖然因爲敷咗中藥唔可以沾水,沖涼有啲唔方便,但系都冇除落嚟.
依家我又行得走得喇,佐敦區專業中醫師只收$390,同我一樣比腰痛折磨嘅朋友,你哋嘅希望係依度啊!


text:
-
INUF FAMILY
-
WELLNESS
-
CONSCIOUS BEAUTY
-
LIFESTYLE
Aromatherapy對於我嚟講係a kind of getaway. 每當我感到stressed out我都會用上essential oils. 壓力對於我哋呢D可憐嘅都市人嚟講真係冇得避, 而壓力對我哋造成嘅影響唔單止係情緒上的, 其實好多人都唔知, 我哋有時身體出現一D問題都原來係壓力所致.好似早前小弟有期壓力爆廠, 有晚同朋友食完飯後返到屋企又痾又嘔到天昏地暗, 仲以為自己食物中毒, 之後find out原來係壓力令到反胃.有好幾位早餐會友試過突然皮膚超級敏感,都冇咩外在因素的,之後傾傾下原來都係生活壓力所影響.所以有好多狀況好似係成日好攰, 失眠, depression, 甩頭髮, 狂食嘢又或者唔食, 身體上突如其來嘅痛楚, 加速衰老等等都係壓力造成的.
我就好鍾意用Aromatherapy香薰治療去處理自己嘅壓力所帶俾自己嘅影響, 例如瞓唔到覺或者好多嘢諗個一排, 我都會用essential oils去舒緩的.市面大致上有兩類oils – Essential oils & Fragrance oils, 我只會介紹前者, 因為fragrance oil大部分都係化學製造嘅商業產品.Essential oils, 當然係要純正高濃度high quality的, 係從植物/花/果實等提煉出來, 自遠古時代已經用嚟造藥救人, 而essential oil嘅治療性作用好高係因為佢低分子嘅nature, 好快可以access到人體裡面例如血液, 細胞, 什至係我哋嘅潛意識, 刺激我哋嘅直覺, 情感同埋memory. 所以如果識得用essential oils係可以調整我哋嘅hormones, 心情, 新陳代謝, 深一層好似我哋嘅nervous system等.所以一句講晒,每一下吸入嘅氣味都會直接影響到身體嘅內內外外.
我哋嘅blended oils, 都係therapeutic(具治療性)的~ 即係唔係可以用嚟burn, 或者大量搽喺面/身上用, it’s more for情緒上舒緩同減壓.我哋用嘅所有油都係從英國一間專賣therapeutic oils嘅地方購入.每一支blend都係用Sweet almond oil做base oil.
我做呢D oils嘅原意都係for自己同埋家人朋友用, 所以用嘅所有ingredients都必須係最top quality, 一支大概可以用到3-6個月啦, 好睇你點用嘅, 如果你好似我咁狂用停唔到就2個月左右啦我估.
INUF Aromatic Blends
Out of stock
Out of stock
Out of stock


text:
點解咁多人上補習社?
因為呢個係一個吃人嘅社會.
要維持吃人社會的運作,就需要有可以名正言順吃人嘅制度.制度嘅存在為咗製造以及鞏固一層層嘅階级,令人有公平上流嘅幻想,其中一個就係教育制度.呢個制度幾乎將每個人都困喺其中,由升中派位到中三選科乃至於考大學嘅DSE,每階段嘅競爭同篩選都係一種訓練,令人不知不覺間習慣咗吃人嘅模式:你唔吃人,人地就會吃咗你.喺一個唔做嗰18%大學生就會被認定係廢物(其實今時今日要讀醫/法/金融先有多啲擔保出嚟做野會留番喺吃人嗰層sosad),父母都睇你唔起嘅社會,冇去補習嘅你望住一個二個fd都去晒補習社攞住一份二份雞精notes苦讀,喺擔心佢地會唔會冇為意咬咗自己一啖肉嘅同時,你總會忍唔住想食埋一份.
你唔係唔知道求學不只是求分數,你開頭都可能認為補習操卷攞tips好cheap好賤格,等同食人血饅頭;然而,有一刻你覺悟到,喺香港生存,就係吃與被吃嘅關係,入大學不過係其中一張必要嘅餐券.分數至上,靠學校不如靠補習,靠老師不如靠天王.你知道每日喺學校對住嘅同喺補習社對住嗰啲,不用分那麼細,都係教畜(頭盔:好囉有啲唔係),只不過喺9up嘅教畜與教你應試技巧嘅教畜之間,你好現實咁選擇咗後者,選擇俾錢為自己嘅將來謀劃,嗰班「天王」就收錢提供服務,講白啲成件事本來就係供求關係,大家一樣都係為咗搵食,一個為長遠一個為短期,喺香港,搵食不嬲大晒,搵食啫犯法啊?你開始覺今是而昨非,同自己講:「人人都去補習,唔係得我一個,唔去就會輸蝕.」你好感激身邊去補習啲fd對你嘅啟發,為咗鞏固你地之間嘅友情,你地報埋同一間補習社,方便有咩mock就一齊報一齊考,經過友情嘅沖涮,你對之前仲隱約聞到嘅血腥味感到麻木,友情嘅力量令血吸起嚟反而帶有一絲絲甜味,友情萬歲,一齊去補習吸其他人嘅血竟然令你有講唔出嘅興奮,甚至有啲上癮.
一旦補習補上癮,往往好難戒得甩.付出金錢同努力加埋些少運氣,喺着重答題技巧嘅考核當中,唔難得到亮麗嘅分數,得到奢侈嘅認同,得到卑微嘅成功感,每份成功感結合起嚟締造一個個「補習奇蹟」:補習使成績突飛猛進;補習令人入大學;補習幫人入到「神科」……於是乎要上位,要唔被人吃,去補習係基本,要喺吃人方面形成戰略優勢,除咗密集式補習,仲要比對邊位天王貼題準,邊份祕笈比較有用,質與量同時兼顧先可以食死班冇補習嘅撚樣.心水清嘅人會問:當人人都去補,照計全體學生成績表面上會好咗,喺學位不變嘅情況下,一係大學分數線越嚟越高,一係考評局越出越難,點好?屌,呢啲野又唔輪到我話事,出去補就係為咗唔洗再考丫嘛,有苦都係往後幾屆受啦,計我話齋,吃人吃到底,食住先啦!
學生接連自殺,唔知當中又有幾多人有過補習?有關自殺事件嘅討論喺學生圈中都算熱烈,畢竟同樣係學生多會有所共鳴,或者我地喺呢啲事件中睇到嘅係另一個自己,一個夾喺吃人與被吃關係中抖唔到氣最終選擇去死嘅自己.我作為應屆DSE考生,想死嘅念頭都間唔中出現,我唯一說服自己唔去諗死嘅理由講真都好負面:死咗冇得睇世間啲賤人點死,所以***唔好死***.香港人出名記憶短過金魚,但學生自殺事件會留喺本屆考生腦中作為答通識題嘅一個例子,至少直至今屆DSE結束;公開試對一啲人嚟講係畢生難忘嘅經歷,咁佢地喺每年三四月可能會有番記憶.對死去既同學嚟講,增加全體考生溫習分量算係最低限度嘅報復.而對於面對緊吃人與被吃關係嘅香港學生嚟講,以呢種方式作為悼念,無論對於我你定他,相對簡單留低一句RIP,同樣係一廂情願,我諗會有意思得多.


text:
香港遊玩好去處之長洲西園農庄
長洲西園農庄.農庄camping體驗
長洲西園農庄系長洲渡假嘅另類體驗,長洲西園農庄占地極廣,除咗有花有草有羊有魚有菜,長洲西園農庄更有好in嘅玩樂設施帶入大自然,譬如話弓防箭,平衡車,泡泡足球等,必玩西園農庄嘅「樹頂走廊」,體驗喺 空中樹林之間著疏 之歷奇旅程.長洲西園農庄另一重點,梗系系露營camping了,印第安營,南非營或觀星圓拱營,各有特色.
長洲渡假屋質素參差,而且價錢亦不平宜,既然嚟長洲系為了遠離繁囂,何唔妨去盡啲,嚟一次camping農庄體驗﹗ 除咗嘆離島地道而悠閑嘅生活外,亦可投入大自然,晚黑觀星營火派對,感受長洲嘅另一面.
長洲西園農庄占地四十萬平方尺,從前系富豪嘅私人庄園,喺2016年改建為西園農庄.
露營,多種營地選擇
香港遊玩之長洲西園農庄提供印第安營,南非營及觀星圓拱營,各有特色及唔同設備,而且每種營都分唔同大小,可因應需要同人數而選擇.印第安營即系紅番營,帳幕上畫咗七彩特色圖案,非常之靚.南非營比較實用,幾個放喺 一齊,如非洲探險 隊嘅營地.早上起嚟,喺營外食個豐富早餐,幾咁寫意.觀星圓拱營系一個私人太空館,半圓菠蘿包狀天幕其中一部份系透明嘅,瞓喺營內都可睇到滿天繁星,非常浪漫.
樹頂走廊.空中樹林歷奇
長洲西園農庄嘅樹頂走廊系必玩嘅項目,佢哋喺以唔同嘅物料,喺樹與樹之間建設咗唔同嘅「走廊」,包括繩網,木橋,飛索等等,參與者由教練嘅指導下,越過一個又一個嘅關卡,著疏樹林之間,十分過癮.每人$250 ,全程約20分 鍾.
至in玩意多蘿蘿
作為一個農庄,西園讓大家接觸大自然之外,同時亦貼近潮流,引入咗好多喺城市工廈內嘅潮流玩意,使農庄更適合年青人玩樂.
樹林弓防箭草地泡泡足球野外平衡車大西洋搖控帆船
喂羊咩咩.小朋友至愛
農庄唔少得可愛嘅羊咩咩,可以買飼料喂食,但接觸完羊仔後,大人小朋友都謹記要洗手,避免有病菌.
超大型戶外魚菜共生池
西園農庄設有一個大型戶外魚菜共生池,面積約莫2個半藍球場.池上有多條觀賞橋,讓游人認識魚菜共生嘅農耕系統之外,仲可以嘆湖邊郊游嘅樂趣.
靚農庄.四季唔同景色
長洲西園農庄園內景色優美,種咗唔同樹木植物,風景隨着季節變更而唔同,絕對系個親近大自然嘅避世天堂.
•地址:長洲西灣DD CC Lot 12,西園農庄
•入場費:成人$160;兒童$88
•電話號碼:2981 1010
•網址:長洲西園農庄


text:
你地自稱為策略派,好,我就從策略上講下你地嘅問題,希望你地用少少時間睇下,再諗下自己係咪應該堅持自己嘅所謂策略.
基本上香港就民主,赤化問題上嘅cleavage係以建制同反建制兩派為主.1194 個選委,有800幾900個人係建制派,而當選門欖係 601 票.即使嗰300個選委all in 薯片,而對家大部份人表態傾向投俾林鄭,林鄭有601票而薯片冇,林鄭一樣會當選.即係話嗰300人對選舉結果缺乏影響力,投白票又好,投薯片又好,看似根本冇分別.
但實則上,喺薯片勝算渺茫嘅情況下,投白票同投薯片係有重大分別.分別就係我一直強調嘅認受性.
當支持真普選嘅你投俾薯片,俾認受性呢個選舉制度同支持推23條嘅建制候選人(重點係建制候選人),同時即係俾認受性賽果,同埋呢個選舉制度.到時你地又有幾有力嘅理據要求真普選?林鄭推23條嗰時你地又有咩有力嘅理據反對?你地支持嗰位嘅政綱都有寫明推23條,佢一直嘅立場都係支持推831.咁即係all in薯片,林鄭勝出,林鄭同薯片相同嘅政綱內容,立場,同呢場選舉同選舉制度都會你地嘅認受性.而得到認受,日後你地反抗嘅理據大部份都站不住腳.
而喺咁嘅情況投白票,就至少可以能夠表明唔應同呢個制度同候選人,我選選委係為攪串個party.唔需要俾認受性呢場選舉同賽果,日後嘅抗爭就起碼有理據去反抗.
如果薯片奇蹟地勝出,即係投佢嘅人多於601人,咁泛民嗰300零人又綁唔綁得住佢呢?你俾曬全部認受性佢,但佢嘅認受性有一半唔係嚟自你,佢都要向其他嗰至少300名親建制人士交待.佢咪有理由推政綱上嘅23條同一直支持嘅831.加上唔好唔記得佢本身係建制中人,你唔話佢做左九年司長都唔知佢主要交待嘅對象係邊個,坐呢個位有咩政治任務.你地竟然喺咁嘅情況下未同佢協商到一個合理承諾就急住叫選委俾票佢?到時佢推嗰堆赤化措施,包括政綱所寫嘅23條,你又有咩理據反佢?另外同林鄭情況當選一樣,你all in佢咪又係俾認受性個選舉制度,咁仲有咩理據唔要假普選要真普選?
重點係,嗰300人控制局面嘅能力好低,即係薯片赢嘅可能性好低,而薯片贏左而又唔推赤化嘅機會率比薯片贏更低.咁即係all in薯片,就係將你地嘅抗爭理據,你對賽果同假普選嘅認受做賭注,賭一個近乎冇可能嘅結果.敢問呢個係咩策略?以我睇,呢個叫賭博,你地唔應該叫自己做「策略派」,叫「賭博派」更為適合.
如果你要講策略,就唔應該過份樂觀,抱住太多美好嘅幻想同有賭未為輸嘅心態,而要係比講原則嘅人擁有更高嘅危機意識,審慎去睇清每個策略嘅利弊同致命位.你做唔到呢點的話,咁你嗰啲唔係叫策略,你嗰啲其實叫幻想同賭博.
(我一直強調認受性,因為認受性,好重要,因為你俾認受性呢個特首選舉制度同賽果,仲要投俾建制人士,你日後要求真普選同反赤化理據嘅立腳點喺邊?你到時同無賴有咩分別?)


text:
今年25歲嘅何雁詩係4月時同鄭俊弘公開承認戀情後,傳出佢因為形象受損而被公司雪藏,更因為戀情壓力出現情緒問題而自殘.前日佢係instagram就貼咗一張著住白色背心嘅相寫住「Where do I go from here?」,仲hashtag咗唔少比較負面嘅字好似「feelingweak」,「stressed」,眼利嘅網民仲見到佢左手前臂有一道疑似傷口,留言話唔好自殘咁傻.過咗幾個鐘後佢就貼咗令一張相,就收起咗手臂內則,動作亦都唔太自然,似乎有意收埋疤痕.
其實不論係唔係藝人,我地係工作,生活,感情,家庭各方面都會遇到唔少難題同壓力,但無論點都好傷害自己都唔係一個好嘅解決方法.咁面對壓力時你又會點樣應付呢?
搵人傾訴
電視廣告都有話啦,辦法總比困難多.遇到難題同壓力時不妨搵老友或者閏密傾下計,講出黎點都舒服啲嘅,而且與其一個人轉牛角尖,聽下其他人嘅意見可能有用呢.
去個旅行
有時當你身邊嘅人同事都令你好苦惱,覺得好煩嘅時候,或者可以考慮去個旅行散下心.係新嘅環境底下,自然會變得輕鬆一點,而且係旅途當中更可能有新嘅體會.
轉移注意力
你可以選擇做多啲鍾意做嘅野轉移注意力,好似睇書,睇戲,聽歌,行街等.甚至,你亦可以去試下做啲平時唔會做,或者學新野好似係陶藝,書法,令自己忘記煩人嘅事.
放鬆心情
學識放鬆心情,調整心態係最重要.要知道每件事都未必能夠盡如人意,唔好事事都奢求完美,凡事要量力而為,只會做到無愧於心就可以啦.
相片來源:honganc@instagram


text:
高血壓食唔食得supplement?
-
kellywg70
我唔想成日都要食醫生開既藥,之前見sis話高血壓可以搵d supplement食,
可以對高血壓有幫助,其實係咪真架?係咪個個都有用?
-
twinstar
我媽咪血壓偏高, 但未需要食藥, 我係屈臣買左隻叫強心素既俾佢,
裏面有納豆成份, 可以通血管, 食左3個月血壓依家都keep到靚仔
-
girlsclub
我俾呀媽食富美健納豆supplement,開頭都係怕食藥既副作用先食,
估唔到又控制得幾好呀,覆診過幾次個醫生都話個血壓穩定左
-
keith_ho
supplement有用呀,但要揀返一隻岩既先得.
-
kakalei
係呀樓主食藥嘅副作用好大,當然係食Supplement好好多! 樓上有位JM提及嘅強心素,可能係來自日本果隻,我都係Watsons買左強心素俾媽媽食,佢話食左一個月血壓同膽固醇都降低左哩^^
-
flowerslove
都要睇係咩supplement,呀媽有高血壓我都有買納豆俾佢試,so far都ok
-
jwan123
之前阿公自己亂買唔知咩Brand,又大粒難吞,同埋冇咩效果 -.-
之後我係屈記藥房買左sis提及的強心素,就睇到效果,醫生都讃佢控制得好, 細細粒易吞好多
-
cheungtom
可以試下富美健納豆吖,細細粒,好易就食到
-
rachel
@cheungtom said:
可以試下富美健納豆吖,細細粒,好易就食到
超市有冇得買呀?
-
cheungtom
我去佢個鋪頭到買架,城市花園果到有間,你睇下有冇邊間係會近你多D
http://amazinglife.com.hk/pages/聯絡我們/
-
taiman_wong
納豆呢隻係有用架,你見日本文化咁鍾意食納豆就知啦,佢地有高血壓既人口係比其他地方少架
-
sallyandbrown
@taiman_wong said:
納豆呢隻係有用架,你見日本文化咁鍾意食納豆就知啦,佢地有高血壓既人口係比其他地方少架
你岩ah,d 保健品我都信日本野,話哂日本人都長壽d la! 但要小心, 好多牌子話就話係日本牌子,但其實大陸做,真係要小心D!!
-
hahamandy
咁要睇你食邊隻WO…我阿爺都係有高血壓,佢而家就食緊三哥代言果隻破壁靈芝孢子,食左都有一年啦,情況比之前穩定,效果都幾好
-
twinstar
同埋我媽咪食個隻強心素, 係複合配方, 除左納豆仲有紅麴, 所以可以降埋膽固醇呀
-
nanarabbit
我都有Search過納豆既功效,對心血管都好有用,我都諗住買D納豆supplement 俾屋企人食,你地講隻強心素幾錢,邊到買?
-
kakalei
@nanarabbit 我喺屈臣氏揀選了幾隻牌子嚟研究成份,覺得來自日本的強心素比較天然同複合配方全面一點,我記得價錢大概係5百幾蚊左右...
-
zitababy
我自己就有食緊,而家我係食御x堂隻破壁靈芝孢子黎幫下個血壓,因為之前個指數唔穩定,後尾食左呢隻supplement幾個月,d 數字又好返d,所以都ok 呀


text:
頭髮疏去游水好尷尬.....
-
jujulawlaw
生完BB有甩髮 平時都已經疏疏地 但無咩點理… 諗住遲D會無事… 不過早幾日同阿女去游水 D頭髮一濕左就顯得特別少 成程令我好唔自在 唔想比人睇到 真係唔想再去游水呀!! 大家會唔會都係咁?
-
iamnana
我生完都甩得幾勁 而家頭頂已經開始稀疏 一少左頭髮馬上好顯老
-
suyi9001
平時飲多D補腎補血氣湯水 對頭髮營養有幫助
-
tracyszesze
你甩左好耐? 如果咁介意去睇醫生啦
-
chenggigi
睇中醫WORK嫁! 我果時生完B甩髮最後都係睇德SIN先斷到尾 佢有中醫師睇症開處方用中藥蒸薰頭皮同埋內服去調理身體
我睇左4個月到就得啦 幾百蚊次
-
anjayhh
好多人都生B甩髮 唉...
-
ginnylee231
我家姐都係
-
fanjiiii
5D 去E
-
yinszechan
戴泳帽 不過長遠都唔係辨法 介意去睇DR
-
fanjiiii
@chenggigi said:
睇中醫WORK嫁! 我果時生完B甩髮最後都係睇德SIN先斷到尾 佢有中醫師睇症開處方用中藥蒸薰頭皮同埋內服去調理身體
我睇左4個月到就得啦 幾百蚊次
咁幾百蚊次都唔貴
-
viowuwuwu
E加普通中醫都要1-2/服
-
snow000snow
個頭盡量唔好濕水
-
cdywong1225
都係戴泳帽遮下上同游完水沖乾淨啲等佢唔好再甩咁多
想改善既話可以試下食鯊魚素, 聽朋友講幾好,吾會有副作用, 又可以當埋日常保健


text:
2013年日本關西,北陸賞櫻自駕遊 – Day 5 (Part 2):金沢近江町市場,兼六園
遊完白川鄉起程去金沢啦.2010年係金沢住過一晚,所以今次唔打算住金沢,只係路過去兩個主要景點遊覽下就算.由白川鄉去金沢大約個半鐘左右,到金沢之後第一站去近江町市場.
到近江町市場時已經過左中午,先去呢間食店食返個海鮮丼午餐.
跟住下一站係兼六園,我地先將架車泊係距離兼六園最近嘅呢個石川縣兼六駐車場.
泊好架車過馬路對面之後沿斜坡向上行就係兼六園同金沢城.
櫻花開花期間兼六園出面有食店賣野食,而且呢日又可以免費入園,唔怪得咁熱鬧.
兼六園係石川縣嘅櫻花名所.
兼六園對面就係金沢城,兩個公園由一條行人天橋連接.
兼六園同金沢城之間有一條馬路相隔,馬路兩邊種左好多櫻花樹,企係天橋中間望向馬路嘅景超靚.
馬路旁邊空地上已經有人坐定定係度等賞夜櫻.
今晚住宿嘅地點選擇係加賀溫泉,加賀係北陸其中一個主要嘅溫泉鄉,距離金沢市40幾公里,開車45分鐘左右就到,選擇住係加賀嘅原因,一來係由於想浸溫泉,二來係可以縮短一D聽日返大阪嘅路程.
加賀溫泉有四個溫泉區,我地去嘅係柴山潟湖旁邊嘅片山津溫泉,入住嘅呢間佳水鄉.[想睇酒店介紹同住宿評價可以參考呢篇住@加賀片山津溫泉佳水鄉]
– Day 5 完 –
>> 返回《2013年日本關西,北陸賞櫻自駕遊》總目錄


text:
兔猻,我相信冇乜人會聽過呢個名,或者有好多人以為我講緊兔仔,起初我聽到嘅時候都係咁認為,但邊有人估到佢哋係隻肥貓至得㗎!佢哋唔單止有好大塊包包面,仲有兩對短到同哥基有得揮嘅腳仔添.
兔猻又畀人嗌做蒙古山貓,驟眼睇係咪好鬼大隻好鬼肥?嗱~又肥又矮就真嘅,但係因為啲毛超級鬆先睇落好大隻咁姐,其實佢哋嘅體型同普通家貓差唔多㗎咋.同埋佢哋同其他貓星人唔同,佢哋個瞳孔縮細嗰陣係圓形而唔係直條形嘅!
兔猻連對居住嘅環境都好挑剔,唔係度度都肯住㗎,如果佢哋肯跟你返屋企,我真係恭喜你呀!佢哋平時住開嘅係又凍又乾燥又多大石嘅草原度,仲好鍾意獨居,邊個霸佢地頭真係死路一條呀.你睇佢哋個樣幾咁兇狠就知啦係咪先?
兔猻嘅毛皮係所有貓科動物入面最厚嘅,咁厚唔係為咗遮住啲脂肪,而係要喺雪地度保暖!佢哋啲毛唔單止夠厚,連顏色都會跟季節而變,夏天就成身變晒條紋,一到冬天連毛色都會變白啲,一定係想過返個白色聖誕喇喂~睇到呢度,大家又唔駛畀佢哋嘅霸氣嚇親,其實兔猻都有非常可愛嘅一面!
唔夠可愛?唔知佢哋做乜膠呢,唔緊要!等我將佢哋時光倒流變返 BB 仔畀大家睇吓啦~
(日本東京原宿)養咗 9 隻兔兔嘅一家人!— 一同走入 Ra.a.g.f Rabbit Café
(韓國首爾弘大)活潑浣熊仔陪大家歎咖啡 — 맹쿤 Raccoon Cafe
(日本愛媛縣青島)愛貓者天堂!日本海上一個名副其實嘅「貓島」
(日本東京六本木)世界上第一間可愛刺蝟咖啡店 — HARRY Cafe
(日本宮城縣白石市)過百隻唔怕人嘅可愛狐狸仔聚居 — 藏王狐狸村!
Photo:Reddit,Pinterest
Video:Youtube


text:
有時真係唔明點解有啲人可以做人做到咁心不在焉,假若有一日條街得番佢哋自己一個,我諗佢哋生存唔到幾耐...
任務一
喺較高樓層要落G/F.
事發經過
架𨋢落到嚟,入面已經企咗一條友喺度.望下個button panel,冇撳過掣嘅,但入面嗰條友又唔係喺我嗰層出架喎!
魂遊指數
zzz zzz zzz
任務二
架𨋢擠滿人,須要閂門.
事發經過
啲人入晒去,但係企喺button panel前面嗰條友完全無意撳閂門掣,嚴重啲試過係左右都有button panel,兩邊各棟咗一條友喺前面,但都冇人撳閂門掣!即使兩條友都唔係玩緊電話,兩條友都係雙目無神咁等道門自己閂!
魂遊指數
zzz zzz zzz zzz zzz zzz zzz
任務三
前往較高樓層.
事發經過
譬如我要上28樓,另外有條友撳咗18樓.叮,已到18樓,但嗰條友原來對部𨋢有所留戀,又或者係只顧忘我聽歌同埋/或者撳電話(喺𨋢仲收到咩?),到閂門一刻先如夢初醒原來已經到站!
魂遊指數
zzz zzz zzz zzz zzz
終極任務
要去Time’s Square Page One (9/F).
事發經過
要上9/F的話,必須先搭扶手電梯到2/F,再轉搭𨋢先去到9/F,換句話講,2/F即係𨋢嘅最低層.
某日,我同幾個路人喺2/F耐心等候.
𨋢到,開門,成架𨋢企滿人(我諗有八,九個).
冇人出,我同其他路人你眼望我眼.
真係冇人出!架𨋢自動閂門!
此時,企喺較後位置嘅一個男人話要出𨋢,入面有人撳番開門掣,門再次打開.
個男人成功出𨋢,之後成𨋢人陸續出晒嚟...
魂遊指數
z z z z z z z z z z z z z z z z z z z z z z z z z z z z z z z z z z z z z z z z z z z z z z z z z z z z z z


text:
相信大家都已經有答案,而且全部答中晒添.話係低能IQ題,並唔係表示謎面出得有問題,更加唔係低估大家嘅智慧.而係謎底已經出現咗喺文章標題,根本就唔使估.至於點解謎底會係咁,相信唔使多講啦,我絕對信得過大家嘅國學常識囉!
講到無鹽煮食,我已經奉行咗幾年,絕對稱得上忠實信徒.不過我唔好似啲營養師提倡嗰隻,用天然香料代替鹽囉,而係轉咗用雞粉調味.諗起都覺得搞笑,唔知啲人點解會覺得可以用青檸汁,黑胡椒,或者香草之類嘅嘢代替鹽做調味料呢?如果要我將「雞汁炒菜心」轉成「黑椒檸汁迷迭香炒菜心」,睇怕想唔得到厭食症都幾難囉!
而家除咗煲湯,我煮嘢根本就唔落鹽,淨係會用雞粉同其他醬料.轉用雞粉係因為幾年前喺報紙睇到一單花邊新聞,某米芝蓮星級餐廳主廚爆料,話佢煮嘢咁好食嘅秘訣係用咗雞粉,仲要指定係家落牌嗰隻添.我當然知單嘢好鱔吓,不過試吓都冇壞啫,結果之後就同鹽講咗拜拜囉.
近排成日喺電視睇到某雞粉廣告,話雞粉比鹽健康.呢個廣告有冇誤導消費者,我就唔敢講嘞,費事俾人告啦.當然,如果同等體積嘅雞粉,含鈉量一定比鹽少.不過如果要達到同樣嘅鹹味效果,雞粉肯定要用多啲.而且雞粉仲含有其他添加物(例如色素)添,係咪健康啲就自己諗嘞.我用雞粉代替鹽嘅唯一原因,就係煮出嚟嘅嘢好味啲.可能有人會覺得我好cheap,唔識得欣賞食材嘅真味.我只係覺得,味覺係一種好個人化嘅原始感官,冇必要向人學習,亦唔需要其他人認同.
提到調味,我都知食得太鹹唔健康,世衛就建議成人每日唔可以攝取超過6克鹽(或2300mg鈉).究竟6克鹽有幾多?我都唔識形容喎,所以就影咗張相俾大家參考吓.總之好肯定,我每日攝取嘅鈉都爆硬燈啦.事實上,想唔爆燈幾乎係冇可能.一包即食麵嘅鈉含量,已經達到每日攝取量嘅上限.而且我煮親即食麵,都會加埋啲鹹到出汁嘅配料,例如泡菜,魚片,牛丸.不過咁,我都已經好克制架喇,啲湯就一定唔會飲埋,雖然真係好好味囉.
講開即食麵,呢排我食緊嗰兩隻(膿心石鍋拉麵同三癢泡菜風味拉麵)都好正,多多鹹,少少辣,啱晒我口味!不過三癢嗰隻就要扣少少分,因為營養標籤有誤導消費者之嫌.驟眼一睇,鈉含量只係佔每日攝取上限47%,即係一日可以食兩包.不過再睇清楚啲,原來數字係以per serving計,而一包麵就有兩個servings.真係有冇搞錯,咁嘅nutrition facts有乜意義呢,唔通預咗人一包麵分兩次食?抑或係,即食麵應該同至愛分享,你一啖,我一啖?其實玩埋晒呢啲陰招有乜用啫,而家啲消費者好精明架喇,點會唔知即食麵係高鹽食品喎!
我自己就唔係「又要威又要戴頭盔」嗰隻,總之鍾意食就食,話知佢鹽份高到爆晒燈啦.好彩我本身唔係太好動物內臟,又唔係咁鍾意食肥膩嘢,只係口味偏濃啫,所以先敢講得咁口響.我只係覺得,任何嘢都要攞個平衡,所以唔會為咗健康而放棄晒鍾意食嘅嘢.如果食而不喜其味,就算有一百歲命又有乜意思呢?!


text:
|
小b由2個幾月開始有濕疹,我見到佢d皮膚成日又紅又痕又損晒,真係心痛到喊左無數次.最近小b既濕疹好左少少,不過我都唔放心,轉用左QV Baby嘅潤膚沐浴油,同埋一隻適合濕疹皮膚用嘅QV Baby cream,叫Moisturising cream,中文叫QV嬰兒保濕潤膚膏.揀呢個澳洲牌子係因為佢嘅產品好溫和,講明無香料,無色素,又唔會有刺激物,今次就分享下俾其他媽媽知好唔好用啦!
QV Baby有4樣野,我幫小b沖涼就會用Bath oil.呢隻沐浴油好溫和,唔會刺激皮膚,就算小b有濕疹,皮膚損左都唔會乸痛佢, 呢點非常重要!Bath oil適合潔淨大範圍皮膚,直接倒落去水後會變成奶白色, 就好似幫緊小b浸牛奶浴,唔會有泡泡同唔洗過水,沖完好清爽唔會油膩,皮膚仲滑哂添.
重點介紹一隻QV Baby cream,全名係Moisturising cream,佢特別適合有濕疹bb用,小B之前D濕疹都幾嚴重,睇見都心痛,所以帶佢去睇醫生,醫生叫我試下呢隻cream,話要每個鐘頭搽一次,重點搽係有濕疹或者比較乾既位置,如果見到皮膚吸收哂又要搽,唔好偷懶,好快小b D皮膚真係有明顯改變,依家我早晚都有keep住幫佢搽2次,濕疹都無番發,真係勁開心,我check過呢隻cream嘅成份都好安全,又無香料同刺激物,好啱有濕疹嘅小b用.
另外,小b D皮膚好幼嫩,間中都會有尿布疹,所以每次小b換片我都會幫佢搽Barrier Cream QV嬰兒護膚膏,佢清爽又唔油膩,仲可以預防尿布疹,用左之後小b真係再冇尿布疹,皮膚仲滑左添.
QV Baby仲有另一隻沖涼液叫Gentle wash,因為會有泡泡,所以就幫家姐沖涼用,呢隻Gentle wash比較好係有15%甘油成份,滋潤皮膚嘅效果唔錯,又可以洗埋頭,幾啱家姐用.
雖然家姐無濕疹,不過佢D皮膚比較乾,當天氣一乾燥,佢D皮膚就會開始痕,我會幫佢搽QV Baby Moisturising cream,係呀,都係搽佢,因為呢隻cream都岩普通皮膚用,甚本上每日搽1王2次 已經keep到夠保濕效果,而且大大罐有排用,家姐每日都會搽,甘就唔怕天氣轉周身痕啦!
Archiver|手機版|Privacy Statement|Terms Of Use|Contact Us
GMT+8, 2018-5-22 18:06
Powered by theztyle.com
© 2008-2014 The Ztyle.


text:
相信唔少人細細個就被灌輸「唔努力讀書大個就無用﹗」而一眾好努力咁工作緊既清道夫﹐多數會被「就地取材」做左一個活生生既教仔例子.唔知點解好地地﹐正正經經做一份工﹐自給自足﹐付出勞力有糧出﹐反而會變左一個壞榜樣架呢? 好可笑吧?
點解對一個人既評價﹐唔係取決於佢人格或者言談舉止有否修養﹐而係表面地睇佢做咩職業或者貧富與否呢?
我覺得小朋友要學識尊重別人﹐呢樣係好重要﹗因為只有懂得尊重別人既人﹐先會被人尊重.同時亦都必需教佢地尊重每個行業﹐每個努力工作既人都係有用既人﹗
其實小朋友既「小時候」真係好重要﹐好需要大人灌輸正確價值觀.因為佢未識自己分析對錯﹐覺得大人講既野就一定係岩.唔好以為佢得幾歲唔識野喎﹗好多野大人講過﹐真係會記一世﹐好多教誨亦會成為左佢一直成長既左右銘.
我自己有一個小例子: 話說小二左右﹐某次默書無溫考天才﹐衰左﹐一個姓黎既女老師﹐就當住成班同學面前大聲鬧我「你唔努力讀書呀﹐大個左你等住響屋企湊仔﹗﹗」你諗下我記到而家喎佢呢句野﹗你話D大人呀老師呀﹐講既野對小朋友影響幾深遠呢~ 由果時開始﹐我心入面就覺得﹐所有湊仔既師奶一定係細個唔努力讀書﹐咩都唔識架喇﹗拿﹗咁咪錯晒囉~
佢咁講就唔岩喇﹗我夠大學畢業啦﹐都係響屋企湊仔喎﹗好明顯佢自己唔係響屋企湊仔既人﹐就間接話班湊仔婆無用囉﹗可能覺得做教書既勁過響屋企湊仔掛? 點解佢又唔諗下﹐湊仔婆背後對仔女付出既心機時間耐性﹐對仔女既愛係要大到日日對足佢地24小時喎﹗好偉大架呢個職業﹐並唔係一般人可以頂得順~
教仔有時係會有矛盾位﹐無錯你未必想佢大個去做清道夫﹐但都唔好話人讀書唔成無用嘛﹗可能人地大學畢業揾唔到工呢﹐有份正職總好過hea響屋企打機掛? 換個方式盡量教佢地欣賞別人既付出﹐一個社會係要靠唔同職業去運行既.
好似每年生日﹐老公都會問呔仔佢第時大個想做咩職業﹐想睇佢每年對自己既夢想有咩變化.上年呔仔話想做消防救護員(果期睇得“火速救兵”多^^)﹐今年話想做倒垃圾人員﹐因為想幫人倒垃圾﹐同埋部垃圾車好勁喎﹗我覺得好好喎﹗佢有自己既夢想﹐想做自己鐘意既野.老公聽到佢咁講﹐我以為佢可能會引導呔仔去做其他工作﹐但佢無﹐反而教呔仔做野既時候要戴手套同著工服保護自己﹐因為D垃圾比較污糟﹐保護好自己就安全好多可以放心工作喇~ 我聽見﹐幾感動﹐覺得老公好好﹐做左個正面既榜樣比個仔睇﹐同時亦教識呔仔返工時要安全地保護自己~ ^^


text:
HIFU~~ 我為HIFU狂!
HIFU HIFU HIFU...人人好似已經為HIFU瘋狂,為咩呢?我本身對HIFU冇乜感覺,但當見到地鐵果啲燈箱十之八九都係HIFU前HIFU 後,甚至有個廣告淨係見到條明星個口噴出 HIFU 呢個字,真係忍唔住要share 我嘅HIFU經驗,造福下女人,等大家唔洗尊HIFU為聖.我深信呢個世界,無一樣嘢係完美萬能,亦相信一山還有一山高.
HIFU其實係聚焦超聲波,原來代替傳統恐怖開刀拉皮技術.痛嘅,係勁痛嘅.我做過DOUBLO,直頭係痛到標S,以我所知,原因係為咗避免離頭唔好BURN,個治療師要出力用機頭係咁㩒我塊面,that’s why好似比人打咁痛,仲要冤夾酸.我亦都做過 ULTHERA,效果係好得嘅(last 到1年最多),不過痛嘅程度超乎想像,我諗生仔都可能係咁上下,而且做完變咗豬頭成3個禮拜,想靜靜雞唔話畀人知搞過塊面都唔得.
價錢方面,ULTHERA比坊間HIFU貴成倍,有啲成2萬幾蚊一次,有啲雞啲嘅美容中心就1萬有找,但係講真,塊面嘅嘢,我唔會貪平,因為呢啲療程係有風險嘅,平價牌子肯定唔會搵勁嘅治療師幫你做,呢啲唔洗我講大家都知咖嘞.至於HIFU,什麼$980/100 發,$388/100 發嘅廣告,講完都唔知即係幾錢,咁我塊面要幾多發先夠做呢?TOTAL要比幾錢呢?於是,我去咗一間上市集團做一次HIFU


text:
聽人講貪心係人奮鬥嘅原動力,不過貪得蠢咪變咗貪字得個貧囉.冇計啦,呢個世界總係會有啲好天真好傻嘅人,以為做咗啲衰嘢係冇人知㗎⋯⋯
早排Ellen Show嘅主持Ellen DeGeneres特登喺佢間禮品店度放咗個牌,寫住每個現場觀眾都可以免費拎一份禮物留為紀念,仲特登唔搵人睇住,等啲人自己揀,自己拎.
咁大膽?唔怕有人掃晒咩?Ellen話,大家講個信字㗎啫~但係最大嘅原因係佢其實偷偷地裝咗個針孔攝錄機睇下自己啲觀眾乖唔乖呀!好彩結果都冇令Ellen失望,大部分Fans都乖乖地拎咗一樣就走⋯⋯除咗有兩個人特別引起咗佢嘅注意.
第一個就係呢位小姐,佢諗咗好耐,要衫定要帽好呢?最後佢居然講咗句「頂帽我都係陣間自己買啦」.真係好乖好誠實呀~
Ellen 即刻變咗樵夫水池個女神咁,話為咗獎勵女觀眾咁誠實,就送埋頂帽畀你啦!呢位女觀眾就好啦~畀Ellen點名讚佢,仲有多份禮物𠻹!
呢個金髮阿姐就冇咁好彩喇,佢都係畀Ellen點名,不過係點名恥笑呀!
原來佢係全場唯一一個拎咗幾樣嘢走嘅觀眾,仲叫埋個friend幫手拎𠻹喎!拎一次都算啦⋯⋯
仲要搏人唔多覺,返轉頭拎多幾次呀!Ellen想唔出聲都唔得啦!咪睇金髮阿姐笑笑口咁,現場氣氛不知幾尷尬呀⋯⋯佢話喎,其實佢都係想拎畀嚟唔到現場嘅家姐啫~咁有孝心呀?咁其他紀念品一定係拎埋畀姨媽姑姐喇!
打自己手板都冇用㗎喇,衰咗就衰咗,你都係接受懲罰罷啦.
最後Ellen決定要罰佢坐監!唔係真係報警拉佢,係特別放咗張櫈仔喺個台度,要佢成個節目坐喺嗰個Ellen's Jail度啫~想懲罰一個人,唔使用劍嘅,喺電視畀咁多人點晒相,知佢衰貪心就夠晒瘀啦⋯⋯
當然都有啲人會懷疑會唔會呢個阿姐有冇咁蠢呀?咁都估唔到有cam?呢層就好難講喇,話唔定係節目效果呢~不過呢個世界都真係有好多咁「聰明」嘅人嘅⋯⋯
封面圖片及資料來源:Buzzfeed,TheEllenShow/YouTube


text:
原post > https://lihkg.com/thread/339275/page/1
見到AlphaGo先後打敗李世石同柯潔之後,我忽發其想,到底人類有冇可能打敗AlphaGo 跟住我就開始睇到底AlphaGo到底係咩一回事
利申:我連圍棋都未識捉
第一章:點解圍棋咁撚難
圍棋其實係所謂嘅perfect information game,意思係成盤棋完全冇運氣成份,只要你個運算能力夠勁,係可以完全計得出行邊步可以一定羸,咁但係到底要有幾勁?
1997年,當年IBM部深藍超級電腦(Deep Blue)就係用計哂成盤棋所有可能性嘅方法羸左個國際象棋(Chess)世界冠軍,而國際象棋一共係有10^120咁多種可能性,但到左20年後嘅今日依然係冇任何一部電腦可以用計哂所有可能性呢個方法(學術上叫Minimax)去玩圍棋,因為圍棋嘅可能性係10^761咁多
屌你老母,咁到底有幾多?
科學家話成個宇宙呀,都係得10^80咁都原子咋(我都唔知堅定流),咁你話10^761有幾多啦
如果大家都仲係對圍棋複雜性冇咩概念,可以睇下以下呢幅圖
上面一個咁撚簡單嘅3×3井字過三關都已經咁撚複雜,你每行一步棋,之後都有N咁多個可能性,咁你話19×19嘅圍棋係幾咁複雜啦
btw大家記住上面張圖係叫做樹狀結構(tree),由左睇到右,你每行一步棋叫一個行動(action),行完之後個盤棋個樣就叫做狀態(status),tree就係一個數據庫記底哂你每一個action會導致變成咩status
睇完上面對tree嘅描述可能大家會覺得好on9簡單複雜化 ,但事實係呢個概念好重要,如果連呢個概念都冇,我再寫落去都冇用
第二章:AlphaGo原理簡述
講左咁耐廢話依家講返正題,以現今科技黎到講圍棋係冇可能用Minimax去到玩,因為果棵tree會大撚到跟本冇可能做search,所以AlphaGo就用左不同嘅AI算法去到玩圍棋
但其實Google用咁多AI算法目的只有一個,就係將岩岩棵tree縮細到以佢地依家嘅運算能力可以運算到而又岩岩好羸到你班平凡嘅連登仔就得啦,唔洗多,羸你1/4子都係羸
所以你見到其實所有AI都係羸你少少就夠,而果小小可能係人世間最遠嘅距離
AlphaGo主要係用左蒙特卡洛樹搜索(MCTS)呢種算法去search棵tree搵答案,同時用埋深度神經網絡(DNN)去盡量將棵tree縮細,令到佢可以係合理時間內可以搵到一步較好嘅棋
再簡單黎講就係,既然我冇可能搵到一步一定羸你既棋就算啦,我搵一步有最大機會羸你既棋
至於點搵一步最大機會會羸你既棋 咁就梗係不斷同人捉,記底哂棋盤,形成自己嘅棋譜 呢樣就係所謂嘅訓練(training)
睇到呢到你好可能會屌老母,講咁撚耐AlphaGo同普通連登仔有咩分別,咪又係咁學捉圍棋 冇錯呀!AI攪咁多野就係想研究下人到底係點去學習,足足攪左60-70年到依家都未去到一個BB仔嘅級數
第二章就到呢到,如果有人睇我會出多幾章講一講蒙特卡洛樹搜索(MCTS)同埋深度神經網絡(DNN)嘅原理,因為原來要打篇咁嘅野要好耐,冇人有興趣就無謂啦
– By 旦哥跌落波波池
7/2017


text:
奥斯陸 必去景點及議會附近酒店推介
議會附近酒店預訂
累積 10 晚,送 1 晚
仲可享精選酒店神秘優惠價
奥斯陸必去推介 - 議會
想去 奥斯陸 自由行?等 Hotels.com 帶你玩盡 奥斯陸議會 啦!留意我地文章,話你知去奥斯陸 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋奥斯陸議會 附近有咩酒店,等你更加容易計劃行程,慳返酒店來回景點嘅時間.
奥斯陸議會 自由行
去得奥斯陸議會 自由行最緊要一定係揀啱日子去.一啲熱門景點例如,奥斯陸 嘅 議會,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
奥斯陸議會 交通
想去議會 暢順無阻濟,最好就係出發前,睇清楚奥斯陸議會 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
奥斯陸議會 必食必買攻略
奥斯陸議會一直都係旅遊熱門地點,去到奥斯陸議會,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
報呢個比賽之時,之前完全無考慮過雷利會令我咁有挫敗感 (唔算好滿意自己當日表現)--又扭傷腳,又作抽筋,又差啲中暑,好彩都叫做順利完成.休息咗幾日,做過推拿,身體恢復得好快,扭傷嘅腳腕都無乜異樣;而隊友雄哥雖然喺完成雷利之後都無乜異樣,但間中仍受傷患影響;而醫師今次係獨行俠報咗個人組.雖然大家口講當日唔知可唔可以出賽,但大家兄弟都心中明白,以大家嘅鬥心,就算出嚟成績唔好,都一定唔會退出比賽. 當日3子約埋喺馬鞍山食完個豐富中午tea,就搭99號巴士入到企嶺下,已經見到好多參賽者一早到達起點.我哋存放好行李,拉完筋就四圍行吓.大約六點,大會已開始宣佈參賽者可以進入起點位置. 我同雄哥隊名「啤Bear雄」,大家都對落斜落樓梯比較有信心,所以預先已經有咗默契:上斜急步行,平路落山就jog,而且因為知道自己狀態應該跟唔到醫師,就叫醫師自己跑去做成績,之後大家再終點集合;時間方面,因為大家都上星期跑完雷利,今次定下目標8個半小時內完成已經有交代. 六點半比賽開始時天已入黑,一起步醫師已跟住一大班人衝咗出去,雄哥就不斷同我講,「唔駛跟,開頭都係一大段上斜路,保留體力,急步行跟返自己pacing」.所以我就跟住雄哥一直急步上山,每行一段,雄哥都會確定我係唔係跟喺佢附近.直到第一個落斜,我同雄哥就開始jog,因為速度快咗,雄哥無再回頭確認我嘅位置,就會間中叫我一聲;而我聽到就會同佢講返我喺佢左/右手邊. 今日感覺腳腕好似無乜事,而且狀態都回復正常. 上到馬鞍山,聽到有人數位置,我哋大約喺70左右,再過一陣,前面已經見唔到人,後面都唔覺有人跟嚟,我哋繼續一路慢jog,去到涼亭,突然覺得「咦?咁快嚟到嘅?」.再過埋茅坪,就喺差唔多去到基維爾營地,突然俾地下嘅樹枝棘親跌倒,跌損咗膝頭,但見無乜事就起身繼續去,去到基維爾營地補給站時間2小時03分. 我哋補咗水,等雄哥頭燈換埋電,我哋又繼續出發,好快已經去到沙田坳道過埋CP1,之後jog落沙田坳士多,嗰陣係9點05分,見到無嘢補給我哋就繼續去. 上完獅子山,就喺落山嘅時候發現自己體力開始下降,就同雄哥講好喺上筆架山前嘅涼亭做補給.捱到涼亭,馬上補Gel補鹽補水,但呢短短唔夠5分鐘,已經俾一行十幾人過咗.補給完繼續上筆架山,由於啱啱補完Gel,仍未有足夠體力,只好依靠行山杖慢慢爬上去,上到山頂,到落山路我哋又開始追上去,到達龍欣道CP2佢哋已經被我哋追上,去到鷹巢山前涼亭,大部份之前超前我哋嘅參賽者已經被我哋追返,而呢個時候我跑得開始有啲辛苦,雄哥就由我帶pacing繼續jog,跑咗一陣開始上返力,去到大埔道時間1小時40分. 之後我哋繼續慢jog,去到金山路已經開始肚餓,我哋一路食嘢一路急步上斜,雄哥就食醫師開賽前俾我哋嘅蛋糕,而我就食雷利攞多咗嘅PowerBar.就喺離開金山路轉去上山路段,我哋又被一名女師姐過頭,而之後嘅落山路段,我哋一直緊貼嗰位師姐直到城門水塘CP3,時間42分. 去到城門水塘,飲咗半樽水動樂,發現原來仲有冰凍可樂,飲住可樂食咗兩件三文治,補好水繼續出發挑戰針草帽. 慢跑去到針山山腳,看看手錶已經用咗6小時5分,睇嚟仍然可以做到8個半小時內完成,就抖足精神上山,不知不覺就已經到達針山頂 (明明上次上山辛苦得要死),正當我哋補水補Gel,嗰位師姐同佢隊友就喺針山頂過我哋,之後喺落樓梯,我哋又緊貼佢哋.最後我哋兩隊幾乎一齊到達山腳,之後兩隊都一直keep住急行上草山,差唔多到頂,我同雄哥加快步伐將佢哋拋離,雖然喺草山山腳因為無標示等咗一陣,之後慢jog又一次再將佢哋拋離,到達鉛礦坳時間1小時38分. 鉛礦坳只得水同唔凍嘅可樂,我同雄哥補完水同Gel,就過CP4開始上大帽山.嗰陣時間已經6小時43分,雄哥就問唔知我哋可唔可以8小時內完成呢?(上次試路大家都心知仲有一大段山路要行,之後有超斜石屎路,仲有6km長落斜路) 於是大家集中精神,一步一步不停上,上到大石陣,亦唔知道雄哥點樣搵到條路,總之就跟住佢跨石而上,上到頂之後開始有啲平路,呢個時候開始有啲霧水,雄哥再鼓勵我「我哋仲有機會8小時內,如果得嘅我哋就慢jog,少少都好,一啲啲時間去追」,其實今日狀態比雷利嗰日好得多,體力仍然有貨,只係上山之後要啲時間回氣.所以見雄哥開始jog,我就跟住jog,佢跨石我又跟住去. 感覺好似唔係過咗好耐,突然感覺呢度好似就係開始落山路段,就問雄哥,雄哥啱啱答完「未到,都仲未見到個白波」,跟住佢突然認得係呢度開始落山,我哋精神一振,就係咁衝落去石屎路. 飲咗啲水,我哋繼續急步行上大斜路.呢段路雖然斜,但都可以同雄哥繼續講笑,感覺好似只係轉咗幾個彎就已經見到燈光,我哋已經上到大帽山頂.睇睇時間,7小時15分,雄哥話佢上年成績七小時五十幾分,仲有6km大落斜,我興奮問係咪有機會pb?雖然佢話未到終點都未知,但我哋仍然希望成功,無再休息,依靠行山杖減輕膝頭嘅壓力,慢慢地跑落去. 數住一個個嘅彎位,心情就愈來愈興奮,終於見到燈光,我哋加快腳步,最後以7小時38分,團隊第七名衝過終點. 分段時間: 1. 水浪窩至基維爾營地 : 2小時03分 2. 基維爾營地至大埔道 : 1小時40分 3. […]
Category Archives: 比賽
雷利衛徑78km全征
經過幾個月嘅山路練習,今日終於完成咗「雷利衛徑78km全征」,完成時間17小時13分,總排名23/298,組別排名11/185,盡晒力起碼對自己都有個交代. 10月11號當日六點幾同雄哥食個早餐,就搭的士到達大潭水塘燒烤場-「雷利衛徑78km全征」比賽嘅起步點.嗰陣七點幾,天氣仍然清涼,四子集合後就去領取號碼布,點名時我由於會錯意(以為每隊要準備1個哨子),結果我要向會場counter買哨子. 總算順利完成登記,寄存好行李,稍作休息已聽到大會宣佈比賽快將開始,我哋馬上到達起跑地點,倒數後比賽正式開始. 一開始已見到大量參賽者一窩蜂跑咗出去,四子就按住大家比較舒服嘅步速,沿住大潭水塘道路慢jog.及後開始上紫羅蘭山,已慢慢開始覺得天氣炎熱,還好間中有山風吹過,仍然唔覺得辛苦,最後跑回陽明山莊,時間1小時. 喺陽明山莊CP1登記後,食咗一隻香蕉及補水,馬上走上衛徑二段渣甸山.可能食完早餐無耐,又或剛才飲水太多,上山已開始頂胃,上到山頂後肚脹感覺先慢慢消失.呢個時候,有隊白衫,著晒Salamon裝備嘅外國人不停同我哋爭持,上山明顯佢哋有較好嘅體力,但落山我哋又有時會過頭,呢個時候呼吸開始覺得辛苦,仲以為自己體能差咗,直到Freddy提醒速度過快,我哋先慢落嚟,最後去到鰂魚涌時間為1小時4分. 去7仔買咗支水動樂,就jog去鰂魚涌站搭地鐵,一到油塘又開始jog出去,去到炮台山SCP1,問工作人員邊個check point仲會有補給,佢話要去到井欄樹,咁我哋只好繼續前行,到達衛徑3段開始點時間28分. 開始入衛徑3段,仲未回到氣,開始嗰段都係急行,行咗幾分鐘之後先開始慢jog,落到澳景路見到有補給,一邊唸唸碎點解連工作人員都唔知補給站喺邊,一邊就食麵包同補水,呢個時候陸續有其他參賽者出現,出發前問工作人員下個補給站,佢哋話係沙田坳,之後我哋沿樓梯上到CP2登記. 登記完繼續出發,由於太陽曬住,天氣愈來愈熱,行起嚟都覺辛苦,好彩仍有山風,加上之前練過烈陽,仍然仲頂得住. 好快差唔多到達井欄樹,前一晚跑友SamSam會下晝1點喺井欄樹做義工,問過我哋要乜嘢補給,醫師答過話要水動樂,但我哋比預期早到,到達井欄樹時間1小時17分. 由於之前CP2嘅義工話要到沙田坳先有補給,加上天氣熱,回覆完SamSam我哋已到達井欄樹,就到附近士多飲汽水.出發後,轉個彎就見到CP3有補給,四子又一輪炒蝦拆蟹後,攞咗Gel,2包PowerBar同電解飲品,補完水就進入西貢古道. 就喺西貢古道其中一段,由於行山杖被樹藤勾咗一下,左腳腳腕扭咗一扭,平衡好身體跑咗兩步,覺得腳腕只係有少少唔舒服,又唔覺得痛,無理到就跟住隊友到達大藍湖路. 食完嗰包大會提供,好重藥水味,好難食嘅Gel後,繼續步行開始走上東洋山,惡夢先正式開始.開頭一段由於仍有樹蔭,雖然上得辛苦,仍然稱得上叫做舒服;點知一離開樹蔭,太陽直曬頭頂,只好死忍,一步步用行山杖慢慢爬上去,行一段就馬上補水,沿途雄哥仍不斷鼓勵我哋.幾經辛苦終於到頂,行到基維爾營門口,發覺我條壓力短褲同小腿套已黐滿晒鹽粒. 喺沙田坳道落斜,Freddy開始抽筋,我哋就停低等醫師幫Freddy按摩大腿,而我嘅4頭肌都作抽筋,即刻噴咗啲噴劑,再不斷彈跳去鬆弛肌肉,好返啲我哋又再出發,落到沙田坳士多時間為2小時2分. 我哋馬上喺CP4登記後就馬上補水,我就攞咗個雪梨補水,之後入士多每人補咗支電解飲品,兩碟飯四個人分,之後又繼續出發.落到引水道,我又中魔咒,跑咗一陣,已經好唔舒服,雄哥見到,就一齊先行500m等我回氣,之後繼續慢jog.慢jog咗一陣,辛苦感覺又返番嚟,唯有死頂,旁邊雄哥不斷鼓勵,我就死頂keep住一口氣繼續跑,好唔容易頂晒成條引水道去到大埔道,時間1小時15分. 之後四人一路慢行到城門水塘等我回氣,去到上城門水塘附近到達CP5,醫師見我成塊面紅晒,就攞水幫我淋身降溫,補完水又繼續出發.降溫後,身體狀況明顯好轉,但由於抽筋感覺仍然隱約存在,唔敢跑得太快,繼續行一段jog一段,到達城門水塘時間為1小時27分. 喺城門水塘CP6登記後,攞住大會派發嘅膠杯要咗一杯熱朱古力,食咗一塊麵包,等雞蓉粟米湯煲好,亦要咗一杯(直頭係未熟好嘅罐頭湯),呢個時候腳瓜瓤已經被臏骨帶磨損晒,就走去醫療站攞膠布,之後繼續出發. 沿城門林道一路急步行,正奇怪行咗咁耐都未遇到一個雷利156嘅參賽者,過咗一陣就開始陸陸續續見到,到咗鉛礦坳去個廁所,就馬上進入大石陣.開頭仍以平時落山方式,一下腳腕突如其來嘅疼痛令我忽然脫力,多得行山杖不致令我跌倒,但已經唔敢再快. 又行咗一陣,發覺用腳踭落地腳腕會無咁痛,又開始加快步速,去到平路同樓梯就更加跑落去,去到元墩下時間1小時32分. 行前啲去CP7登記後,撞到大圍師兄回程,飲咗杯熱朱古力後繼續出發,呢個時候天開始入黑,我哋就停喺小巴站戴上頭燈繼續前行.Mavis係我哋另一位喺太和嘅support,由於已過咗約定時間,到尾段醫師就先跑去會合Mavis,我哋就繼續keep住急行,其間見住好多跑友喺落斜快步過咗我哋,但我哋都keep住速度行,留力準備挑戰最後兩座最甘嘅山峰. 見住好多跑友過我哋頭嘅同時,亦見到好多有用行山杖嘅師兄,記得壞人師兄上次講過我運用到行山杖嘅30%都無,所以就趁佢哋過我哋,我就留意佢哋點用行山杖,好似又有一啲領悟. 去到錦和橋,見到好多參賽者休息補給,喺橋尾見到Mavis已經喺度,我哋食咗佢為我哋帶嚟嘅手卷同寶礦力,稍作休息,合照後繼續出發. 去到大埔頭村,見到大量參賽者喺度補給休息,入廁所洗個面,抖足精神,出發挑戰九龍坑山.當時其實心情好複雜--行咗咁長途,腳已經攰到不能,上完九龍坑山之後,仲有個黃嶺同八仙嶺;但另一種諗法,已經去到九龍坑山,就嚟行完喇~ 當然,為咗要完成,就強迫自己去向好嘅方向諗,一步一步,咬緊牙關頂落去,行到一半,發覺頭燈慢慢暗落嚟(起點檢查頭燈時開過,之後唔記得lock返,燈唔知已經開咗幾耐),醫師見狀,同我交換咗兩粒電池,之後繼續頂住去到九龍坑山頂,時間為2小時23分. 依靠住行山杖,有時jog有時行,好快就到咗鶴藪水塘,喺CP8登記後,趕快食咗一片三文治,一杯熱朱古力,坐咗一陣,補鹽補Gel補水,之後又繼續出發,準備挑戰呢個賽事路線最高嘅山峰--黃嶺. 初段我哋仍間中有講有笑,開始上山後開始一言不發,集中精神依靠住行山杖一步一步向上行,嗰個時候已經無多餘精力去諗其他嘢,只係見路就行,見石級就上,唔知過咗幾耐,終於上到頂,馬上補Gel,之後再繼續行. 經過犁壁山,醫師已經開始叫眼瞓,我哋就叫佢去仙姑峰等我哋.等佢一支箭衝咗去,我哋仍keep住急行.呢段路好似行極都行唔完咁,嗰陣大家都已經攰透,已經連講嘢都唔想講.再唔知行過幾多個山頭,終於到達純陽峰. 上到純陽峰,各人再抖足精神繼續去,雖然離終點仍有一大段路,但心情好似覺得落咗仙姑峰就已經到終點一樣.經過一個又一個峰,一個又一個倒數,去到仙姑峰就見到醫師,一齊喺最後一個check point SCP2登記後,知道無水補給,唯有堅持盡快去到終點,時間3小時21分. 落咗仙姑峰,馬上向南涌出發,本來都想慢jog,但經過其間嘅石路差啲因為之前腳腕扭傷而跌倒,只好依靠行山杖急行,呢段路相信係我呢一生中感覺最長嘅6km. 終於離開連綿不斷嘅山林路,知道只係得返一段大落斜,慢jog已經唔得,只好仍然急步行,去到終點附近,見醫師同Freddy已經喺終點附近,就4子一齊手拖手過終點,時間1小時23分. 到達終點後已經見到前進師兄,佢作為我哋終點嘅support--接送我哋離開南涌. 再一次多謝為我哋作為support嘅Mavis同前進. 分段時間: […]
[45K黑夜長征] 試跑麥徑4-8段
同雄哥醫師一齊參加咗「45K黑夜長征」,時間係雷利之後嘅星期六.其實跑完上星期六嘅終極長課之後應該休腳,但麥徑我甚少行,最遠只去到城門水塘,所以就想盡快約埋走一次,就諗住重陽假期大家都放假,可惜醫師要睇證未能出席. 諗住星期六走完長課,雖然星期一同朋友行麥徑2段,都只係郊遊mode,體力上感覺應該可以順利完成. 同雄哥飲完茶,喺馬鞍山坐99巴士入到水浪窩營地,09:30出發.開始無耐,就要沿石級走上600M嘅馬鞍山,之後仲要繼續上上落落,加上太陽曝曬,而且一滴山風都無,體力被消耗得厲害,後段已開始有死死哋跡象,雖然上山平路仍然急走,但落山仍然可以跑住去,終於走完好似無窮無盡嘅路段落到沙田坳道,本想用山水淋身降溫,但睇到原本有水流出嘅幾個位置己經乾涸,唯有慢jog落山希望盡快去到士多補給,最後到達時間為3小時25分. 用半個鐘食個飯同補水就繼續上獅子山同筆架山,食完嘢總覺得腳步沉重,加上補給後,水放得唔好,好難跑得郁.經過兩,三次不停擺位,終於放穩咗,就開始慢jog,呢段由於有樹阻擋太陽,走得比較先前舒服,到達大埔道時間為1小時29分. 之後無休息繼續慢jog到金門路,就沿金門路行上去,之後仍然用「上斜行,落斜平路慢jog」,慢慢開始感覺到原來身體似乎仍然未休息夠,到達城門水塘燒烤場時間為47分. 燒烤場擠滿咗燒烤嘅人群,汽水售賣機沽清,路旁賣水嘅伯伯被人群圍得團團轉,我哋最後決定唔買嘢飲,稍稍用水洗面降溫後,就慢jog過大壩準備上針山. 呢個時候天開始落大雨.原來今日係「針山十登」比賽,去到針山腳見到跑友成成做緊義工,say個hi就繼續上路,一路上不斷有比賽緊嘅師兄跑落山,我哋就慢慢繼續上,去到一半,又見到另一跑友夢離.去到針山頂見到兩位義工師兄,傾咗一陣順便休息一下,師兄就問我哋夠唔夠水,因為比賽己經完結,可以把剩餘嘅水都俾我哋,我哋將水樽入滿就繼續出發. 落完針山,己經見到其他義工收拾物品離開,我哋仍沿住石屎路繼續行,行到草山腳,雄哥問我上唔上草山(因為我帶漏咗頭燈),如果上草山,就唔能夠入黑前去到大帽山.結果我哋跳過草山段直jog去鉛鑛坳,時間1小時35分. 喺鉛鑛坳休息咗大約5分鐘,食咗包gel,趁未天黑就一鼓作氣去埋大帽山.半路遇到一位正喺大帽山跑緊落嚟嘅師兄,話之前大帽山落好大雨,我哋之為只好似城門水塘差唔多,點知一上到山,全部路面都係水氹,石頭都變得濕滑,好彩多得行山杖嘅幫助,好幾次踩喺石面上差啲冼低前都可以平衡到身體.慢慢行完呢段泥濘路,見到石屎路諗住有好日子過,點知原來先係惡夢嘅開始. 好彩有行山杖嘅幫助,但要行上呢段好似行極都行唔完嘅大斜路,真係無咗半條命,一路不停上不停轉彎,十分消耗人嘅意志.終於去到個「白波波」,停低休息一陣,馬上又開始落斜,我同雄哥行咗一小段俾我調節呼吸,又開始慢jog落去.呢3K落斜同頭先一樣,都係落極都好似落唔完.好彩前兩日趁住休息睇咗好多學習資料,就慢慢去試慢慢印證,雖然慢咗啲啲,但膝頭真係無咁受力,而且跑咗一陣,呼吸己經回復暢順. 感覺跑咗好耐好耐,終於見到燈光,一個大閘出現喺我眼前,直覺以為到咗家鄉,差啲叫咗出嚟,雄哥話原來未到,仲有1K多,我忍耐繼續跑落去,頭先一大段落山路令肌肉勞累,就改變跑姿改變落地位嘗試令腳嘅其他部份受力,跑到一半天己黑齊,我哋就沿住馬路仍嘅白線走,終於到達終點荃錦坳扶輪公園,時間2小時01分. 分段時間: 1. 水浪窩營地至沙田坳: 3小時25分 2. 沙田坳午餐: 30分 3. 沙田坳至大埔道: 1小時29分 4. 大埔道至城門水塘: 47分 5. 城門水塘至鉛鑛坳: 1小時35分 6. 鉛鑛坳至荃錦坳扶輪公園: 2小時01分 Arvid Poon
[雷利練習] 自走終極長課 – 南涌至油塘
由於未夠練習里數,又就唔到隊友時間,決定一個人再走終極長課 – 油塘至南涌,大約64km.由於南涌夜晚交通不便,所以決定逆走衛徑 – 由南涌至油塘. 壞人師兄曾經講過,逆走難度較大,我未真正試過全段逆走,最多只由南涌到太和,只係諗住跑到幾夜都容易走人. 由於路程長,加上希望訓練自己好似比賽咁唔好停低食嘢,以往我只準備5件青瓜卷,今次準備咗多1倍,仲有1L水同500ml水動樂. 朝早7:30已到達粉嶺,喺吉野家食咗個迷你飯早餐就搭小巴到南涌,半個鐘車程加埋行到起點,8:47分開始起步. 開始時係一條長斜路,我就急步上山,進入山路後,上斜上石級就慢行,平路同落斜就慢jog,比起上星期,天氣雖然稍熱,但仍然唔覺辛苦. 行到一個分叉位,一條上一條落,見一隻狗趴咗喺條落山路,睇完路標,原來係上山,心諗隻狗一定話我:「行山初哥,我趴喺度阻住你已經話咗你知要上山喇.」 行到6.5km左右,差唔多去到上仙姑峰嘅樓梯位,突然見到個著住黃色衫嘅師兄迎面跑緊過嚟,正當我諗緊:「吖,呢位師兄好勤力喎,咁早就已經操緊山.」睇清楚原來係壞人師兄,say個hi之後我就開始加速,心諗:「死喇,以佢嘅食力去到南涌返轉頭一定界硬我,但⋯⋯唔好咁快俾佢過頭咁樣衰呀 (~_~;)」,就一口氣走上仙姑峰,時間1小時19分. 上到峰頂就繼續去下一個峰,呢個時候,慢慢感覺到太陽愈來愈猛烈,過咗幾個峰後,已經無力再跑,只係急步不停向前行,亦不時回頭望,好驚壞人已經殺到上嚟.呢個時候水消耗得好快,後來決定先飲水動樂(飲水動樂唔會解渴,如果留到最後飲,之後會更加口乾). 過咗八仙嶺,之後有一段路太陽被山峰擋住,回過氣又開始慢jog.過咗一陣又重見太陽,而頭先嗰一陣陰涼令我體力回復,加上落斜比較多,可以繼續keep住慢jog. 好景不常,曬曬吓人一熱又開始死狗,繼續急步行,呢個時候水動樂已經飲光,水亦只剩返500ml左右,鐵定唔夠水,原本諗住捱到碗窰再加水,而家要改變計劃去太和補給.曬到暈暈吓,已經無心機再理壞人會唔會追過我,只係繼續慢慢行,以免身體出汗水份大量流失. 捱到落咗黃嶺去到鶴藪水塘,即刻走落溪澗用水淋頭淋身,降溫後,精神啲就馬上食gel同青瓜卷,飲咗200ml水左右又繼續上九龍坑山,同時發覺雙腳有啲酸軟. 上九龍坑山時已經知道自己爆咗偈,唔行樓梯依賴住行山杖一步一步行shortcut上到頂,之後不論上斜落斜或平路都已經無力跑,慢慢keep住行,一感覺口渴催眠自己,學壞人話齋:「幻覺嚟啫,嚇我唔到嘅」.去到涼亭知道快到九龍坑山頂,一鼓作氣繼續向前行. 去到九龍坑山頂,時間2小時53分,奬勵自己飲咗200ml(食鹽丸),希望剩低嘅100ml水夠我落山(兩個水樽每邊得返少少水). 落樓梯嗰陣時間已經1點鐘,太陽仍然無離開嘅意思,繼續大大力曬住,我繼續忍住,行到第一個標柱,將一個水樽飲完;再過幾個山頭到達最高嘅亭,知道已經不遠,飲埋剩低嘅水之後繼續走,最終成功到達大埔頭村,馬上走到附近公廁用水洗臉淋身,原本想去太和補給,突然睇到旁邊嘅士多,諗都唔諗就坐低叫咗支啤酒飲(後來醫師話解酒時會仲熱,不過當時仲邊度理得咁多喎 σ^_^;).飲完啤酒,身體涼返,頭腦清楚返,就決定喺呢度食個餐蛋麵補水(竟然用出前一丁麵喎 ^o^). 之後就係大冒險嘅開始,因為之後一段由石蓮路到碗窰嘅路段我只由隊友帶我行過一次,仲要係順走.好彩出發前搵過Google Maps,都大約知道位置,過完錦和橋,憑記憶好快就搵到石蓮路. 食完嘢休息咗一陣之後,體力已回復大半,就喺跟住嘅路段慢jog.就喺去到上碗窰之前,當我慢jog過一堆枯葉,一條同枯葉一樣顏色,大約4,5尺長嘅蛇突然彈起,我嚇到即刻彈開.去到上碗窰,跟住個「衛奕信徑」路牌入村行咗一陣,毫無頭緒自己繼續搵,雖然唔係原本嗰條路,但都靠住運氣出得返去碗窰路,時間2小時26分(包括半個鐘食飯).去士多買咗支咸柑桔飲,繼續沿碗窰路行上土墩下. 喺土墩下沿大石陣上到鉛鑛坳,正想喺廁所洗個面就撞到醫師,傾咗一陣就繼續出發,呢個時候天氣慢慢轉涼,同今朝比簡直兩個世界,我就慢慢jog落水塘.正當見到水喉諗住洗個面,就見到壞人同醫師慢jog嚟緊.行咗一陣,壞人開始慢jog,由於我嘅體力喺八仙嶺至九龍坑山已經消耗得七七八八,唯有死跟,去到城門大壩,時間1小時56分. 喺城門水塘再食幾件青瓜卷同食咗包gel,之後繼續出發,慢jog之餘,不斷望前留意壞人點樣使用行山杖,好快我哋就到達大埔道,時間51分. 飲咗水,馬不停蹄又要挑戰6.5km嘅引水道魔咒,壞人同醫師一支箭衝咗去,我擔心跑唔完keep住pacing慢慢跑,最後終於破咒一口氣跑完,但天已經黑齊,馬上戴好頭燈,飲啲水即刻上山追返佢哋,好快又已經到達沙田坳,時間1小時14分. 時間已經7點幾,因為士多快要閂門,除咗飲品連燒賣都無,我飲咗佳得樂同可樂,食埋剩餘嘅幾件青瓜卷,壞人就想馬上上路,因為去到油塘預計已10點.起步後,壞人以比我哋急步行仲快嘅速度上山,同我哋嘅距離愈拉愈遠,我同醫師無晒計,只好急急腳死跟.畢竟我有經常操練這一段路,去到飛鵝山路一段比較平坦路段,就叫醫師慢jog拉近同壞人距離.之後嘅路段,好彩我喺落山下過一番苦功,上山平路我跟唔到,就喺落山拉近返距離,去到井欄樹時間1小時34分. 「剩返9km,頂埋佢!」雖然體力仍有,但呼吸已開始散亂.油塘至沙田坳係我練習得最多嘅路段,之後我竟然成為咗領航員,雖然已經天黑,但記憶仍在,喺關鍵位置,仍可指示出正確路線.最後嘅一段,壞人問我仲可唔可以跑?我答「盡量跟喇」,但實際情況係:我未回到氣,雖然體力仍在. 最後到達油塘,時間1小時12分,醫師喺度等我,壞人已跑去地鐵站計時間. 雖然跟唔到壞人同醫師嘅pacing,但起碼,我完成咗呢個64km終極長課,而且係逆行. PS. 壞人話最後一段慢jog係最關鍵一段,原因係:「嗰度係墳場」– 我暈了 囧rz […]
[雷利練習] 南涌至太和,再由太和到大尾督
由於未有一次成功到過南涌,所以今次我建議逆走衛徑,走得幾多得幾多,而且後段近市區,跳車位比較多,就算夜亦方便離開. 今日醫師亦叫咗Tommy,我哋喺粉嶺食完早餐,就搭小巴入南涌.落車後,沿鹿頸路行十幾分鐘到達衛徑終點,亦即雷利終點位置.起步行過1,2km上斜,之後就進入古道.因為今日預計係長課,所以唔敢快,只係慢慢jog,要保留足夠體力. 大約1小時後,我哋就到達比較熟識仙姑峰山腳.今次另一個功課,就係要熟習使用行山杖,所以就試用行山杖,起初都唔係好慣,而且無想像中慳力.結果由南涌到達仙姑峰時間為1小時28分. 之後繼續上山落山,走過八仙嶺,慢慢喺不斷上山落山嘅途中知道點樣運用行山杖,到咗鶴藪水塘食咗一包gel,之後繼續走上九龍坑山,到達九龍坑山出頂時間為2小時19分. 之後九龍坑山到大埔頭村,基本都係落山路段,我哋就一窩蜂衝落去,中途撞到發緊燒仍然堅持操練嘅壞人師兄,影張相就繼續衝落去,到達大埔頭村時間為30分左右. 之後大家喺太和大家樂食個午飯,出發前醫師建議回頭走多轉,結果大家就回到大埔頭村再走一次九龍坑山,到達山頂時間係51分. 之後我哋繼續行,由於知道醫師同Tommy跑得比較快,就叫佢哋走先,我哋會慢慢追上嚟.落到鶴藪水塘,我哋就急步走回氣,喺燒烤場會合醫師後繼續走上黃嶺. 上完黃嶺之後我哋繼續向前急步行回氣,一上到純陽峰見到正在日落,咁啱Freddy又踩喺石度休息,我見機不可失,就幫Freddy影咗張好型嘅相,跟住雄哥同我都各自影咗一張,之後繼續前行,無幾耐又撞到正在逆走壞人師兄,今次只係傾咗兩句就繼續,好快終於到達仙姑峰,時間大約3小時. 之後我哋一鼓作氣衝落樓梯,就喺山腳見醫師等緊我哋,商量後由於南涌太夜無車走,只好以大尾督作為終點.四子連同Tommy以高速狂奔,走到一半天已黑齊,大家戴上頭燈衟繼續跑,最後去到大尾督,時間21分. 分段時間: 1. 南涌至仙姑峰: 1小時28分 2. 仙姑峰至九龍坑山頂: 2小時19分 3. 九龍坑山頂至大埔頭村: 30分 4. 太和午餐: 1小時27分 5. 大埔頭村至九龍坑山頂: 51分 6. 九龍坑山頂至仙姑峰: 3小時 7. 仙姑峰至大尾督: 21分 Arvid Poon


text:
掃街係唔少香港人都好喜愛嘅動作.未夠鐘食飯又掃一掃,食飽飽又要掃一掃,總之,行喺條街度見到一間間嘅小食店就會忍唔住,乜都想食!至於掃街熱點,多到接近區區都有,一於逐區去睇下.今次講下長洲先.
嚟緊就係太平清醮,唔少人都會趁機入長洲趁下熱鬧.一場入到去,當然唔可以放過任何一個食好西嘅機會啦,之但係你都唔想食嚟食去都係大魚蛋同芒果糯米糍架?試下呢幾間新貴啦~
脆炸海鮮 漁樂
長洲近海,當然就多海鮮.呢間舖主要食炸海鮮嘅,不過就冇一個特定嘅menu,會因應每日捕獲到嘅海鮮而有變化.好彩嘅話撞啱有炸池魚,記得食.細細條,連骨食埋都OK,層皮炸到脆卜卜,魚肉又夠軟嫩,仲好鮮下,送酒飲開心度會更高.另外炸鱭魚都一樣係魚有魚味,仲有提子同酸瓜伴碟,清一清膩,唔錯.
火焰牛油果班戟 Corner Garden Crepes & Drinks
話佢係隱秘小店都冇錯,唔喺大街,而係要轉入小巷先搵到呢間舖.主打班戟,鹹嘅甜嘅都有,仲有得配movenpick雪糕,最受歡迎嘅當然係nutella香蕉或者流心朱古力味啦,但今次想同大家推介嘅係火焰牛油果班戟.即叫即製,睇住檔主將切好嘅牛油果放上煎好嘅pancake皮上,唧埋蛋黃醬再用火槍燒幾燒,捲起個樣唔算好驚艷,但食落的確有驚喜,鹹鹹香香好惹味!
文青冰滴咖啡 啡寮
鍾意飲咖啡嘅朋友,點都要擠啲時間嚟呢間咖啡店.係長洲本土嘅後生仔開嘅,一入舖已經見到一壺壺冰滴咖啡喺度滴漏緊,散發住一種啡味.想要呃like影相嘅就揀椰皇冰滴咖啡啦,無誤.用原個椰皇裝住啲咖啡,係幾有睇頭,飲落都有淡淡椰青嘅甜.而如果好甜嘅話,建議可試檸檬蜂蜜冰滴咖啡,呢隻咖啡豆嚟自埃塞羅比亞,帶有果香味,同檸檬幾夾,飲落唔太苦澀之餘仲有種香甜.呀,呢度唔係淨得咖啡,朱古力同茶都有.
即叫即製手卷 和屋
圖:loveatcc
呢間舖頭都幾多種嘢食,手卷又有,魚生飯又有,章魚燒又有,炒雪糕都有,有選擇困難症嘅朋友嚟到應該睇到頭都大晒,兩三個字都未必揀到食咩.蟹三味係幾推介嘅,即係蟹子蟹柳同蟹膏,蟹子同蟹膏份量都唔少呀,各佔一半㗎,鹹香惹味.火炙芝士蟹子章魚丸同樣吸引,尤其是係嗰塊燒到半溶嘅芝士!
三色芋圓冰 長洲冰室
掃街掃到攰攰地,想搵個地方坐下(但繼續食)嘅,呢間冰室係個幾好嘅選擇(當然想拎走都得),仲要有香港人最鍾意嘅芋圓!見到就吸引.招牌綜合三色圓係幾豐富嘅,一碗有齊晒地瓜圓,芋圓,紫薯圓,仲有仙草,同一粒粒薏米,西米,珍珠,紅豆等等,之但係整體味道偏淡,如果甜魔或者食開重口味嘅朋友仔就未必太喜歡喇.至於泰式奶茶三色圓冰,夠多色,剉冰頂頭仲要有多球雪糕,加埋隨意嘅奶茶淋醬,賣相已經贏晒分,不過建議一開始就請店員落多啲奶茶醬,唔係食到底,啲冰開始溶,就沖淡咗啲味喇.
文,相:Kar


text:
正所謂:「年廿八洗邋遢!」,Jenny就覺得順便幫政府都「洗埋」一份就最好喇!所以噚日通訊局主席王桂壎就身先士卒,主動請辭,先「洗」走自己噃!而小妹亦都諗到計仔幫林鄭班子「洗洗底」!
是咁的,王生噚日突然公布,原來自己喺做主席嘅兩年前買入咗一批股票,其中一隻係中移動(00941),因為疏忽所以當時冇按規定向通訊局披露持有呢隻股,去到近排沽出先發現.王生話,因為已經沽咗,所以冇辦法補救,就決定請辭喇!佢仲話,雖然今次冇影響到任內處理通訊局嘅事務,亦冇引起咩利益衝突,但覺得「規矩終歸係規矩」,「疏忽唔係理由」,所以辭職係最恰當同埋最負責任嘅做法喎!
究竟鄭司長會唔會唔撈或者被唔撈呢?大家拭目以待!
鄭若驊民望新低 林鄭仲想佢留低?
係唔係好抵讚呢?啲確Jenny都聽到坊間唔少評論讚王生有承擔.至於Jenny硬係覺得呢幾句好熟口面,好似講緊畀某位僭建司長聽咁嘅?不過有一樣嘢可以肯定嘅,就係呢個諗法唔係得小妹一個人咁諗,所以老細林鄭今日都被人問,王生咁做係唔係做咗個「好榜樣」畀鄭司長呢?林鄭梗係要睇住啲細喇,就話佢哋兩個個Case係唔同,鄭司長都已經從多方面去處理,大家就「無謂作不必要嘅聯想」喇!
雖然林鄭就好照住啲細,但係服唔服都係睇市民嘅啫!今日港大民研就公布咗政府官員嘅最新民望值,鄭若驊係三位司長入面民望最低之餘,仲刷新咗歷任律政司司長嘅民望新低,睇嚟市民就唔係好滿意喇!Jenny仲聽到啲風聲話,如果鄭若驊再有行差踏錯,上頭都傾向換走佢添!
王桂壎資歷夠 阿爺都受!
換走鄭司長咁搵邊個頂先?小妹就諗到個好計!咪就係換入啱啱「洗」乾淨嘅王生囉!首先佢喺法律界都頗有聲望㗎!仲係做過香港國際仲裁中心主席,鄭若驊未做司長前都係接佢棒做主席之嘛!最重要係咩?阿爺都Like佢吖嘛!
Jenny仲聽到一啲推論,今次王生自爆,無疑係賺咗個「專業」嘅好形象,如果某日鄭司長真係唔撈/被唔撈,呢位咁「負責任」嘅王生就係最適合嘅接任人選啦!Jenny就奉勸仲有邊位想洗底入政府嘅,就快快趁年廿八「洗乾淨」喇!升官發財其實唔難!


text:
踏入咗11月咁耐,今日終於有少少凍意,我哋出咗嚟銅記玩,知道皇室堡有Peppa Pig,第一時間同Pig粉芊芊影番輯靚相啦
我哋行到去皇室堡門口
芊芊一見到入口擺放嘅大Peppa Pig POPS就即刻走過去攬住佢個大鼻
雖然D公仔都係著哂滑雪裝
但係成個氣氛真係一D都唔凍!
呀芊真係超多Pose,可能由細細個開始就訓練有數
影咗地下入口個少少POPS
跟住就直接上二樓繼續搵吓其他Peppa pig
場內唔多人唔會話有好多人排住隊等住影相
係POPS隔離放咗個雪撬喺度
佢哋自動波已經識得埋位
芊芊直接坐落哥哥度!哥哥都好配合抱起芊芊坐喺自己大脾
準備上三樓之際見到有個Peppa Pig專櫃
賣大量Peppa Pig精品同聖誕產品!
佢哋兩個又好乖冇扭我買玩具
不過見到哥哥眼神流露咗少少貪心目光!
上到嚟三樓佢哋兩個見到人哋舖頭外有呢個扮車嘅Display喺度
即刻走埋去坐喺度扭軚盤,咁都玩得一餐!
呢個設計真係成功,攪到我都唔好意思唔扮吓望一望入面D衫!
三樓又發現咗一個角落仔有影相區!
今次到Peppa Pig爸爸同細佬George
呀芊連環4張相都可以短時間內擺出不同嘅Pose
好利害!
最後我哋再上去其他層數都見唔到Peppa Pig嘅蹤影喇
就係得咁少...真係有D失望!本諗住以為應該仲有其他嘢睇或者活動之類
最後俾我哋接到個味千拉麵小姐,咁啱佢哋又勁鍾意食麵
兩個就走埋去扮食俾我影番幾張相喇
之後仲發現玩具反斗城隻長頸鹿
唔講都唔記得呢隻長頸鹿係Toyrus嘅吉祥物
影埋之後我哋就向維園進發
參加由教協主辦嘅閱讀嘉年華
一齊喺大草地上面睇書啦!
Photo by CANON 5D Mark III, Len | EF 24-70mm f/2.8L USM
呀劍評語: 以為除咗POPS會有其他特別嘢,而且佢仲將每個裝置分佈喺唔同層數,仲要得3層有,真係少到癲,完全唔集中!即便連地下入口個隻都唔算吸引,咁點叫人走入去!
網址
http://3dhk.com.hk/
電話2895 0668


text:
今日想晏少少先去奧塔哥半島,希望夠運嘅話可以碰到啲比較早番歸嘅黃眼企鵝;所以去奧塔哥半島之前有少少時間,可以係 Dunedin 市區嚟個快嘅 city tour.而呢個 city tour 嘅第一站,先去呢條全球最斜大街 ~ Baldwin Street.
在較大的地圖上查看紐西蘭南島自駕遊 2014 - Dunedin
鮑德溫街係但尼丁一條獲健力士世界紀錄大全認證為全球最陡大街嘅街道.上面個地圖就記低咗呢條街個位置係邊嘞.
呢條街總長度大約係 350 公尺.街道由 Lindsay Creek 嘅山谷開始,向東沿住 Signal Hill 而上.
呢條街每年有兩個大型活動;首先每年夏天 (通常係 2 月),有個叫(Baldwin Street Gutbuster)嘅競跑比賽;另外呢道每年 7 月有個鬥快碌啲 Jaffas 朱古力落條街道嘅競賽.
如果係正咁上下時間過開去玩,計劃行程時就可以試吓就唔就到個時間過去趁吓熱鬧嘞.
行完 Baldwin Street 跟住出車去下一站,但尼丁火車站.
呢個但尼丁火車站已經係 1873 至 1906 年,超過一個世紀前嘅建築,亦係紐西蘭最後興建嘅 3 座火車站嘅其中之一;佢曾經係紐西蘭最大最繁忙嘅火車站嚟.
車站地板上面可以睇見啲精細嘅馬賽克鑲嵌,正中央係紐西蘭鐵路嘅標誌.
呢個火車站嘅裝飾有好多小細節都幾值得細細品味.除咗參觀個火車站本身嘅建築之外,車站二樓仲有個藝廊可以入去睇睇.
樓梯欄杆上面亦有好多繁複嘅裝飾;二樓兩側嘅彩繪玻璃窗,亦係另一個參觀嘅重點嚟.
家陣從但尼丁火車站出發嘅觀光列車,每日早上 9:30 出發,沿住河谷開向當年採礦區,到終點站 Middle-March 回程,大約係下午 15:00 左右番到但尼丁.你亦可以選擇先搭程觀光列車,係終點站再接駁 Track & Trail 巴士到皇后鎮繼續觀光.
參觀完個火車站,亦差唔多係時候過去奧搭哥半島嘞.不過見出面場雨越落越大,而奧搭哥半島嗰邊無論人行同車行嘅路都唔容易走,當時都有啲擔心咁嘅天氣下之後嗰段行程行唔行得成 .


text:
最近外國有位網友喺網上講吓自己過去 7 年嘅經歷,呢 7 年嚟佢一直都喺澳洲做義工,拯救一啲受咗傷嘅小動物,而佢救得最多嘅就係出世冇幾耐嘅沙袋鼠,仲要大部份都係孤兒嚟添.正因為咁,要湊大佢哋再放返去大自然就係呢位網友嘅首要工作.但誓估唔到,沙袋鼠一直都冇忘記呢位網友曾經救過佢哋,仲非常感激佢,所以我幾時都話動物的確係好有靈性,大家話係咪喇.
正當呢班沙袋鼠仔終於長大成人可以放生出去嘅時候,就睇得出佢哋同一班義工嘅感情一早就根深蒂固.其中有啲沙袋鼠間唔中仲會返返嚟,好似話畀各位義工聽佢哋家陣過得好好,更加驚喜嘅係會帶埋佢哋嘅小朋友過嚟探班義工.呢位網友就話喇,最近先有一隻沙袋鼠叫做 Jill,帶咗佢個袋鼠仔 Jockey 嚟見吓佢添呀.
其實呢班沙袋鼠之所以會返嚟,呢位網友話可能呢度畀到佢哋安全感,而且有一種家嘅感覺,啲義工見到佢哋返嚟,仲會為佢哋準備食物添.其實呢類咁有意義嘅工作,你同我都絕對要搵個機會嘗試吓,可能你哋會話冇時間,但正所謂長有長做,短有短做呀嘛,你哋話係咪?
即刻Like爆我哋(LOLLY)FACEBOOK FANS PAGE,睇睇吓就會發現更多人生樂趣!
Photo:The Dodo


text:
喀羅 必去景點及喀羅市中心附近酒店推介
喀羅市中心附近酒店預訂
累積 10 晚,送 1 晚
仲可享精選酒店神秘優惠價
喀羅必去推介 - 喀羅市中心
想去 喀羅 自由行?等 Hotels.com 帶你玩盡 喀羅喀羅市中心 啦!留意我地文章,話你知去喀羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋喀羅喀羅市中心 附近有咩酒店,等你更加容易計劃行程,慳返酒店來回景點嘅時間.
喀羅喀羅市中心 自由行
去得喀羅喀羅市中心 自由行最緊要一定係揀啱日子去.一啲熱門景點例如,喀羅 嘅 喀羅市中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
喀羅喀羅市中心 交通
想去喀羅市中心 暢順無阻濟,最好就係出發前,睇清楚喀羅喀羅市中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
喀羅喀羅市中心 必食必買攻略
喀羅喀羅市中心一直都係旅遊熱門地點,去到喀羅喀羅市中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
近日好似充斥著離婚消息,先有活士老虎乸發現隻公不忠,嘈住要分佢一半身家,後有過氣三色公仔箱二線花旦被豪門老公拋棄,仲要話攞返哂層樓同鑽戒.我從來不認為離婚係一種罪,從法律觀點上,婚姻係合約的一種,其中一方犯錯如包二奶就等於毀約,另一方自然有權終止合約(即呈請 / 申請離婚,兼且攞贍養費(賠償).最白痴,莫過於恪守埋D不合時宜既宗教守則,話乜教徒唔可以離婚.有次同一位教友討論呢個敏感嘅題目,我問佢 : 「咁如果你老公公然帶個女人返屋企做愛,甚至係你面前被條女口交,又或者被個老公虐打,發現你老公非禮自己個女,你都唔離婚 ? 我唔相信呢個會係一個慈愛既神想見到 ! 」
講到贍養費,好多人都有個錯覺以為只有女人先可以攞贍養費,但其實Matrimonial Proceeding and Property Ordinance入面話婚姻嘅一方party to marriage就有權攞贍養費,即係癩蛤蟆真係可以食到天鵝肉,只要隻蛤蟆肯放低自尊同埋夠衰格夠cheap.查實贍養費呢個概念,應該因為十八十九世紀時候女人冇乜經濟能力,如非迫不得已,都唔會同老公離婚,離咗婚又要食飯,咁就唯有問個死佬攞錢,但家吓女人隨時搵錢多過男人,除咗果批十指不沾楊春水嘅闊太外,個個都有獨立財政能力,駛鬼靠男人.至於男人老狗諗住食女人就仆街到唔駛恨,男人衰爛滾唔緊要,最無耻就莫過於食軟飯問老婆攞贍養費,真係影衰晒班男人.
另外,好多人以為離婚就老馮攞一半身家,咸豐年前英國有位法官叫Lord Denning發明咗隻叫one third rule,即係將兩公婆嘅身家加埋再除三,後來分到幾多就要視乎婚姻嘅長短,對家庭嘅貢獻,申請人的合理需要,因為離婚而遭受可預見的損失等一堆因素(Duxbury approach),即係話你離婚前餐餐食開官燕,離婚後衰極都有血燕食.唔怪得已故新馬仔有句名言話女人唔到六十歲都咪比飽飯佢食.但到咗最近上訴庭班大帝唔知係唔係癡咗總掣,居然跟英國上議院(House of Lords) White v White [2001] 1 AC 596嘅判例,偏離咗Matrimonial Proceeding and Property Ordinance第6條嘅大原則,話既然兩夫妻一齊時候係預左D身家係共分,睇唔到乜理由離婚果陣唔係一人一半.大家happy時,攬住一齊瞓,俾哂你就梗係無問題,但响我最討厭你嘅時候,仲要俾錢你就勢係假.(有關判詞可見DD v LKW [2008] 2 HKLRD 523)
當然,有人會問可唔可以簽婚前協議(pre-nuptial agreement),簽就梗係簽得,不過呢種協議唔能夠阻止任何一方响離婚時尋求法庭裁決,按合約法大原則,任何合約如果禁絕法庭同司法機關仲裁,就會因不合法而變成無效,即係簽咗等如無簽.另外,如果任何一方嘅身家响婚後有重大轉變,好似你婚前得100萬,婚後有100億,咁唔好意思,法庭有權當之前份協議冇簽過,另作安排.
講到尾,結婚係樣好搵笨嘅嘢,同玩碟仙差唔多,未玩過又好想玩,但玩咗之後又好後悔,驚比隻鬼纏住.在此以有限知識奉勸一句,要結就搵個同自己差唔多身家嘅,免得俾人搵著數.不過,要驚都唔驚得咁多,鬼叫你去做老襯咩 !
婚身家
近日好似充斥著離婚消息,先有活士老虎乸發現隻公不忠,嘈住要分佢一半身家,後有過氣三色公仔箱二線花旦被豪門老公拋棄,仲要話攞返哂層樓同鑽戒.我從來不認為離婚係一種罪,從法律觀點上,婚姻係合約的一種,其中一方犯錯如包二奶就等於毀約,另一方自然有權終止合約(即呈請 / 申請離婚,兼且攞贍養費(賠償).最白痴,莫過於恪守埋D不合時宜既宗教守則,話乜教徒唔可以離婚.有次同一位教友討論呢個敏感嘅題目,我問佢 : 「咁如果你老公公然帶個女人返屋企做愛,甚至係你面前被條女口交,又或者被個老公虐打,發現你老公非禮自己個女,你都唔離婚 ? 我唔相信呢個會係一個慈愛既神想見到 ! 」


text:
想當年仲係中學時代,返學唔可以留長手指甲,更加唔可以搽指甲油,但係又想指甲靚啲,無意間俾我發現咗一set甲面挫,覺得好正,用完指甲"立立令"好似打咗臘咁,但後來想再買已經搵唔返喇.試過其他類似product都覺得效果唔好,最近終於俾我喺Citysuper搵到好嘢!哩款甲挫一包有兩支,每支有三個不同的面,只要順住次序挫滑指甲表面就OK:先用最粗1號粉紅色面,挫平指甲表面的凹凸坑紋;再用2號白色面磨滑甲面;最尾用後面3號灰色面拋光,指甲就會變得亮晶晶.
我啲指甲一向都有好深嘅直紋,唔理佢會覺得好粗糙同暗啞,經過以上方法處理之後即刻唔同哂,如果要搽薄貼的指甲油就更加明顯,會均勻好多.我諗哩個方法亦都好啱啲唔鍾意搽指甲油的朋友,自然得來又有少少出奇不意的美;或者薄薄地加上一層nude color glossy甲油,都係OL唔錯的選擇.不過奉勸各位,如果本身指甲好薄或者好易斷的話,小心唔好挫得太深,以免遭殃.
Rosy Rosa Nail Smoother
from CitySuper
$24
OK好用普通指甲挫
from Sasa
$8 (long long ago)
哩個唔好用嘅
已經送咗俾Mr. Mo挫模型


text:
小寶無講錯,「索尼」 真係罪大滔天.Xperia XZ 靚就係幾靚嘅,之但係個芒只係得 1,080p 咁嘅像素,你叫人點撚用 Android 7.0 個 Split Screen 功能呀.仆街!
on9事
Nokia孤鳩寒到一個點
早果排,其實都講緊 9月底嘅事,咁 Nokia 就推出左部功能機 Nokia 216,即係打出打入有少少功能又唔係智能果D.當時我都見好多行家對部機有興趣,因為近6年估計大家都寫智能機寫到悶,
Nikon拍片係唔掂係有原因
今日見到Nikon有段video講《攝影雜誌》創辦人伍振榮嘅影片,先唔好理啲留言,話《攝影雜誌》成日炒冷飯,一 […]
中國你老母教你用 YOGA Book 過關免排隊自由打尖
事緣就係咁嘅,Lenovo 剛剛新推出嘅 YOGA Book 其實真係有一個好靚嘅外型,見到個樣又輕又薄真係心郁郁想買.不過好死唔死,唔知係邊個柒頭皮咁聰明,拍段咁中國式嘅影片,話畀人知你用左 YOGA Book 之後,就可以唔撚駛理其他排緊隊拎野出黎,直接 360 度咁閃去第一位,準備過關,真係超級佩服,搞到我即係要對佢 Say No!
低能Microsoft,保密協議可以咁兒戲
作為一個工作人士,工作方面成日都會遇到「保密協議」.一般用係一D 將要推出,需要提早做定文章既內容,而一般保密 […]


text:
馬堤拉點 必去景點及馬蒂拉角附近酒店推介
馬蒂拉角附近酒店預訂
累積 10 晚,送 1 晚
仲可享精選酒店神秘優惠價
馬堤拉點必去推介 - 馬蒂拉角
想去 馬堤拉點 自由行?等 Hotels.com 帶你玩盡 馬堤拉點馬蒂拉角 啦!留意我地文章,話你知去馬堤拉點 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋馬堤拉點馬蒂拉角 附近有咩酒店,等你更加容易計劃行程,慳返酒店來回景點嘅時間.
馬堤拉點馬蒂拉角 自由行
去得馬堤拉點馬蒂拉角 自由行最緊要一定係揀啱日子去.一啲熱門景點例如,馬堤拉點 嘅 馬蒂拉角,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
馬堤拉點馬蒂拉角 交通
想去馬蒂拉角 暢順無阻濟,最好就係出發前,睇清楚馬堤拉點馬蒂拉角 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
馬堤拉點馬蒂拉角 必食必買攻略
馬堤拉點馬蒂拉角一直都係旅遊熱門地點,去到馬堤拉點馬蒂拉角,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2015年8月22日 星期六
Day 2 租靚車,食大餐(法國Gordes)
16 則留言:
全名Mercedes-Benz ,可能要HK人講Mercedes太翹口了,所以只講Benz 卦.回覆刪除回覆
咁Benz又真係幾順口嘅,但Mercedes都要識,唔係點同世界接軌呀!哈哈~刪除
gordes 我好鐘意, 所以去過兩次. 記住歐洲去餐廳唔好舉手叫佢哋呀. 要等架. 你好趕都只可以用眼神同佢哋接觸示意. 如果唔係佢哋唔高興㗎. 除非你見到有鬼佬舉手啦. 如果唔係千祈唔好呀. 呢個係我住了一段時間學識嘅習慣.回覆刪除回覆
所以文化唔同,真係要慢慢學習,仲有講野要蚊滋咁細聲,你知廣東話真係好嘈嘛,我地都唔好50步笑百步⋯刪除
咦? 係仲住緊? 住幾耐? where?
超爽!!! 豪華美食之旅. 引C人, 流口水........回覆刪除回覆
我做開乞兒,仲唔到我豪番次!刪除
以前見法國人唔多 social, 可能英語唔好既關係. 比人感覺高傲. 今次去見到好多法國人講英文, 同以前好唔同.回覆刪除
歐洲都係要早d 租車,因為自動波唔多. 我最近幾次租車d 車都幾新. 第11張相右面個舊乜來架? 我今次無時間去 gordes. 我係去到provence 先開始諗西班牙就係隔壁
Strawberry 好靚呀! 我有一次係 colmar 塊鵝肝大塊到好似唔駛$$$回覆
我都覺得法國人係英語唔好既關係啫,因為8年前去突呢西亞時,見D法國人連基本英語都唔識,但佢地又好想問你野.我覺得佢地有自己語言,無乜必要用他國語言來就你.刪除
果個係touch控制器,好似手提電腦咁呢~
鵝肝係大塊,但諗起幾殘忍⋯
剩係見到山城,我乜都見唔到喇.回覆刪除回覆
知你掛住個山城啦! 快去啦~刪除
陶瓷瓶嘅乳酪真係好好味,我要等減價先捨得買...回覆刪除回覆
咦! 果然係識飲識食嘅毛毛噃~刪除
最緊要夠大可以放晒啲篋..回覆刪除
看照片已經感受到慢活悠閒愜意的味道^^回覆
呢種慢活悠閒愜意味道我旅途上都經常出現,但豪華嘅話算是第一次了.刪除
Silver,山城風景真的不錯.回覆刪除回覆
係,但之後嘅行程更有驚喜.刪除


text:
維也納 必去景點及克里博巷站附近酒店推介
克里博巷站附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 克里博巷站
想去 維也納 自由行?等 Hotels.com 帶你玩盡 維也納克里博巷站 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納克里博巷站 附近有咩酒店,等你更加容易計劃行程,慳返酒店來回景點嘅時間.
維也納克里博巷站 自由行
去得維也納克里博巷站 自由行最緊要一定係揀啱日子去.一啲熱門景點例如,維也納 嘅 克里博巷站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納克里博巷站 交通
想去克里博巷站 暢順無阻濟,最好就係出發前,睇清楚維也納克里博巷站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納克里博巷站 必食必買攻略
維也納克里博巷站一直都係旅遊熱門地點,去到維也納克里博巷站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
基多 必去景點及聖多明哥公園附近酒店推介
聖多明哥公園附近酒店預訂
累積 10 晚,送 1 晚
仲可享精選酒店神秘優惠價
基多必去推介 - 聖多明哥公園
想去 基多 自由行?等 Hotels.com 帶你玩盡 基多聖多明哥公園 啦!留意我地文章,話你知去基多 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋基多聖多明哥公園 附近有咩酒店,等你更加容易計劃行程,慳返酒店來回景點嘅時間.
基多聖多明哥公園 自由行
去得基多聖多明哥公園 自由行最緊要一定係揀啱日子去.一啲熱門景點例如,基多 嘅 聖多明哥公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
基多聖多明哥公園 交通
想去聖多明哥公園 暢順無阻濟,最好就係出發前,睇清楚基多聖多明哥公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
基多聖多明哥公園 必食必買攻略
基多聖多明哥公園一直都係旅遊熱門地點,去到基多聖多明哥公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
至於義海,作為一套師奶劇嚟講已經算唔錯架喇.不過都係秉承咗無線劇虎頭蛇尾嘅一貫作風,結尾部分比較鬆散,有欠力度.其實我睇呢套劇,都係為咗男女主角.講到演技,祥仔同雯女真係冇得頂,嗰班偶像派演員絕對望塵莫及.好似陳蠔,林蜂,同蛇獅鰻咁,根本就唔係嗰個級數.不過咁,祥仔同雯女想蟬聯視帝視后,睇怕機會就微喇.始終呢類選舉,結果都係令人莫名其妙嘅居多.
所謂牡丹雖好,都要綠葉扶持,其實對於一套戲嚟講,配角都好緊要.既然醒哥同九妹已經咁多人講過,不如就講吓配角啦.
軍爺
失敗!既冇知人之明,又冇容人之量,點睇都係一個老糊塗.後期黐埋麗華度,直頭變埋老淫蟲添.仲話統率三千門生,根本就一江湖大佬嘅氣派都冇,連死都死得鬼祟過人.不過最搞都係嗰個假髮,成個頭盔咁,好惡頂!
喜姐
過火!其實心姐完全演繹到呢個角色嘅奸同狠,我絕對唔懷疑佢嘅演技.佢關目,功架,做手,同埋腔調都好掂,不過可惜呢套係電視劇,而唔係大戲.
大鳳
樣衰!我一直都覺得魯振順好樣衰吓,佢做呢個角色簡直就係天造地設!
阿鐵
絕!個角色本來冇乜發揮,成日都只係行行企企,跟出跟入.最成功係咗馬海倫嚟做,無論係個髮型,抑或係件長衫,都同佢襯到絕,加埋硬梆梆嘅表情,真係不作第二人想!
麗華
討厭!根據非正式統計,麗華喺網民最討厭嘅角色之中排行第二.都唔使理佢做過乜衰,淨係見到佢個樣已經令人好討厭.除非天生樣衰,要做到人見人憎絕對唔易架,真係要讚吓胡定欣.
晴晴
超煩!無線今次真係計錯數嘞,諗住整條浪漫嘅感情線,仲加埋個靚女,咁就師奶同麻甩佬都可以通殺,點知事與願違,晴晴竟然榮登最討厭角色榜首.鬼咩,次次睇到最緊張嘅時候就跳咗去晴晴日記,真係俾佢激死.不過最煩嘅,都係佢把死唔斷氣嘅聲,最尾仲要死足兩集先死得去,真係難頂!
向山大佐
搞笑!唔係話個角色,而係講緊金剛.唔係話佢做得唔好,事實上,佢真係好用心去演呢個角色.搞嘅係佢個樣,一見到就想笑,就算係做緊個嚴肅嘅表情,個樣都係好搞笑.睇嚟佢都係冇得轉型,喜劇先係佢嘅歸宿!
黑木少佐
驚喜!呢個角色戲份唔多,只係出過幾集,冇乜發揮機會.作為一個新人,李嘉已經演得相當唔錯.尤其是九姑娘色誘佢嗰場,個鹹濕樣就做得好傳神!
非凡哥
過癮!成套劇裏面,呢個角色最頂癮.一方面勁衰格,睇到個個咬牙切齒.而另一方面又勁搞笑,對套劇嘅沉重氣氛起咗調劑作用.如果冇咗非凡哥,真係會少咗好多歡樂氣氛.不過咁,角色有得發揮,都要個演員演得好先掂.麥包真係做得好正,雖然有一兩場稍嫌誇張咗少少,但係瑕不掩瑜,佢絕對有資格攞最佳男配角.不過之前都講過,呢咁嘅選舉多數都會令人跌眼鏡.雖然我投咗佢一票(在心中),但係睇嚟都係排骨仔機會大.世事就係咁架喇,有實力唔表示一定會成功!


text:
本來我哋去完教會之後1點幾個天都陰陰地, 所以我都係博一博,
因為如果去到落咗車就唔駛指意有車出番嚟...
跟住叫Hysan祈禱, 俾佢知道神係好聽小朋友祈禱, 我冇諗過如果最後落雨點同佢解釋架!
其實都已經有好幾年冇去過,個陣時帶老婆(仲係女朋友既時侯)
今次再去都唔係好記得條路點行,我剩係記得係南生圍路個入口行去草地個度要成2粒鐘,
所以今次我同全家先搭的士,但係去到半路落車,因為我想同佢地望下紅樹林濕地,睇吓白鷺同唔同種類既雀仔,
我哋選擇咗喺山貝河同埋錦田河交叉位的那段南生圍路落車,
我呢度落車沿路行都要行半個鐘頭先到大草地位置
中途行過對面馬路見到有個湖行去睇,見到有棵樹跌咗落水
呢棵樹好勢利!一棵生好多支樹枝出嚟
不過未到大草地之前我哋中途去咗個茶座坐坐,望吓風景同湖景!
食左碗餐蛋麵,你知一場嚟到見到佢有咩都叫嚟試吓,
其實只不過係砵仔榚同埋茶粿,講真唔好食,但係配合埋個環境咪當POPS影相囉^.^
不過碗餐蛋麵真係好食,係一丁麵同埋塊餐肉係煎到好脆個隻!
Photo by iPhone 5S
食完之後我哋係附近周圍睇吓影吓相,
呢度都種咗d唔同既水果仲有架好大既鏟泥車,
大家去開旅行影相個陣通常都係叫小朋友望鏡頭,叫極佢都唔肯望攪到大家都好唔開心,
有陣時隔硬迫佢望而佢又唔合作,就攪到本來開心都攪到個小朋友喊哂,
其實影相唔一定要望鏡頭,有陣時叫佢因應著個環境叫佢做出唔同既鬼臉或者動作,其實仲特別!
你睇吓佢同大鏟泥車合照, 來一個跳躍, 影同被影都非常開心!
我跳!!!!!
之後我哋行吓行吓終於去到南生圍個大草地, 真係相隔好多年冇嚟啦, 完全對呢度冇咩印象,
呢個草地就好似一張彈床咁, 佢哋兩個一到就瞓落個地度, 碌嚟碌去!
嚟到先記得呢度可以放風箏!下次一定要帶嚟玩
隻狗一路追住Hysan,嚇死佢
Shutter Speed | 1/400 s
Aperture | f/2.5
ISO/Film | 100
佢哋用乾草做帽放上個頭度, 好攪笑!
再繼續向前行,去到大樹林,我哋停咗係一棵瞓低咗既白色樹幹度玩,
佢哋玩玩吓變咗係度「捉依因」妹妹搵唔到哥哥係邊, 一路問「哥哥呢?!」
Shutter Speed | 1/200 s
Aperture | f/3.2
ISO/Film | 200
跟住個度仲有2個用乾草搭成既小屋仔,Hysan同芊芊都自己揀咗一個做佢地既屋企,
Hysan係裡面用樹葉煮飯仔, 芊芊都跟哥哥一樣喺度煮飯仔!
然後媽咪執起其他樹枝同佢哋起一個大既草屋!好好玩,行過既途人個個都嚟我哋個屋仔影相,好似變咗個景點咁!
在向前行少少就到咗最出名既木橋, 個個結婚拍戲都會係度影相,
我本來就冇咩興趣, 不過全家嚟到都要影番張先得既! 到此一遊嘛!
Shutter Speed | 1/100 s
Aperture | f/1.8
ISO/Film | 600
當你行行吓會見到對出有一個爛屋,你要留心D先搵到有一條路係行入去個度,
因為條路係俾D好高好高既草圍住,如果你有小朋友一定要俾佢哋入去玩吓,
因為佢地好興奮,D草仲高過大人,佢咪覺得好似個迷宮咁,
行到半路有2條分岔路,有BB車要行右邊好D!
入到去就冇咩特別,都係同佢哋望吓間舊屋,上二樓望吓風景,睇到稻田!
最後都差唔多5:30係時侯走啦,我哋仲要行多15分鐘度跟住見到一間士多,
橫渡頭就係前面,$6一個人,只係搭去對面岸,其實大家如果唔駛諗住睇紅樹林同埋睇吓雀仔,其實可以就咁係呢邊入南生圍都得!
等緊艇仔個陣睇吓個泥灘有好多彈塗魚,Hysan話仲多過濕地公園呀!
最後大約行5分鐘就會見到有小巴可以去番元朗合益街巿.
如果唔想搭可以行番出去新元朗中心,即元朗西鐵站,大約20分鐘!
沿途會見到鐘聲學校,好易行,唔駛驚盪失路!
Photo by CANON 5D Mark III, Len | EF 35mm f/1.4L USM
呀劍評分: 10分
呀劍評語: 如果講大自然真係滿分, 睇住佢哋瞓係草地同玩樹枝搭屋仔, 真係RAW! 如果你要去行個D自然教育徑, 行硬地都係比較難行, 不如去呢度行淋地仲舒服!
呀劍貼士: 廁所就只有一個個的流動廁所, 如果去大就真係麻煩D同臭D, BB換片就只可以行埋一邊, 冇計啦, 想親近大自然, 去便便就係冇咁方便架啦!
南生圍簡介
一個字RAW得嚟易去! 有雀有草地有樹林有長草有破屋有艇仔有士多茶座...講完!
建議落車起點
錦田河與山貝河的交匯處
1.乘76K巴士在紅毛橋下車(南生圍路口,步行草地至少2小時);經橫水渡於新元朗中心回程.2.(建議)乘的士至錦田河與山貝河的交匯處,沿途觀賞沼澤及雀鳥又可到茶座食個lunch或tea,才到草地樹林遊玩;經橫水渡於新元朗中心回程.3.步行起點:元朗港鐵站,另要坐舢舨過河需時:25 分鐘
(以上資料更新至文章當日)


text:
溫哥華北部 必去景點及海濱公園附近酒店推介
海濱公園附近酒店預訂
累積 10 晚,送 1 晚
仲可享精選酒店神秘優惠價
溫哥華北部必去推介 - 海濱公園
想去 溫哥華北部 自由行?等 Hotels.com 帶你玩盡 溫哥華北部海濱公園 啦!留意我地文章,話你知去溫哥華北部 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋溫哥華北部海濱公園 附近有咩酒店,等你更加容易計劃行程,慳返酒店來回景點嘅時間.
溫哥華北部海濱公園 自由行
去得溫哥華北部海濱公園 自由行最緊要一定係揀啱日子去.一啲熱門景點例如,溫哥華北部 嘅 海濱公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
溫哥華北部海濱公園 交通
想去海濱公園 暢順無阻濟,最好就係出發前,睇清楚溫哥華北部海濱公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
溫哥華北部海濱公園 必食必買攻略
溫哥華北部海濱公園一直都係旅遊熱門地點,去到溫哥華北部海濱公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2009年台北自由行 (Day 4 – A) – 九份
今日嘅行程主要係去九份同埋基隆夜市,九份上次有去過,不過基隆夜市就係未去過嘅新景點.朝早起身之後先去西門町嘅鴨肉扁食早餐.
食完早餐先去台北車站買去瑞芳嘅火車飛,因為中午12點先有自強號列車去瑞芳,所以仲有時間係台北車站上面新開嘅微風台北車站(商場)行下.
行到咁上下時間可以去等火車啦. . . . .
坐自強號由台北車站去瑞芳只係需要45分鐘時間,因為上次黎過,所以出左車站好熟路咁行過對面馬路巴士站等巴士.係瑞芳度有一D只係本地人先可以坐嘅免費小巴,遊客唔坐得架.去九份嘅巴士係大巴黎架,由基隆開出去金瓜石或者九份方向嘅巴士就上啦.因為瑞芳屬於基隆市範圍,台北嘅悠遊卡係呢度唔用得,所以記得準備定散紙,不過唔記得巴士費係幾多.
同上次經驗一樣,基隆嘅巴士司機好狼死,由瑞芳上九份全程山路,彎多路窄,但係個司機照樣飛車同高速掟彎.真係一路坐一路驚. . . . .
上九份架巴士係唔會廣播下一站係乜,而且九份只係中途站,所以要自己留意住幾時落車.不過如果係旺季,應該巴士上多數乘客都係九份落車,再唔係認住九份基山街街口間7仔落車就冇錯,巴士駛到黎呢度係個“S”形彎位,一定會慢駛,足夠時間俾你睇清楚按鐘落車.
黎到九份都係係基山街行下,食下路口果檔舊道口牛肉麵,再食下魚丸,又食下賴阿婆芋圓呢D例牌地道小食,跟手再買返D手信.
係基山街街口對面馬路,即係回程巴士站隔離,有一間幾出名嘅手信店叫“李儀餅店”,佢嘅鳳梨酥幾好食架.不過如果係度買自己攞住走會好麻煩,好在佢係台北車站地下街都有間分店,而且可以免費送去酒店.所以我地係呢度order晒我地要嘅種類,然後叫佢係第二日我地臨走前送去酒店,咁當然要先俾晒錢先啦.
待續. . . . .


text:
合球運動喺本地較鮮為人知,呢項運動起源於荷蘭,同籃球有啲相似,都係兩個半場對攻,需要透過投籃得分,但分別係唔能夠運球,只能夠傳球,面對對手攔截亦唔可以強行出手投籃,仲有一點就係要男女混合作賽,可謂一項講求溝通協作嘅運動.而澳門大學係最早將合球引入本地並成立正式球隊,歷史只有十幾年,屬於新興運動.今次廣野訪問到就讀澳大七年,目前正攻讀碩士嘅澳大合球隊隊長周家裕,分享佢多年打合球嘅經歷.
標籤:體育
(人物講嘢)李德恩(運動用品創業者)
近年來,越來越多人討論青年創業,政府亦推出多項青年創業配套,鼓勵年輕人開展自己嘅事業.今期廣野邀請到從事運動服訂制銷售嘅青年阿德,分享一下佢嘅創業心得.
(人物講嘢)梁嘉豪(獨木舟教練)
天氣回暖,夏日將至,又係參加水上活動嘅季節啦!而獨木舟亦係一項唔錯嘅選擇,可以畀你獨自一人泛舟湖面或海中,全靠一個人一支杆去推動隻艇,岩曬鍾意挑戰嘅人士!今期我哋訪問澳門年輕獨木舟教練Aska,同我哋分享一下獨木舟運動嘅樂趣.
(人物講嘢)梁靖偉,何冰儀(劍擊運動員)
相比起足球,籃球,劍擊喺澳門仍然屬於冷門嘅運動,而且澳門劍擊學界賽只有短短六年嘅歷史.但參與其中嘅選手投放落劍擊嘅熱情同精力,絶對唔比其他運動差.近六年來,隨住劍擊學界賽嘅舉辦,新一代嘅人才亦隨之湧現,當中有目前就讀澳大嘅男子花劍選手梁靖偉同學以及旅遊學院嘅女子花劍選手何冰儀同學.今期廣野訪問佢哋點樣喺大學繼續自己嘅劍擊生涯同日後嘅規劃.
(人物講嘢)馮淑玲(圍棋教練)
逆流而上,義無反顧去堅持自己嘅志向,試問又有幾多人?澳門圍棋會教練馮淑玲就係一個例子.兩年前,馮淑玲辭去銀行嘅工作,決意擔任圍棋全職教練,將圍棋傳承俾下一代.澳門圍棋會由上世紀九十年代至今,面對科技進步及社會發展嘅洪流,依然堅持不懈,培育出一代一代嘅本地棋手,馮淑玲亦係當中一員,亦係碩果僅存嘅幾位教練之一.舉步維艱嘅當下,馮淑玲要點樣堅守落去?
(人物講嘢)澳門競技啦啦隊協會
對於本地嘅朋友來講,競技啦啦隊仍然係一項比較新穎,陌生嘅運動.但係喺台灣,日本,乃至泰國,美國等,早已發展蓬勃,深入民心.即使喺香港,亦已開始受到重視.而喺澳門,一班喺台灣留學歸來嘅年青人,懷抱住大學四年來參與啦啦隊嘅汗水,感動同熱情,再次喺呢度聚集起來,由核心成員Dora,Genet,Oscar,Lok,Leo,Chloe,Ada組成嘅MACC澳門競技啦啦隊協會,喺有限嘅資源同時間下,仍然不懈訓練,決意要將呢項運動引入澳門,將星星之火,燃點為燎原的光輝.
(封面圖:澳門競技啦啦隊協會主要成員,左起:Lok,Chloe,Ada,Leo)
(懷舊嘅嘢)望廈體育館
望廈體育館是澳門第一個公眾室內體育館,於1983年2月26日正式落成啟用,其前身是葡國的陸軍球場,主要供駐澳葡國軍隊訓練軍人,或借予體育團體及學校練習及比賽之用,其後被改建成體育館,供澳門市民大眾使用.


text:
(林作文)保險迷思(林作)(第106期)
2017-1-11 19:00:21
推銷電話,相信大家耐唔耐都會收到三五七個.收得最多嘅除咗銀行計劃同埋財仔借錢以外,就係保險公司嘅cold call同你推銷保險.依家見到每年保險公司越請越多人,食飯嗰陣又總會有幾個保險朋友同你講下保險點點點重要(又或者係facebook上面散發下正能量,幫到客人有幾開心fighting),究竟保險係咪真係咁值得買呢?咁啱呀媽相熟嘅經紀想搵我傾保險,好,就去親自了解下.
大學讀數,所以聽完保險經紀講完之後點都要返屋企自己計下數,睇下咩plan底啲.計落,最底買始終係醫療意外plan.無他,個leverage夠大,平少少嘅幾千蚊一年,可能入一次醫院七八萬咁已經等於你十幾年嘅保費,抵番晒.加上公立醫院使用率長期爆滿,想睇都無得睇,隨時排個專科都要等於1至2年,所以奉勸如果無公司醫療或者意外保嘅話快啲去自己整返份.
定期人壽?小弟自問工作安全,家中老母又唔使我供養,所以無乜需要.儲蓄人壽?嘩,又要我供咁耐,lock實我啲錢咁多年,仲要利息咁低,擺成10幾20年先double到個數.加上本人要唔知第日生唔生仔,所以都係無乜需要.相信對呢種計劃最感興趣嘅,一定係大陸富商,因為可以合法逃遺產稅(過身後嘅保險賠償唔使計稅).不過,大陸政府都唔傻,之前禁止大陸客用銀聯卡喺香港買保險可能就係想打壓呢種風氣.
好啦,最後就係最大名(或者臭名)頂頂既投資相連單.聽咗同睇咗好耐,連我都唔可以100%明晒.原因無他,太多各種各樣嘅獎賞,收費同埋計算方法.不過,聽咗咁耐我大體上可以歸立出兩點.第一,我相信世界上每一間公司都係想賺錢嘅.所以如果要經一間保險公司去同基金公司買基金嘅話,我中間一定會畀人抽唔少嘅手續費.要玩長線嘅話,咁我點解唔買隻穩定嘅大公司股票收息同埋博間公司會繼續擴張發展.第二,個經紀係咁講話如果1年賺6%或者9%嘅話20年後有幾多錢.大佬,9個%呀!跟住《港股策略王》買都未必得啦,點信你呀,睇下今年強積金嘅表現其實已經可以略知一二.
老實講,我認為保險業最黃金嘅時期已經過去.隨住保險從業員人數不斷上升,但香港同埋大陸市場持續收窄,可以咁講保險業已經out啦.咁呢排興乜?搞start up啦!如果真係唔想返朝9晚5返office工,不如試下搵班志同道合嘅朋友一齊出去闖下,隨時自己做埋大老闆.就算失敗,得返嚟嘅寶貴經驗如果之後想跳返入去其他行業亦都非常適用.


text:
Eurovision 喺5月12日完成決賽,我都係第一年自己喺App投埋票睇 Eurovision .依家 Eurovision 有兩個非歐洲國家參與,一個係以色列,但因為以色列只能玩EBU之故,另一個係澳洲,今年 Deadpool 2嘅抽水宣傳片問咗個好問題:點解加拿大唔玩得?其實唔計加拿大好多唱得之人, Eurovision 加Non-EU賽區,因為有啲非歐洲國家,與歐洲原宗主國有極緊密聯繫,應該俾佢地入嚟,帶啲新衝擊.
Eurovision 應加乜國家
澳洲其實入 Eurovision 好勉強,因為佢同原宗主國聯繫係唔係去到應該拉埋一齊玩地步?如果澳洲可以入 Eurovision ,其實有幾個同歐洲有密切聯繫嘅國家,都應該入得 Eurovision 玩.加拿大可以入 Eurovision ,唔係Deadpool 2果個抽水宣傳片嘅理由,而係因為加拿大嘅英法雙語社區,呢個就係可以入 Eurovision 嘅真正理由.另一個情況相似係大量荷語人喺度嘅南非,以及依家好多人同葡萄牙以及西班牙關係密切嘅中南美洲國家.
另一個因素,應該係有幾多可以住歐盟海外國民喺度,而亞洲地區,有三個國家應該納入,包括葡語系嘅東帝汶同澳門,以及有至少有五十萬人以上可以住歐盟嘅香港,當然澳門我認為應該等到澳門民主化後先咁做,而香港,如果RTHK嘅獨立性(香港唯一嘅EBU成員)有懷疑,都唔好納入住,但東帝汶有大量有葡國公民,所以將東帝汶納入係合理,況且東帝汶係一個民主國家,香港同澳門仲話被中國佔領緊,又另作別論啫,係唔係.
但有一個國家,一定無資格,果個係中國,對內容有任何審查嘅國家係無資格播 Eurovision ,唔好話玩.中國啲網播 Eurovision 走去幫彩虹旗加格仔,你無病嘛, Eurovision 連變性人都贏過大獎(奧地利),彩虹旗係一定有,咁討厭政治,咁中國人返去早抖,歐洲唔歡迎呢啲國家. Eurovision 係一直有政治嘅存在,唔係扮傻仔.


text:
海灣度假海灘 必去景點及碼頭公園附近酒店推介
碼頭公園附近酒店預訂
累積 10 晚,送 1 晚
仲可享精選酒店神秘優惠價
海灣度假海灘必去推介 - 碼頭公園
想去 海灣度假海灘 自由行?等 Hotels.com 帶你玩盡 海灣度假海灘碼頭公園 啦!留意我地文章,話你知去海灣度假海灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋海灣度假海灘碼頭公園 附近有咩酒店,等你更加容易計劃行程,慳返酒店來回景點嘅時間.
海灣度假海灘碼頭公園 自由行
去得海灣度假海灘碼頭公園 自由行最緊要一定係揀啱日子去.一啲熱門景點例如,海灣度假海灘 嘅 碼頭公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
海灣度假海灘碼頭公園 交通
想去碼頭公園 暢順無阻濟,最好就係出發前,睇清楚海灣度假海灘碼頭公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
海灣度假海灘碼頭公園 必食必買攻略
海灣度假海灘碼頭公園一直都係旅遊熱門地點,去到海灣度假海灘碼頭公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
最近網上就有一條短片引起唔少迴響,內容係關於大家另一半身邊好容易會出現嘅「狗公同姣婆」,訪問入面仲有唔少人分享曾經因為呢啲人出現而導致自己同另一半分手,其實感情嘅事係冇得勉強,一個人真係變咗心都控制唔到,不過如果珍惜一段感情,當然亦都要好好維繫唔好等有機心嘅人乘虛而入.今日就等我小編喺度分享去旅行嘅時候能令男友冧爆的8個舉動,快啲學識等身邊嘅小三唔好有機會破壞你哋啦.
1. Kiss and Hug
好多人一齊耐咗,就唔會再好似熱戀期咁經常錫又或者攬對方,不過如果去旅行,記得唔可以偷懶,每朝起身同每晚瞓之前都記得要做足,提升你哋嘅親密度有助維繫感情.
2. 有意見要出聲
老老豆豆,兩個人一齊溝通真係好重要,如果平時係香港忙已經好少有時間溝通,難得去旅行梗係要好好把握機會,簡單如幫手搵路,講下自己想食咩,都唔好忽略.
3. 讚美的重要
兩個人一齊嘅時候,認同感真係好重要,所以去旅行嘅時候,不妨搵多啲機會讚下對方,例如佢係認路王,識得帶你去搵秘景,咁樣會令佢覺得可以照顧到你,滿足男性大男人嘅慾望.
4. 摸丫摸
好多時偷偷嘅肢體接觸會令男人更加依戀你,好似係床到大家各自玩手機,手腳不妨掂下對方,加強親密度,有時一個唔覺意,更會令大家更進一步.
5. 發脾氣解決唔到問題
體諒唔好亂發脾氣可以話係兩個人相處嘅一大重點,例如旅行途中如果出現咩小插曲,唔好一味黑面,要幫手諗下解決方法,如果唔係嘅話,會令對方覺得你公主病好難頂,呢個時候溫柔女人就有危機可乘.
6. 女人也要幽默感
爾偶發揮幽默感 ,可以令你地行程更加精彩,對足幾日幾夜,相信大家都總有無野講嘅時候,間唔中幽默一下,增加趣味,會令大家相處有新鮮感,同時發掘到大家嘅另一面.
7. Secret Language
好多時情侶嘅親密感,係由兩個嘅專屬語言所組成,好似花名或者大家先明白嘅字句,得你地兩個明其他人唔明,就會多咗種莫名嘅親密感,想介入都好難喇.
8. 主動慰勞
去旅行好多時行足全日行到好攰,如果自駕遊亦會好容易頸緊膊痛,呢個時候主動幫對方按摩吓 ,會令對方覺得你體貼,親密度自然up .
相片來源:surferboianddollbaby @tumblr


text:
千代田 必去景點及秋葉原電器街附近酒店推介
預訂秋葉原電器街附近酒店住宿
累積 10 晚,送 1 晚
仲可享精選酒店神秘優惠價
千代田必去推介 - 秋葉原電器街
秋葉原電器街係東京,全日本甚至全世界嘅動漫迷天堂!呢度有各種各樣最新最潮嘅動漫資訊同電器產品,全部都可以喺度搵到!就算你唔係動漫迷,都可以嚟睇下有咩好玩嘅新潮嘢,同埋感受下呢度有咩特別!
秋葉原必去推介
「Yodobashi 秋葉原店」係東京秋葉原站前面嘅綜合家電販賣商店.內面有好多日本製嘅家電商品,好似電飯煲,美容儀等等,價錢平過香港好多!除咗家電,仲有時尚品牌商店同美食街,就算係度行全日都唔會悶呀!「AKIHABARAGAMERS 總店」係賣漫畫・聲優商品嘅專門店.呢度有大量動漫嘅周邊商品,好似雜誌,CD,杯等等,動漫迷要草定彈藥去血拼啦!
秋葉原必買推介
電視遊戲,動漫,偶像相關音樂影像:Sofmap 秋葉原總店,除咗新嘅產品之外,仲有好多比較平嘅庫存產品同二手產品;AKIBA 文化 ZONE4.Animate 秋葉原. 家電:EDION Akiba,Laox 秋葉原本店有二手嘅動漫周邊產品,遊戲軟體,DVD 同公仔模型,產品非常豐富.仲有 LIBERTY 秋葉原1號店,LIBERTY 秋葉原7號店,Mandarake Complex 都值得去下㗎!
秋葉原必食推介
如果你係高達迷,就要去「GUNDAM Café」朝聖啦!「GUNDAM Café」係日本勁有人氣,cafe入面將GUNDAM嘅漫畫世界係現實世界呈現出嚟.店內仲有以GUNDAM為主嘅裝扮,高達迷記得要去打卡啦!


text:
9月中, 係新公司工作左半年
尋天生日
發住燒返工
上司返到香港嘅辦公室
見到我第一句就問:
“L有冇同你講展覽會出左咩事?”
出左咩事? 當然唔係好事
原來我幫展覽會做個個backdraft錯左size
代言人由半身cut剩只有一個頭
當著上司面翻睇舊資料 (請打工仔們keep好舊文件, 冇3個月唔好丟, 隨時救你一命)
發現同事L比我的手寫稿入面有兩個size, 一個岩一個錯
但因為一個用in一個用cm, 我冇留意就直接用cm個size
結果二選一揀左錯個個 (運氣也未免太好)
output錯size是當然的事
其實, 我見到兩個size係應該再問同事邊個先岩
但負責對size, 跟印刷廠溝通的L可以任由錯size的file出街
佢都應該負一部分責任
但我見到的事實係
L一d悔意都冇
而上司冇再追究
但亦傾向於將問題歸咎於我
4年的設計生涯
第一次遇到咁大嘅失誤
亦都第一次食左咁大隻死貓 (有半隻係抵我食)
反正下年都想全識讀書
反正投資開始獲利, 可以試下做全職投機
反正年尾公司一定忙到死, 可以完好無缺捱到annual review的機會真係好底
好唔好將一早寫好的離職信放係上司枱面就算?
感謝同我慶祝的朋友
第一次生日有真係了解自己嘅知己係身邊
係老天爺比我最大嘅生日禮物


text:
聖路易 必去景點及北漢利站附近酒店推介
北漢利站附近酒店預訂
累積 10 晚,送 1 晚
仲可享精選酒店神秘優惠價
聖路易必去推介 - 北漢利站
想去 聖路易 自由行?等 Hotels.com 帶你玩盡 聖路易北漢利站 啦!留意我地文章,話你知去聖路易 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖路易北漢利站 附近有咩酒店,等你更加容易計劃行程,慳返酒店來回景點嘅時間.
聖路易北漢利站 自由行
去得聖路易北漢利站 自由行最緊要一定係揀啱日子去.一啲熱門景點例如,聖路易 嘅 北漢利站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖路易北漢利站 交通
想去北漢利站 暢順無阻濟,最好就係出發前,睇清楚聖路易北漢利站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖路易北漢利站 必食必買攻略
聖路易北漢利站一直都係旅遊熱門地點,去到聖路易北漢利站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
每次整飯俾hime食,離不開最基本嘅雞胸肉.
試過一次買咗塊魚柳俾佢,點知佢唔多吼,食食吓寧願去食返乾糧.
呢個囡真係好唔鍾意食魚.
hime細個時曾經買過包魚味嘅orijen俾佢食,佢都係食得好唔願意.
諗返轉頭,佢其實幾叻,日日食住自己唔鍾意嘅嘢食,仲要食足個幾月.
之後無再俾過魚佢,keep住俾雞胸.
雖然hime嘅主要食糧都係乾糧,但個個禮拜咁整,又淨食雞胸,好似唔係咁均衡.
於是諗住買本書嚟睇啦.
Continue reading “牛肉にチャレンジ" →
到底食咗啲咩食到舐舐脷呢?
仲有點解個鼻哥黃咗一點嘅?
10月尾時開始咗俾hime食Orijen以外嘅嘢.
因每兩個禮拜先會有一次,所以選擇自家製而唔買罐頭.
自己整包保新鮮,乾淨.
因為啲材料本身就係我哋嘅食材嚟,唔洗特別另外買.
做法只需要整碎,唔洗任何調味,蒸熟即可.
第一次係清蒸雞胸肉.
蒸完一打開蓋hime就已經追住我.
對於我哋嚟講嘅「腥」正正就係hime覺得嘅甜.
第二次見雪櫃有南瓜,於是又加啲南瓜蓉.
將啲雞蒸嘅汁+水,變成南瓜雞肉湯.
每次hime都係先飲晒啲湯,再慢慢食啲雞肉.
呢個囡其中一個優點就係:
嗰樣嘢食幾好味,幾鍾意食都好,都唔會話一次過要食晒為止.
都識得行開兜幾個圈先返嚟再食過.
跌落咗地嘅一粒仔都唔能夠放過.
新鮮雞肉噃,就算攝咗落盤底唔洗篤住都會即刻摷返出嚟食呀!
見佢食到嗒嗒聲,好鬼滋味.
食到咁上吓,開始無聊啦!
又用手嚟攞嘢食.
挪威貓嘅壞習慣,無論飲水食嘢都好鍾意用手同擔出碗外食.
呢兩個壞習慣好難改⋯⋯
差啲同我碗都洗埋.
鼻哥嗰點南瓜,洗面洗咗成個字都未抹唔走,最後我出手同佢抹咗佢.
Continue reading “猫の手作りご飯" →


text:
Godiva x ritz Carlton tea set
今次呢個tea set時間比較長
去到出年嘅1月1號
不過11月30號之前定位去食就會比較平
所以如果有興趣又唔想迫嘅朋友
就可以早啲去試吓啦
12月1號之後價錢就會貴啲啦!
今次冇以往嘅咁難訂位
只係早一日訂都仲有位喎
同以往一樣幾乎八成都係朱古力嘅甜品
如果唔係朱古力埋去食都會覺得幾溜
tea set 嘅架就用上金色同熱氣球形狀
感覺上更顯高貴
成個tea set 總共有三個鹹點
其餘嘅全部都係甜點
鹹點包括有
魚子醬配蘇格蘭煙三文魚水瓜柳粒包,玉米雞沙律火箭菜無酵母雜殼包,
黑芝麻鴨肝檸檬迷你三文治
個人最鍾意三文魚水瓜柳粒包,
可能因為我對三文魚情有獨鍾
煙三文魚鹹鹹地,配上水瓜就能夠有種
冇咁咸又有啲Fresh 嘅感覺
今次Tea set係以酥餅作為主題
所以每樣朱古力都有酥餅做底
未到包括有抹茶酥餅,朱古力酥餅
夏威夷果仁薑味酥餅,合桃朱古力碎酥餅,比利時餅乾杏仁酥餅等等
飲品方面可以選擇隨套餐附送嘅
榛子朱古力,其實味道唔錯亦唔苦
不過食完咁多以朱古力作為主題嘅甜品之後
個人建議可以選擇飲杯茶會比較好
能夠清一清味蕾
再試吓下一道甜品
Cafe 103
地址:環球貿易廣場麗思卡爾頓酒店
11月30號前$388一位


text:
今日朝早去左銅鑼灣睇戲,睇完之後原本打算問下 Mandy 同 Thomas 會唔會去山頂.不過我唔記得左 Mandy 今日要返工,後尾記得後諗住會唔會夜晚去,點知俾 Thomas 唔係咁好語氣講唔去.
算喇,原來佢地都唔係打算今個星期去,傻仔左添.
之後就去CityU,不過去到半個鐘左右就同瘦 Ken 佢地落左去黃金,一齊睇下果度既書,Jack 買左個手制,Keyboard.
佢地買完之後,就返屋企,我就獨自一個落左鴨記買叉電同埋萬能插蘇.
之後我又好無聊咁返去 CityU,無耐 Thomas 打黎,話同 Mandy 一齊食野.咁我就落左新浦崗,上左 Thomas 屋企,同佢整整部腦,update 個 BIOS後,就去食野.食完野就送 Mandy 返屋企.
最後就落左旺角打機………當然係一路打一路俾 Thomas 話喇.>.<
今日見到 Mandy 好開心下呀,hee hee,唔錯唔錯,Thomas 基本上乎合 Mandy 之前同我講佢揀男朋友既條件喇……hee hee.
E.g. 識音樂,夠高,又可以 Tump 到佢開心.
依家開始應該都可以放心家喇,而我應該亦都係時間抽離「電燈膽」呢個角色,去繼續搵我既女朋友喇 ^.^.
P.S. 今日好搞笑,瘦Ken 讚我揀女朋友既 taste 好左喎….因為佢果日係 OA 見到 Mandy…….我答佢果個係人地既女朋友之後,佢即時無聲出,ha ha.


text:
「網絡」
香港其實有好好嘅網絡,因為大部份嘅地方都有光纖入到屋.價錢嚟講真係唔算貴,而係速度方面亦都唔輸蝕.但係香港揀寬頻供應商就同揀電訊商一樣咁麻煩.因為每間公司都提供唔同嘅服務,而有啲大廈屋苑就真係要睇下你想用個間.真係有啲大廈只可以得一間供應商俾你揀,就算知道佢哋服務差你都無辦法,焗住要用佢哋!有時租樓同買樓都真係要先問清楚!
「寬頻」
其實因為搬屋所以要將現有嘅寬頻服務搬遷到新屋嗰邊.雖然用咗網上行一段時間,但係今次真係比佢吹脹.我已經一早打電話去客戶服務中心同佢哋講我要做搬遷手續.而當時個客服已經同我講要收搬遷費,我亦唔介意.但係點知到預約當日,個師傅上嚟安裝嘅時候先至話唔得.咁我當然打去鬧爆佢哋啦!搞咗幾日新屋仲未有寬頻,真係人都癲!
「流失」
講真我唔相信我個屋苑得我一個用網上行,而點解佢哋裝唔到嘅原因係因為要砌開走廊上面嘅假天花,所以要收我額外嘅費用.咁點嘅佢哋唔早啲講?唔通佢哋真係得我一個用戶?如果佢哋一早講我都無咁嬲,真係離晒大譜!講真我唔係無俾月費,仲要用咗佢哋好多年!更何況我已經要俾搬遷費,就係咁,佢哋將會無咗一個長期客戶.其實如果有啲咁嘅情況,應該一早知道,唔駛等師傅上門先知囉!


text:
Yue:Tag:man_made=breakwater
用 man_made=breakwater 嚟分辨 防波堤 - 人造嘅建築物用嚟保護海岸或者海港,通常用嚟保護喺海港harbour嘅船免受大浪傷害.呢啲可以用大型自然巨礫,石屎四腳錐體,廢物瓦礫嚟起嘅,成為固體石屎建築物或者石建築物.通常個頂係平嘅而且有一個畀公眾用嘅highway=footway或者行人徑.
小心唔好同man_made=groyne混淆咗,呢個標籤指嘅係薄嘅結構用嚟阻止鬆散嘅嘢(例如沙)被沖走或者沿住岸邊或者man_made=pier移動.
點樣畫地圖
- 睇埋 Coastline
窄嘅防波堤就用一條way加埋man_made=breakwater.濶嘅防波堤就用area加埋相似嘅標籤.防波堤都可能有man_made=lighthouse或者導航燈.如果有路徑喺上面就用highway=footway或者類似標籤.如果有幅牆喺濶嘅防波堤一邊可以用barrier=wall.如果船喺可以綁喺防波堤,可以用mooring=*同埋用highway=steps嚟標籤通往水面嘅樓梯.
建議方案
已核准方案: Proposed features/Breakwater


text:
尤物麻將註冊送寫真撲克牌,送完為止
瀏覽:153
出師表廣東話版
你伯爺出黎行,半路就去咗賣鹹鴨蛋,睇個勢,依家個地盤分成三嚿,益州睇黎都係保唔住嘅嘞,以後個世道睇黎都幾難崖.但係你伯爺留低班細慨都好忠心,班懵柄出去劈友連命都唔要,呢D都係睇在你老豆以前俾錢又俾女的份上,現家想報答返你啫.
嗱,阿叔我現家就只係想你醒醒定定,搞掂你老豆嘅遺願,等D兄弟都有得威;千祈唔好將自己當成一嚿叉燒,辜負左班手足.
家嚇班兄弟都係自己友嚟,想鬧邊個摑邊個,都要公平;唔俾心機做野嘅,成日係度搞三搞四嘅,同埋份人忠忠直直嘅,就交俾保衛科,應該斬手既斬手,應該升職嘅就升職,甘樣就表現到你對大家都係公平嘅,你千其唔好幫埋一邊,對大家大細超.
郭仔,費仔,董仔,份人都好老實,做野好週到,你爺伯在世個時就特別睇得起佢地,臨死前叫佢地好好幫扶你,阿叔我話齋,會裏面大大細細嘅 事情都可以交俾佢地;你個個懵柄向叔,人好好,亦都好生猛,劈得玩得,你伯爺都話佢“掂”,你得就提拔一下,我覺得收陀地劈友嘅事就交俾佢,一定可以搞大 我地個地盤,以後就冇人敢惹我地架嘞.
我地舊陣時個會點解開始甘勁呢,就係因為一直收埋D老實人,趕走D呃飲呃食既,後黎點解會搞到甘衰,就係因為身邊剩番班口噏噏當秘笈 嘅廢人,你伯爺以前次次同我傾計,講起呢單野都赤赤痛.侍中,尚書,長史,參軍,呢幾條友都係阿叔我斬過雞頭嘅好兄弟,你一定要信佢地,我地會重振雄風之 日就指意曬你嘞!
阿叔本來就係個耕田佬,係南陽都有番幾嚿田,在呢個人隊人既時代,我不想隊人,只係想唔俾人隊.
你伯爺唔嫌棄我,三日唔埋兩日就走去我屋企,問我點搞好個會,阿叔我就感激到標曬馬尿,甘就跟左你老豆啦. 後黎我地會同操爺個會開片,衰左,阿叔我撐住成個會,到現家都廿幾年羅.
你伯爺知道阿叔我醒目,所以賣鹹鴨蛋之前就將大事都交托曬俾我,自從換左你做阿頭之後,我就日日失眠,擔心辜負左大佬嘅心意,所以五月個 時就帶住班手兄開船過河,去個個山K啦嘅地方,搞掂曬所有應該搞定嘅野.依家南邊無人再敢搞三搞四,我地班靚又人強馬壯,應該好好地俾班手足疏弗下.然後 再將中原打番番黎,將個D冇本心嘅二五仔通通做低曬,將我地個D忠字頭嘅都扶番起身.咁樣我就算對得你伯爺住啦.至於要點搞,冧橋呢D甘嘅野就要靠攸之, 祎仔,允仔佢地嘞.
呢一次阿叔我就係去劈班契弟,劈唔成嘅話你話點就點.如果搞唔掂個會,你就去搵攸之,祎仔,允仔,我就唔信個班野敢吃碗麵反碗底.阿仔 你都應該揾個時間好好地甘諗下你伯爺既話.甘你阿叔我就好欣慰啦.得啦得啦,時間到,去劈友啦,男人老狗,標曬馬尿甘,都唔知講左D乜野.
網站目錄 所有文章皆由程式自動從網路抓取,所有權皆該屬文章擁有者.0


text:
性女病
唔講唔知,其實女仔嚟講,好多病都係到廿幾歲先有,尤其是開始左啪啪啪生活之後特別容易有.以下就係一啲例子.我身邊好多開始左性行為既女仔都有,之後連我都有埋!女仔當然要注意,唔好以為而家自己冇就以後都冇.好多女仔係性生活一年後,甚至兩年後先有!男仔都要知呢啲野,咁就明白女朋友既不適,同埋會學識要小心行事!
陰道炎
其實陰道炎真係常見到冇得再常見.中學識一個應該係處既女仔已經有.到大學,身邊唔少女性朋友都有啪過,而當中真係超過一半都有過,有女性朋友同梳柄玩下都有!
成因
其實著得多緊身牛仔褲或者去廁所比水彈到都有機會有.但當然,性女有陰道炎都通常係因為啪果陣唔夠衛生.大多數陰道炎都係由念珠菌引起既.平時陰道正常都有念珠菌,但如果大便啲惡菌hi入陰道,令陰道內在環境出現變化,就好易誘發念珠菌感染! 你諗下,尿道,陰道,屎眼,3 個窿咁近,啲菌係咪好容易走嚟走去?屎眼啲菌走左去陰道都真係唔難.尤其是你地啲男朋友呀,成日企圖wrong hole,個dom 唔小心hi到屎眼口又唔理,照插入陰道,啲菌咪隨住個dom送入你陰道囉.真係要多謝佢地!或者佢地指插你前冇洗手,手不嬲就好多菌架喇,咁照指插咪又係搞到你陰道好多菌.話就話陰道弱酸性有殺菌能力姐,你估佢殺菌真係勁到消毒水咁咩.
癥狀
通常都係下體入面痕呀,然後有好多好結,類似豆腐渣既分泌物咁囉.
治療
都係去睇醫生,佢就會比啲藥你塞入陰道架喇.記住要用哂所有佢比你既藥.塞藥後粒藥會在你陰道內溶化,然後就好多白色好結既野流落你底褲,所以最好就用返謢墊啦,如果唔係坐濕人地啲櫈就唔好啦.
預防
真係唔好話我唔提你,有過一次陰道炎就好容易會復發.預防都係最緊要注意衛生!最好就啪之前沖個涼啦,唔得都用濕紙巾抹幾次你個屎眼啦.同埋如果冇沖涼,你一feel 到你partner個dom hi 到屎眼就要即刻停!換過個套! 仲有,食多啲有乳酸菌既野,例如乳酪呀果啲,呢個菌對增強陰道抵抗力好有用架!同埋底褲要著棉質透氣果啲.平時唔好懶,要手洗底褲,著之前用熨斗 熨一次,高溫可以殺死剩餘既菌,咁就著得安心喇!同埋陰道炎係一啲你一抵抗力差就會出現既野,所以老套啲都要講句,早啲瞓啦,食啲有益既食物啦呀妹!
尿道炎/ 膀胱炎
頭先講過,女仔3個窿好近,啲菌都好易由屎眼或者陰道走去尿道,所以觸發尿道炎.屎入面既大腸桿菌入左尿道就好易會有尿道炎.尿道連接膀胱,所以一有尿道炎又好易有膀胱炎.都咪話唔慘!同樣啦,超過一半的女性一生中都至少會出現一次尿道炎,所以都係唔好驚!!!
癥狀
尿道/膀胱炎真係好撚麻煩.陰道炎都係痕姐,尿道炎係搞到你成日都好急尿!你係會郁啲就想痾,而你feel 到想痾果陣就已經想賴,所以要成日仆入廁所!一日痾十幾次尿都唔誇張,仲要每次就好少尿.痾果陣又有啲赤痛啦,尿又濁啦.同埋如果有埋膀胱炎,會下腹痛,講緊係尿袋果啲位酸酸痛痛咁.唔好以為少少痛喎!我就要食止痛藥先handle到!最慘係咩呢?係由咩事都冇到尿袋痛都只係幾個鐘既事.尿袋一痛即係你離賴尿不遠了.如果去去下街咁樣都咪話唔濕濟!
治療
睇醫生,佢驗尿證實你係尿道炎,就會比兩種藥你.一種係叫朱古力豆,個樣真係幾似朱古力豆,係啲紓解你發炎腫痛既藥嚟,食左痾尿就冇咁痛,下腹都唔會痛,食左,啲尿會轉做橙色.另一種就係抗生素,會殺死引致你發炎果啲菌,咁你都係要食哂成個療程.
預防
同樣啦,有過一次就會好易復發架喇.都係要衛生呀,同埋增強抵抗力!同埋網上話食小紅莓work 架!平時啪啪啪前飲兩杯水,啪完就即刻痾次尿,排走尿道口既菌先.同埋唔好忍尿!忍得尿多都可以有尿道炎.
有陰道/尿道/膀胱炎時唔好啪啪啪.如果唔係啲菌可以惹到比對方(注意:男仔可以惹菌上身但冇癥狀,到下次啪時又惹返比個女仔).
秘技
呢個真係秘技,性價比極高.女仔可以沖涼後準備一個小膠盤,倒啲暖水,放啲鹽,然後成個pat坐入去浸15分鐘.3個窿消毒殺菌一剔過!
** 唔好諗住將小紅莓加入乳酪一齊食就可以一次過預防兩種病.因為小紅莓入面有啲物質會將乳酪啲益菌減效!
不要不和我做
Related Articles
其實啪啪啪可以好生活化
好多人未啪啪啪過之前,一係就覺得啪啪啪好
這個博物館收集全世界破碎的芳心
你曾因失戀而傷心嗎?也許你覺得這個世界沒
在新的一年當一個Believer
男友經常胡謅很多無關痛癢的事,例如憑空捏
No commentsWrite a comment
Only registered users can comment.


text:
劉青雲同老婆郭藹明(Amy)係圈中有名嘅恩愛夫妻,不時會行孖咇出街,日前下晝2點出現喺中環置地見到佢哋兩公婆,以為佢哋由西貢出嚟港島行街街shopping放假,但原來唔係「二人世界」去拍拖,而係陪老人家睇醫生
佢哋坐住由司機開嘅七人車去到置地廣場門口,一開車門佢哋好快速落車,然後青雲扶住劉爸爸落車先,劉爸爸撐住枴杖行上行人路等齊人,精神唔錯,之後輪到劉媽媽準備落車嗰時,青雲唔單止用手擋喺媽咪頭頂怕佢撞到,後來索性抱媽咪落地,然後同行嘅外傭同Amy就負責扶住劉媽媽行去中建大廈睇專科.
青雲夫婦日前現身中環
然後劉爸爸落車
大約個幾鐘之後,見到青雲一家人睇完醫生落樓,雖然青雲嘅父母都已經80幾歲,但睇落都幾精神,見佢媽咪出嚟時都係自己行路嘅,不過外傭都一路喺旁邊睇住.佢哋等到到司機揸番架車到置地門口,青雲扶完兩老上車,仲幫佢爸爸綁好安全帶,佢先上車離開.
睇嚟青雲夫婦都好緊張未落車嘅人
青雲扶住媽咪,另一邊廂Amy都有望吓已經行咗上行人路嘅劉爸爸.
劉媽媽壓軸落車,青雲將兩手挾喺媽咪腋下,劉媽媽好自然咁攬住個仔…
一個轉身,青雲就抱咗阿媽落地
見到Amy呢個笑容,睇嚟好滿意老公嘅表現.
青雲唔知係咪怕醜,見阿媽安全落地就分開行,等老婆同外傭扶阿媽.
劉家兩老睇完醫生,等車離開.
話晒都係港姐冠軍,有美貌有學識,但Amy都好貼地,幫外傭攞嘢.
劉媽媽第一個上車
見到老婆拎咁多袋,青雲似乎想幫手.
尾二上車嘅係劉爸爸
劉爸爸上車後,青雲親手幫佢扣安全帶(紅圈示).
最後先到青雲上車
其實當年就係劉爸爸獨具慧眼叫個仔去投考無綫電視藝員訓練班,不過由細到大佢爸爸媽媽都比較錫家姐同細佬,唔知係咪因為青雲細細個已生成黑炭頭咁,唔夠家姐同細佬咁可愛,但係青雲長大成人後對父母非常孝順,只不過佢性格比較內斂,可能唔識口甜舌滑o氹人,但肯定會好細心對老人家.佢曾經喺facebook中講及孝順父母嘅嘢:「不知不覺,我們的父母長輩漸漸年邁,請珍惜與父母一起的時光,多聽聽他們的嘮叨,多給他們打電話,多陪陪他們散步,多幫他們做家務.願天下所有的長輩們健康長壽!」睇嚟青雲唔止講得出,仲做得到,係堅‧孝順!
(蘋果日報)


text:
泰國消費低,少少錢就可以享受到旅行嘅樂趣,而且又近香港,需要嘅旅費比較少,所以成為香港人最鐘意嘅旅遊國家之一.不過近年來,成日都會聽講有人喺泰國旅行嘅時候遇上騙案,出外旅遊開開心心,無人會想損失財物,甚至危害到人身安全,所以大家一定要多加注意,提防各種危險,今次小編就話比大家知5種泰國最常見嘅騙案手法,一定要多加留意啦!
1 .大皇宮外的「餵鴿子騙局」
曼谷大皇宮係旅客嘅熱門景點,皇宮外面成日會有一大群鴿,旅客尤其係小朋友成日見到一大群鴿都會走過去影相同埋望下.呢個時候,附近嘅小販就會笑笑口走埋嚟拎飼料比你餵鴿,好多人會以為佢地係飼養員想同遊客互動,但當你一接過飼料嘅一刻,你就墜入騙局啦!
唔理你有無餵鴿,小販都會向你收好貴嘅飼料費,你想走都走唔甩!所以記得喺街到千其唔好亂拎陌生人比你嘅野呀!
2 .裝好心的「篤篤車騙子」
泰國嘅主要交通工具除咗的士,大概就係篤篤車,當你話比篤篤車司機去邊個景點嘅時候,佢地可能會扮好心同你講今天因為內部裝修等等假嘅原因去呃你景點今日唔開門.呢個時候遊客通常都會慌亂唔知點算好,佢地就會趁機話比旅客知有另外1間寺廟,咁啱有位高僧喺嗰到幫人祈福,可以載你過去,而且強調只收你50或者100泰銖車錢.
當你以為出門遇貴人而上車,其實你分分鐘就上咗架「賊車」.因為通常呢啲篤篤車司機都同所謂「高僧」或者珠寶店家係同夥,佢地會載你去所謂高僧寺廟,然後喺你接受高僧「祈福」唔注意嘅時候,偷你銀包同埋電話~
又或者載你去某個「美術館」,其實係賣一堆劣質品嘅禮品珠寶店,然後你會被買幾千甚至成萬蚊嘅垃圾離開.所以唔好亂上篤篤車,最好係搭的士,保障自己最好做好準備,查清楚各個景點嘅開放時間,以防受騙.
3 . 水上活動騙案
去泰國度假好多時都會玩水上活動,就好似快艇,水上電單車,香蕉船等都係要收費嘅項目.有啲店家會喺你歸還水上電單車嘅時候,誣告你整花咗佢地嘅電單車,會要求遊客賠償幾千至幾萬蚊.
萬一不幸遇上以上情況,就要搵警察幫手,或者請可靠嘅導遊幫你搵一間值得信賴嘅船家,再由導遊幫你同船家交涉同埋付款.又或者可以叫船家派一位工作人員坐喺後座帶住你騎,咁樣就算出事,都唔係你嘅問題.
4 .利用遊客同情心的偷竊手法
喺街到有小朋友捧住1大束玫瑰花叫你買,就要小心係騙案,因為就算你已經耍手擰頭拒絕佢地,佢地都會越靠越近,不停叫你買.當你想離開嘅時候,一定要捉實你嘅手袋,銀包,貴重物品!因為有案例係賣花小朋友會用玫瑰花擋住旅客嘅視線,另一隻手伸近你個袋偷銀包!千其唔好因為對方係小朋友而鬆懈,一定要多加提防!
5 .按摩店騙案
喺觀光熱點嘅大街小巷,好易遇上騙子!佢地會自稱係按摩店嘅經理,因為今天人客少,所以要自己出嚟拉生意,仲話會比特別優惠你.平時可能一個人一粒鐘500泰銖,今日一個一個鐘250泰銖,然後去到按摩店門口又說要先付款,如果你真係比錢,就會白白損失500泰銖!
因為嗰啲騙子根本唔係按摩店經理,當你享受完按摩之後,真正嘅老闆先會向你收費.所以應要揀一啲比較出名,有具規模嘅按摩店,同埋唔好理隨便同你搭訕嘅陌生人,就算要先付款,都要入到店嘅櫃枱先比.
Text: POP-OL Editorial
Photo Source: Pinterest


text:
其實近幾年過年都好開心.
你點對呢個世界, 世界就會點對你.
改變自己後, 的確修左好多福份返黎.
以前我成日好介意朋友三號呢樣野, 但原來只係我自己諗多左.
我知道佢係屬於佢地, 就算有時佢地睇唔起佢,或者覺得佢麻煩阻住哂, 但佢地對佢既重要, 我好清楚.
除左咪咪, 呢個世界對我黎講已經冇重要既野, 所以慢慢已經唔再好似以前咁相信某D價值.
其實呢班人係好好架, 我都好想永遠同大家一齊, 但當你決定左行前去追求某D野, 而大家步伐開始唔一致好自然就漸行漸遠.
有人可能未諗得開就覺得大家唔重視佢
其實因為我試過高估左自己係人地心目中既地位而落得一個好慘既下場, 所以冇以後喇.
除非對方真係做左好多野去PROOF, 否則我都唔會再信架喇.
大家成日覺得BONNIE講野好殘忍, 事實上次次搵佢傾計都好舒服.
同冰山一樣, 從來唔會縱我, 係教我.
「與其你花咁多時間去關心人, 不如關心下你自己.講真, 我唔覺得佢地有擺你係心入面, 似用到就用,用完就算囉!!!
可能我咁講好仆街, 但我真係覺得你個情況要同多D幫到你既人一齊.」
所以我都寧願痴D讀書既同學好過, 仲玩乜呀?
未玩夠咩?
永遠都唔會忘記AL慘敗個教訓.
係自己柒返黎既惡果, 而家真係還到我仆街
D位同D人係郁哂架喇, 但唔代表從此要做仇人, 我都好感激果次癲仲有人聽我喊.
如果可以將目前生活上某D唔鍾意既人同你地對調就好喇~
講開又講, 有種人大家一定遇過, 就係佢發現佢既價值觀,睇法同你唔同既時候, 就不停去攻擊你既想法,俾各種說話你聽,誓死要令你難受, 然後仲要扮撚哂野話:「哦, 冇乜既, 咁唔同人有唔同既睇法嘛~」
虛偽到核爆......
根本就係要迫人道歉,講SORRY認同佢, 但係你配合佢呢, 又話唔使喇~
係咪心理有問題?
除左情緒攻擊, 呢種人都好討厭.
正如我自己地頭放下負, 都要屌我唔好咁多內心OS
唔開心想搵個位放下D情緒垃圾都要得佢批准, 仲要用自己果套黎衡量你處理痛苦既辦法, 到底叫人:「我都有唔開心既時候, 但唔會咁囉!(個囉字同語氣係超經典果種刻薄)」
「係咪講左真係咁有用?所有問題即刻解決哂?」
同一個喊緊既人講D咁既野, 你到底有幾想對方快D去死?
呢個係二重傷害~
本身已經絕望, 加埋D咁殘忍既說話, 姐係同我講「你快D跳落去啦! 呢個世界係咁架喇~」
所以我決定搬BLOG喇, 因為有D人真係好撚過份~
其實我做錯咩會惹埋D咁既人????????????


text:
更多
2017-07-21 390 瀏覽
今晚星期五,爸爸提議出街食飯唔好煮啦,所以我都早左放工返去~睇埋新聞先出去,落到樓下間間餐廳都有唔少人係度等位不過同以前商場裝修時相比,人龍既長度都已經叫短左好多了!既然依家多左咁多餐廳開張,就試間最少人架啦!Comma係一間西餐廳,係門口望一望餐牌,其實只要唔食扒既都唔算貴,況且一家人間唔中出去食飯就唔好望價錢啦~餐廳既裝修幾靚,都係走返西方風格(不過唔係fine dining)但係有樣野我真係好想講,呢間餐廳播既歌同佢走既格調好唔夾!!佢播個d 歌我覺得應該係poolside party呀,bar 呀先應該播,我唔識得點形容,但係d 歌既風格好迷幻呀!!個情況就好似pizza hut 播d yoyo 迷幻既歌一樣好啦唔講呢d 環境先,講返野食今晚叫左一個煙三文魚凱薩沙律($57)芝士蕃茄茘枝豬扒飯($74)(呢個我唔sure有無記錯)羊架($178)跟餐熱奶茶同埋一樣士多啤梨果泥茶(套餐價$12)飲品先上就講先野飲先! 因為奶茶係爸爸飲,所以我唔comment呢杯果泥茶其實如果十二蚊一杯呢我覺得係符合佢身價既,因為佢果泥茶英文名係fruit paste tea所以顧名思議就係士多啤
睇埋新聞先出去,落到樓下間間餐廳都有唔少人係度等位
不過同以前商場裝修時相比,人龍既長度都已經叫短左好多了!
既然依家多左咁多餐廳開張,就試間最少人架啦!
Comma係一間西餐廳,係門口望一望餐牌,其實只要唔食扒既都唔算貴,況且一家人間唔中出去食飯就唔好望價錢啦~
餐廳既裝修幾靚,都係走返西方風格(不過唔係fine dining)
但係有樣野我真係好想講,呢間餐廳播既歌同佢走既格調好唔夾!!
佢播個d 歌我覺得應該係poolside party呀,bar 呀先應該播,我唔識得點形容,但係d 歌既風格好迷幻呀!!
個情況就好似pizza hut 播d yoyo 迷幻既歌一樣
好啦唔講呢d 環境先,講返野食
今晚叫左一個煙三文魚凱薩沙律($57)
芝士蕃茄茘枝豬扒飯($74)(呢個我唔sure有無記錯)
羊架($178)
跟餐熱奶茶同埋一樣士多啤梨果泥茶(套餐價$12)
$24
33 瀏覽
0 讚好
0 留言
飲品先上就講先野飲先! 因為奶茶係爸爸飲,所以我唔comment
呢杯果泥茶其實如果十二蚊一杯呢我覺得係符合佢身價既,因為佢果泥茶英文名係fruit paste tea
所以顧名思議就係士多啤梨醬沖水!清清地係幾好味既,雖然略嫌佢溝得有d 稀
$57
32 瀏覽
0 讚好
0 留言
沙律上左啦!!但係點解會有多士而唔係麵包粒既??
塊麵包就俾媽媽食左,我同爸爸就share 左個沙律黎食
其實份量就略嫌少左d 既,煙三文魚都係得個兩塊,仲以為佢$57咁抵tim,原來係將貨就價
不過我地都係三個人食啫,唔緊要毎人都分到少少黎食
跟住上菜既就係豬扒飯!
$74
32 瀏覽
0 讚好
0 留言
其實我對呢個豬扒飯都好期待,爸爸都因為佢有茘枝而叫
入面係真係有茘枝既,但係除左個粒茘枝之外我又唔認為佢對成個飯既味道有乜提升bor
都係一個普通既炒底焗豬扒飯,我覺得大家樂個d 會正過佢
但係呢七十四蚊包埋食環境,有時間慢慢坐低食個飯既話呢就ok 既~
$178
27 瀏覽
0 讚好
0 留言
我同媽媽同爸爸一齊開心分享呢個羊扒,其實佢係有三枝骨架,但係我都未影相爸爸就拎走了一枝骨
好食!
有羊味,但係唔算so ,d 肉好林但係又juicy,仲有英式芥末俾你自己搽
個汁我叫左牛肝菌忌廉汁,我覺得羊架點呢個汁唔太啱既,但係如果d 配菜點呢個汁就好味!
d 配菜都好好味,我食左d 蘿蔔粒同埋翠玉瓜,juicy,有調味而不失瓜菜本身既香味
爸爸媽咪就話個薯仔好好味,佢地二人瓜分左
今晚呢餐食左$367,其實我覺得係有dd 貴既.因為呢度無set dinner,即係無餐湯無餐包無野飲再計加一
而且份量其實都有dd 細,如果係正常食量既人可能都有機會食唔飽,或者係岩岩好飽咁啦
不過呢度食物既味道都好既,羊架我覺得正,值得推介.
呢度仲有其他較西式既野食eg 意粉 pizza個d,下次都會黎試下
題外話/補充資料: 上菜好快(以上食評乃用戶個人意見 , 並不代表OpenRice之觀點.)
張貼


text:
加泰隆尼亞喺1月31日會決定會唔會由流亡海外嘅普格德蒙繼續做主席,雖然西班牙政府好想法院再出逮捕令,但西班牙法院已經睬政府都傻,呢件事會同 黃台仰 流亡德國有密切關係.基本上,香港政府係處理唔到 黃台仰 問題.
歐盟公民喺成員國難被逐出
普格德蒙之所以西班牙法院唔會再更新逮捕令,因為被一出逮捕令,首先會令加泰隆尼亞問題喺歐洲人權法院上被審視,咁係會膠嘅,另一方面,歐洲公民喺另一個成員,一旦行使咗權利,除非有違反公共衛生或公共安全嘅情況,否則係趕唔走果條友.普格德蒙唔可能危害比利時國家安全,甚至普格德蒙喺法西邊境嘅地方遙控統治,都未必有問題,最多加泰隆尼亞政府要請條跑腿.但葡國公民,特別澳門果啲,幫中國做嘢,或者從事幫會活動,係絕對可以被其他成員國趕走.呢啲嘢,2004/38/EC寫得好清楚,唔駛某啲人用中國邏輯去推演嘅.
呢個情況,同樣喺 黃台仰 身上出現,如果 黃台仰 揸BNO進入德國,行駛咗自由行動權利,俗稱居歐權,首先唔駛申請難民,因為德國政府唔會膠到要處理歐盟公民嘅「難民申請」,佢留喺度就係.另一方面,香港法院要申請引渡嘅話,等於將魚蛋革命嘅案件交到德國法院聆訊,我睇唔到德國法院會俾你班大帝過.呢個亦係點解,成班五毛,同埋一啲幫中國政府做嘢嘅人,包括一啲扮本土,但大叫永續基本法果啲仆街冚家鏟,咁要抹黑BNO有居歐權.如果歐盟真係要封大門,就唔會去到2018年,都係一堆BNO no stamp嘅進入歐盟,喺呢個電腦年代,神根有系統讀passport code去判斷佢係EU定唔係EU.係立場新聞呢啲白痴,至會甘做中國content farm登埋啲有問題嘅文,我唔知蔡東豪有乜苦衷,但我已經去信咗立場新聞,要佢地解釋佢地嘅編輯準則.
所以有啲人好緊張BNO嘅居歐權,包括中國駐部分歐洲國家嘅大使館,以及其實得兩位嘅葡籍人士,我可以講,歐盟唔係傻嘅,呢啲友仔喺歐洲嘅活動都係小心啲.瑞典見桂民海問題咁走數,都應該唔好再喺BNO問題上聽中國枝笛,中國就係信唔過.


text:
摩茲納 必去景點及尼翁滑雪纜車附近酒店推介
尼翁滑雪纜車附近酒店預訂
累積 10 晚,送 1 晚
仲可享精選酒店神秘優惠價
摩茲納必去推介 - 尼翁滑雪纜車
想去 摩茲納 自由行?等 Hotels.com 帶你玩盡 摩茲納尼翁滑雪纜車 啦!留意我地文章,話你知去摩茲納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋摩茲納尼翁滑雪纜車 附近有咩酒店,等你更加容易計劃行程,慳返酒店來回景點嘅時間.
摩茲納尼翁滑雪纜車 自由行
去得摩茲納尼翁滑雪纜車 自由行最緊要一定係揀啱日子去.一啲熱門景點例如,摩茲納 嘅 尼翁滑雪纜車,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
摩茲納尼翁滑雪纜車 交通
想去尼翁滑雪纜車 暢順無阻濟,最好就係出發前,睇清楚摩茲納尼翁滑雪纜車 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
摩茲納尼翁滑雪纜車 必食必買攻略
摩茲納尼翁滑雪纜車一直都係旅遊熱門地點,去到摩茲納尼翁滑雪纜車,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2014年環瀨戶內海自駕遊(Day 7) – 大阪新地標:阿倍野Harukas 300展望台
六日嘅自駕行程今日結束啦,從赤穗溫泉返去大阪大約兩個鐘車程,中途唔會去其他景點,所以今日大部份時間會係大阪,而今日係大阪主要會去一去係天王寺新落成有六十層樓高嘅阿倍野Harukas 300展望台.
起身之後先到露台睇下海景先
跟住就去食早餐啦,食早餐之前當然有再浸多次溫泉啦.
起程返大阪啦
中途係休息站見到有呢種自助咖啡機,入左錢選擇左想要嘅咖啡之後,等2分鐘就會沖好一杯熱咖啡出黎架啦.
好快又黎到最怕行嘅大阪環狀線啦
返到大阪先去一個新景點,就係座落係JR天王寺駅對面近鐵阿倍野橋總站上蓋係今年三月落成嘅阿倍野Harukas大樓頂樓嘅阿倍野Harukas 300展望台.300代表展望台離地面300米,足足有60層樓高,係大阪最高嘅建築物.
阿倍野Harukas本身有停車場,不過full左,我地泊左係對面Q’s Mall個停車場.
Q’s Mall旁邊就係Hotel Trusty Osaka Abeno
對面就係阿倍野Harukas
幾座大建築物由行人天橋相連
過左天橋就會見到上去Harukas 300展望台入口嘅電梯大堂,不過唔好心急入去住,因為買飛嘅售票處唔係上面,而係係行天橋呢層嘅商場入面.
阿倍野Harukas大樓地下幾層係近鐵百貨,呢個係行人天橋呢層嘅平面圖,Harukas 300展望台嘅售票處就係百貨公司北面入口.
沿天橋行過去就係百貨公司北面入口
呢個就係北面入口
一入去就會見到售票處架啦,不過呢度只可以買到當日嘅入場券,如果想買往後日子嘅入場券,可以睇下官網介紹.
超多人排隊買飛
當日入場券嘅價錢係1,500日元
買左入場券可以去返頭先個電梯大堂坐電梯上去入口大堂啦
呢幾部電梯唔係直接上去Harukas 300展望台,只係坐到去位於16樓嘅入口大堂,所以就算冇入場券一樣可以上去架.
呢度就係展望台嘅入口大堂
係呢層有一個空中花園,比起梅田大阪駅上面JR大阪三越伊勢丹9樓個空中花園仲高幾層,如果唔打算買飛上去Harukas 300展望台都可以淨係上黎呢層睇下架.
上去Harukas 300展望台嘅電梯係呢度過去
A果邊先係去上Harukas 300展望台嘅電梯口,B果邊係如果提早買左換票券去換當日入場券嘅地方.
如果提早買左指定日子嘅換票券,就要黎呢個counter換當日入場券,亦可以係呢度買以後日子嘅換票券.
因為新開冇幾耐,當日上去展望台嘅日本遊客好多.
上去展望台嘅電梯只有兩部,不過好在係高速電梯,而且每部可以入到好多人,所以等嘅時間都唔算好耐.
電梯嘅速度配合埋電梯槽內嘅燈光,好有cyber效果.
一陣間就由16樓去到60樓
呢度就係最高嘅60樓距離地面300米嘅Harukas 300展望台啦
展望台可以360度從不同方向睇晒成個大阪
有幾塊玻璃會標示望出去嘅地標
有膽量可以行上玻璃地板望下腳底嘅地面
有興趣可以搵專人影返張相,當然係要收費架啦.
從展望台一邊望向另一邊
除左60樓之外,樓下仲有兩層都係,其中59樓係手信店同搭電梯落返樓下嘅地方,而58樓係食野嘅地方,同埋有個大平台.
落去一樣要排隊
16樓有扶手電梯連接樓下嘅食肆層,先落黎食午餐.
今日選擇食呢間好出名嘅竹葉亭饅魚飯
呢間新開嘅近鐵百貨真係超大,一場黎到冇理由唔行下架,所以食完飯先係度行下先.最後係度買到第一日係心齋橋見到想買但因為冇退稅而冇買到嘅Samantha袋,呢度有退稅,不過退稅嘅office唔係咁好搵,好彩搵到個職員帶我地過去.
離開天王寺之後先去左酒店Check-in,之後再開返架車去租車店還車.今晚都係住係難波,心齋橋一帶,不過今次想住近D難波車站,所以book左難波東方酒店,方便聽日坐南海電鐵去機場,同埋聽朝行過去黑門市場都近D.酒店介紹可以參考呢篇:住@大阪難波東方酒店(Namba Oriental Hotel).
還車之後落黎嘅時間就係係難波同心齋橋行街shopping啦
雖然覺得蟹道樂冇以前咁好味,但係每次去大阪都總有一餐係食佢.
– Day 7 完 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
鍾意食辣嘅你可以食到幾辣?雖然我食唔到辣,不過身邊都有唔少無辣不歡嘅朋友,見到新開嘅辣菜餐廳就一定要試.無論係挑戰自己定係想品嚐唔同餐廳嘅獨家調辣配方,呢間位於元朗嘅渝林庭就一定唔可以錯過,每日都好快賣哂,手快有手慢無!食厭咗重慶雞煲,又想試吓重慶地道麵食同小食?即刻睇落去啦!
嚟到渝林庭,無論你係無辣不歡定係好似我咁滴辣不沾,一樣可以滿足到你嘅願望,皆因你可以自行選擇辣度,要唔辣有唔辣,當然要幾辣亦有幾辣!既然講明係嚟試重慶小食,又點少得蒜泥白肉($32)?最後我揀咗最少辣,秘製醬汁夠哂濃味,配搭香滑豬肉片真係無得輸,而且醬汁最少辣亦都唔會食得辛苦,啱哂我呀!
除咗蒜泥白肉,仲揀咗口水雞麵($48).雖然話係配麵,但係口水雞份量十足,加埋秘製醬汁真係夠哂獨家.除咗可選擇辣度,你仲可以揀要幾麻,想食到個口有麻痺嘅感覺?咁你就要落單時講明要幾麻!當然食辣嘅朋友就會揀辣湯,而唔食辣嘅朋友就可以揀豬骨湯,一樣咁美味!而且可以揀其他麵或飯,例如新鮮小麵丶重慶米線丶紅薯粉丶土豆粉同飯,款款都咁好味.
另一位無辣不歡嘅朋友就揀左人氣甚高嘅水煮魚麵($48),睇到咁紅嘅湯底,我見到都怕怕…不過相信各位愛辣嘅朋友見到就會覺得好興奮!渝林庭嘅獨家水煮魚麵係特意選用生魚,夠哂滑,麵同生魚都份量十足,真係夠哂抵食!不過渝林庭嘅辣度都並非普通貨色,各位小心愈食愈辣,大家記住量力而為啊!
介紹咗幾款香辣菜式畀大家,係時候介紹返款畀同我一樣唔愛辣嘅麵食.呢款就係雞絲涼麵($42),唔好睇落好似細細碟咁,其實份量一啲都唔少.涼麵就啱哂大熱天時食,加埋獨家酸酸甜甜嘅醬汁,越食就越開胃,而且感覺涼爽,用嚟消滯就一流!入味嘅雞絲加埋香脆花生,口感其有層次.
除咗我介紹呢幾款之外,渝林庭仲有其他地道重慶美食,例如酸菜魚麵($48)丶蘿蔔鴨肉湯麵($45)丶酸豆角肉沬麵($38)同豌豆肉碎炸醬麵($42)等等,當然仲有涼拌筍絲($28)丶北川涼粉($28)同麻辣豬耳($32)等等,價錢又親民,真係款款都咁吸引.仲唔快啲嚟渝林庭品嚐重慶美食?
渝林庭
地址:元朗馬田路 38 號怡豐花園 B 座地下 4 號舖


text:
記憶開始衰退,打埋佢.3月15日上晝輕輕鬆鬆搭兩粒鐘由小樽築港到旭川.車站好大,確認咗一個冇指示冇路牌嘅東口rental car站外天橋底真係上La Vista架免費shuttle bus後,就行去車站前面嘅山頭火本店食旭川拉麵.
本店比沙田果間仲細d,香港咁多間最好食係康怡果間,而旭川呢間同香港果d味道亦分別不大呢.不過有免費飯團送,ok喎,雞髀仔有飯食.;p
喺車站吽(3)咗一段時間,上shuttle,好似total搭咗兩粒鐘?… 唔記得lu,中途仲有停低呢度俾我哋hea吓買吓手信嘢食殊殊,呢度d麵包ok,不過函館車站果間仲ok.;p 雪糕都係森永明治果d,其實北海道產牛奶製嘅都ok 好味.
3點零到咗酒店,都幾大風雪,行唔遠.薯好似行咗1公里倒返返嚟.
但其實酒店入面都好多嘢做,全部都係歐洲feel.雞髀仔坐喺火爐邊hea陣等check-in.人人上曬房唔知點解個manager好特別咁同哋briefing好耐,我仲問佢係咪有乜special.佢話因為第1次入住嘅客人都係會詳細說明一吓嘅.
影吓相,行吓小賣店,時間好快過,我哋揀咗最遲六點半晚餐時間.早知係法式full course多舊魚,薯叫咗我打去問清楚我又唔記得.一睇menu,兩個main course除咗魚,仲要羊,我哋好偏食o既,唔like.
咁waitress同chef出嚟講咗一大堆,我又求其話咗魚唔得,佢問我係咪鮟鱇魚「は」唔得,我答係,跟住冇理佢原來有問「タカ」得唔得,大佬呀,識日文啫,我返嚟問咗d日本同事都唔知乜係タカ,最後佢search俾我先知係唔係好多人識嘅タカベ.anyway,為咗唔想為難waitress姐姐,又唔想嘥嘢,試咗啖,咦,又要用cctvb嘅講法,我本身唔食魚㗎,但係呢個魚一d都唔腥,我食倒囉兼且仲係覺得好食而食曬嘅,真係勁.而薯始終冇試,雞髀仔就不嬲都食魚嘅,no problem.題外話,同事仲話怕腥叫我試撻沙,而鮟鱇魚亦都係唔腥嘅.oh,咁唔食魚嘅我都知出名嘅法國食材鮟鱇係用佢講法係滅茶高い(好很貴),蝕卓tim.anyway,對本來唔enjoy食魚嘅人又有乜所謂.
而小羊肉又改咗雞,蝕唔蝕唔理lu,overall大家開心.呢餐好長又好食,如果雞髀仔有多d耐性,唔好咁嘈會更好.
酒店有好多活動occupy你時間,食完飯sale都差唔多完.呢度d vanilla / melon pudding都好食,但我飽到食唔落.而平靚正又輕身手信有呢款美瑛出嘅ダイスミルク牛奶粒,好啱鍾意牛奶嘅朋友或者做小朋友零食,我覺得質地似榴槤乾,好味.
行完買完手信上房擺低嘢,9點又可以去ice bar嘆杯熱朱古力,因為怕BB太凍,所以極速走人.
跟住係最開心o既落住雪浸露天溫泉,當然冇得影相,男女分開嘅.爽,不過其實連洗連浸都係半粒鐘倒.出嚟仲有免費雪條食.佢哋3個一齊條條fing入去玩應該仲開心.其實想一家人一齊浸可以登記借私家溫泉,不過我哋4名又唔打算一齊浸.由晏晝一直開到第日11點,check-out前仲可以再嚟㗎.
然後過冇耐就係好健康嘅瞓教時間.之後諗起,好似夜晚11點lobby會有free拉麵,不過,真係仲飽到反肚ing,forget it.
早餐係選擇都幾多嘅和洋buffet,又係可以另人食完lunch都食唔落嘅一餐.
仲有得食飄零燕芝士(2011年全日本第一嘅花畑牧場芝士)撈蒸熟薯仔同南瓜,其實就咁食d薯仔同南瓜都好好味,雞髀仔都好鍾意.總括嚟講呢間酒店樣樣都唔錯,不愧係米芝蓮之選,計埋兩餐食,價錢係reasonable嘅,絶對掋過香港.
10點鐘出發去旭山動物園,11點企鵝就出嚟free walking,車程話40分鐘,但咁大雪趕唔趕得切㗎,咁就留待下回分解.


text:
小朋友成長會有好多問題,開始長大了,仲識得去比較別人有既野,同自己有既野.好似近排,呔仔提及到一個問題,就係點解人地可以住兩層屋? 而我地屋企得一層?
呢個問題,可能對好多人黎講只係好普通既一件事,可能會好隨便咁樣答話「人地有錢過我地囉!」就算.但對我黎講,呢個問題入面,係有包含左好多值得去討論同埋教育既事,對於小朋友價值觀同思維黎講,係一個好重要可以灌輸既時刻.特別是而家呢個社會人人向錢看,D價值觀好偏離!所以更加要捉緊機會去教育子女關於呢方面既思維,引導返佢地去正途!
我想教導對仔識得去諗一D深入D既野,係每件事情背後既野,而唔係只睇到表面就去評論,又或者覺得金錢係人生唯一重要既事!所以我會咁樣去教...
除左好表面咁答話「人地有錢囉!」之外,要佢地知,其實好有錢既人,都唔一定要買好多層既屋架喎!屋係自己既居所,唔一定要好大先舒服,剛好足夠就夠.而屋企入面有咩係重要呢?
屋企人!
你同邊個一齊住,果D人錫唔錫你,對你好唔好係最緊要!屋企又有你最鐘意既野,玩具啦書本啦公仔啦,你訓覺用開既枕頭被被啦,呢D所有屬於自己屋企既溫暖,係你住十層屋都比唔到你既.仲有開心既感覺,屋企人相處融洽.如果日日返到屋企唔開心,家嘈屋閉既話,比幾大既屋你住都無意思,因為你只會想留響你間房入面.
2.點解人地可以有錢買兩層屋? 而我地只可以買到一層呢? 其一原因就係,媽媽過去8年可以用黎搵錢搬大屋既時間,都要左黎陪住你地成長.我會叫佢地留意下,其實有好多同學都唔係爸爸媽媽接送,有好多爸媽要做野既,佢地放學要留響學校到5,6點.可能咁樣搵多左錢,佢地可以住兩層大屋,但呢個又係咪你地希望既生活模式呢?
我有問過佢地,如果呢8年我同爸爸兩個人都出左去做野,每日都做,而由佢地BB開始就拎出去比人湊,到返學後,放學就要留低響學校直到我地放工先去接,但就可以住到一間兩層既屋,咁佢地會點選擇? 佢地答話想要媽咪陪住,想有媽咪接送,情願住間細既屋.而大屋就等佢地第時大個做份好工先夾錢買,而家咁樣好開心!
聽到佢地咁講我都真係好安慰,因為呢個係爸爸媽媽對小朋友既付出,爸爸一個擔起頭家更辛苦,而媽媽就化身全職湊仔婆,每日面對唔同EQ挑戰,為既就係小朋友可以由媽媽自己湊大,我可以親自教導佢地做人處事,令佢地明白金錢以外仲有好多更重要,更有意義既野可以追求!
人生一定會想追求更好,但要抱住平常心.因為呢個世界一定有人好過你,亦有人差過你,可以同昨日既自己比較,變得更好.但唔需要同別人比較,因為大家既出身條件,生活模式,甚至追求既野都唔同,比較黎都無意思.希望對仔明白知足常樂,當你識諗,滿足自己擁有既野,自然會生活得開心快樂了!